
Uvod 


i 

Ovaj priručnik je sastavljen uglavnom od dvaju udžbenika, 
i to od »Pouka o jeziku za III razred« i »Pouka o jeziku za IV 
razred«. Da učitelj dobije pregled cjelokupnog gradiva iz po¬ 
uke o jeziku, dodali smo na isti način obrađeno gradivo za l 
i II razred. Time smo dali učitelju priručnik za obrađivanje 
najvažnijeg dijela Narodnog jezika prema nastavnom progra¬ 
mu od 17 VII 1933 god. 

U našim osnovnim školama koje se služe latinicom i lje- 
kavštinom nismo dosad imali udžbenika koji bi olakšao obuku 
u hrvatskosrpskom jeziku, premda je to najvažniji i najteži 
predmet. Učitelji obrađuju ovo gradivo u obliku diktata u po¬ 
sebnim bilježnicama, ali te bilježnice ostaju zatvorene u or¬ 
maru, i učenik nema prilike da to gradivo sam ponavlja i učvr¬ 
šćuje. Osim toga u mnogim školama, pogotovu u nepodije¬ 
ljenim, učitelj ne može obraditi sve metodičke jedinice u pro¬ 
pisanim bilježnicama, nego od nevolje diktuje i u privatne 
đačke bilježnice. Neki učitelji osjetili su potrebu da u višim 
razredima sve gramatičko i pravopisno gradivo diktuju u po¬ 
sebne bilježnice, koje zapravo služe učenicima kao udžbenik. 
Kako takav rad oduzima mnogo vremena, a nije ni dopušten, 
dobro će doći naši udžbenici svakom đaku, pogotovu u nepo¬ 
dijeljenoj školi. 

Udžbenici iz Pouka o jeziku dopušteni su zasada samo u 
III i IV razredu. Da učitelju damo pregled cjelokupnog gra¬ 
diva za osnovne škole, mi smo obradili gradivo I i II razreda 
na isti, udžbenički način, tako da priručnik bude stvarno pot¬ 
pun, a s formalne strane jedinstven. 

Pri utvrđivanju opsega gradiva držali smo se nastavnog' 
plana i programa koji je propisalo Ministarstvo prosvjete pod 
On. br. 48.491 od 17 VII 1933 god. No u programu se govori 

odviše općenito, gotovo škrto o pojmovima koje treba obra¬ 
diti u pojedinom razredu. Da učitelj bude siguran, da je na¬ 
stavno gradivo obrađeno u onom opsegu kako to propisuje 
Nastavni program, dobili smo odobrenje Glavnog prosvjetnog 
savjeta za udžbenike III i IV razreda. Na taj smo način utvr¬ 
dili opseg gramatičkih pojmova s obzirom na program, mi¬ 
šljenje Glavnog prosvjetnog savjeta i suvremenu praksu. 

Nastavni program iz Pouka o jeziku određuje općenito 
gradivo za sve krajeve u državi. Pedagoški zahtjev koji traži 
da se treba obzirati i na posebne jezične pogreške svakoga 
kraja, učitelj će zadovoljiti tako da i mimo program obradi 
neke metodičke jedinice koje su naročito važne za dotični 
kraj, na pr. razlikovanje ć i č, krivu upotrebu padeža itd. 

Kako se sve škole ne nalaze u istim prilikama s obzirom 
na broj djece i pravilnost mjesnoga govora, nastojaće svaki 
učitelj da opseg gradiva proširi ili stegne. Tako na pr. u »Po¬ 
ukama za IV razred« zvjezdicom označene metodičke jedinice 
mogu se obrađivati samo u najpovoljnijim prilikama, tj. u raz¬ 
redima s malim brojem djece. 

Gradivo je raspoređeno po koncentričnim krugo¬ 
vima, tj. opseg pojmova se postepeno proširuje od razreda do 
razreda. Takav raspored omogućuje bolje povezivanje starih 
i novih pojmova. Usto smo rasporedili gradivo i tako da do¬ 
življaji odgovaraju godišnjem doba. 

Pri metodičkom obrađivanju držali smo se iz¬ 
vjesnih postupaka današnje aktivne škole. Nastojali smo da 
svaka metodička jedinica polazi od doživljaja uzetog iz života, 
školske obuke ili lijepe književnosti. Time smo vezali obuku 
uza život i živi jezik koji je prilagođen dječjem shvaćanju. 
Doživljaji, odnosno primjeri koji služe za izvođenje grama¬ 
tičkih pouka sadrže poznato gradivo da se može dječja paž¬ 
nja što više skrenuti samo na gramatičke pojmove. Sve su 
pouke izvedene induktivnom metodom, a s težnjom da đaci 
đaci aktivno surađuju. 

Pouke, odnosno gramatička pravila, empirijske su ili opi¬ 
sne definicije, naročito u nižim razredima. U IV razredu već 
:su neki gramatički pojmovi toliko prošireni da su dali ele¬ 
mente potrebne za logičku definiciju. Time smo nastojali 
olakšati prijelaz iz osnovne u srednju školu, jer se u njoj upo¬ 
trebljavaju samo logičke definicije. 



Gramatičke pouke izvedene su uglavnom poMaretiće- 
voj i Floršicovoj gramatici, a pravopis je udešen 
prema službenom Pravopisnomuputstvu (P. br. 1542 
od 21 VIII 1929) i Broz-Boranićevu pravopisu. Naučna 
terminologija uzeta je iz »Gramatičke terminolo¬ 
gije«, u izdanju Ministarstva prosvjete od 1932 
godine. 


II 


Nema sumnje da je diktat najuspješniji nastavni oblik 
u Poukama o jeziku. Učiteljev pravilan književni govor je onaj 
glavni izvor iz kojega djeca crpu i uče lijep govor. Djeca opo¬ 
našaju učiteljev govor. Stoga on mora nastojati da što bolje 
i pravilnije govori, a ne da on oponaša dječji mjesni govor. 
Dopušta se da učitelj govori mjesnim dijalektom samo u I raz¬ 
redu kad je nužno da djeca što manje osjete prijelaz iz doma 
u školu, a u daljim razredima samo kad je potrebno da se zna¬ 
čenje nepoznate riječi književnog jezika objasni domaćom 
riječi. 

Diktatu je svrha uvesti đaka u poimanje našega jezika, 
njegovih oblika i pravilnosti u njemu. I nepismen čovjek može 
dosta pravilno govoriti književnim jezikom, ali za p r a v i 1 n o 
pisanje potrebno je poznavati jezične elemente i zakonitost 
u mijenjanju njihovih oblika; potrebno je poznavanje g r a- 
matikei pravopisa. Iu osnovnoj školi treba učiti gra¬ 
matiku, ali ne sustavnu gramatiku, u kojoj su svi pojmovi iz¬ 
loženi logičnim redom, nego samo ono što je najnužnije za 
osnovnu pismenost. Zato se i gramatika kao školski predmet 
naziva »Pouka o jeziku«, da se istakne otstupanje od sistema- 
tičkog obrađivanja pojmova i, konačno, da se izbjegne upo¬ 
treba riječi »gramatika«, koja kod mnogih ljudi izaziva nepri¬ 
jatna osjećanja. 

Iako smo napomenuli da se gramatički pojmovi ne daju 
u osnovnoj školi u naučnom sistemu, to ne znači da u obra¬ 
đivanju ne treba reda. I tu se treba držati onih starih pravila: 
od nižih pojmova prema višima itd. itd. To znači samo to da 
od gramatičkih pojmova biramo samo one koji su najvažniji 
i koji su primjereni aperceptivnoj snazi djece u pučkoj školi. 

Diktatom namjerice skrećemo pažnju učenika na jezične 
elemente i pravilnost njihovih oblika. Zapravo su griješke u 

govoru uzrok da se raspravlja o jezičnim oblicima i njihovoj 
pravilnosti. Što je grešaka u govoru nekoga kraja manje, biće 
manje pouka, biće manje diktata. 

Diktat nije ništa drugo nego priznanje, da se pravilan go¬ 
vor uči u prvom redu slušanjem i govorenjem, a u 
drugom redu čitanjem ipišanjem. Slušnim i govorno- 
motornim predodžbama daje se prednost pred vidnim i pisme- 
no-motornim. Zato smo prije i rekli da je lijep književni je¬ 
zik kojim učitelj govori temelj na kojem počiva uspješna je¬ 
zična nastava. 

Učitelj diktuje onda kad namjerice pravilno izgovara 
one riječi koje đaci pogrešno izgovaraju, pa traži od njih da 
ih glasno ponove, a zatim napišu. No on diktuje i onda kad 
namjerice bira riječi i rečenice koje su zgodne da se na njima 
zapaze neki jezični elementi (vrste riječi itd.). Ta namjernost 
u radu ne smije prijeći u namještenost tj. u odvajanje od pri¬ 
rodnog toka cjelokupne obuke, niti smije kočiti đačku aktiv¬ 
nost. Pošto učitelj postavi problem i time otvori širom vrata 
đačkoj samoradinosti u sastavu diktata, on će samo kod zgode 
utjecati da rad ne zastrani. 

Doživljaj koji će se obraditi kao diktat treba birati iz 
niza doživljaja u obuci ili izvan nje. Bira se takav doživljaj 
koji je najzgodniji za izvjesnu gramatičku ili pravopisnu 
pouku. 

Budući da diktat mora biti sažet i bogat građom za stva¬ 
ranje pravila, biće najzgodnije da ga slože đaci uz suradnju 
učiteljevu. Učitelj bira doživljaj i u razgovoru vodi učenike 
da doživljaj izraze kratko i jasno. Zbog kratkoće i naročite 
namjere da sastavak pruži građu za pravilo lako se dogodi da 
oblik sastavka ne odgovara sasvim i naučno - stilističkom za¬ 
htjevu lijepe književnosti. To je i razumljivo, jer kod sastav¬ 
ljanja diktata imamo na umu u prvom redu korist, tj. njegovu 
podesnost za stvaranje pravila. Na ljepotu oblika svraćamo 
više pažnje kod slobodnih sastavaka. 

Drugi je isto tako dobar način i taj da se za diktat uzme 
najzgodniji pismeni sastavak. Treba li učitelj da uputi djecu 
kad se piše »ije«, a kad »je«, on će nakon zgodnog doživljaja 
kazati djeci da napišu sastavak (na pr. »U polju«) u kom će 
upotrebiti što više riječi sa »ije« i »je«. Pošto su djeca napisala 
sastavak, učitelj bira najbolji i počinje diktovati. 

Učitelj izgovori rečenicu glasno i razgovijetno, a učenici 
je ponavljaju. Za koju težu riječ odrediti kako se piše, a može 
se i napisati na tablu. Potom se rečenica napiše u bilježnici. 
Tako se postupa do svršetka diktata. Da se lakše izvrši zajed¬ 
ničko ispravljanje, može jedan učenik pisati diktat na okre¬ 
nutoj tabli. 

Ako se ova metodička jedinica uzima u kraju gdje se go¬ 
vori ekavski (ili ikavski), isporediće se domaći izgovor s dik¬ 
tatom i pronaći pravilo. Učitelj dade napisati nekoliko riječi 
iz diktata u mjesnom, govoru i pored njih će staviti književnu 
riječ, na pr. dete — dijete, mleko — mlijeko, devojka dje¬ 
vojka, pesma — pjesma itd. Zatim treba ustanoviti pravilo ili 
pouku, koja se može napisati na kraju diktata. U bilježnici 
se mogu upisati samo teža pravila koja je djeci teže upamtiti, 
a lakša se mogu pribilježiti samo u domaće bilježnice ili ih 
uopće ne treba nigdje ni upisivati. 

Diktati se mogu ispravljati na više načina. Diktat koji je 
bio napisan na okrenutoj tabli pokaže se učenicima i oni ga 
zajednički isprave pa prema njemu traže pogreške u svom 
radu. 

Ako učitelj ispravlja pojedinačno svaki rad, onda samo pod 
vuče pogrešnu riječ, a đak treba da ustanovi u čemu je po¬ 
greška. Razumije se, ako se on tome ne može domisliti, obja- 
sniće mu učitelj ili će ga uputiti na pomoćna sredstva. 

Može se ispravljati i na taj način da učenici izmijene 
svoje bilježnice i jedan drugome ispravljaju rad. Pri tome 
treba da učitelj pazi da učenici ne podvlače i one riječi koje 
su pravilno napisane. Učenici će pitati učitelja za one riječi 
kod kojih nisu sigurni kako se pišu. Konačno i ovaj rad mora 
učitelj pregledati. 

Time još nije gramatičko znanje potpuno učvršćeno, nego 
ga treba u svakoj zgodi primjenjivati i ponavljati. 

III 

Ovim udžbenicima glavna je svrha da pomognu učeni 1 
cima kako bi im pouke o jeziku postale trajna svojina. Prije 
nego li se učenik stane služiti udžbenikom, on je u zajednici s 
učiteljem s pomoću diktata upoznao izvjesna pravila. Udžbe¬ 
nik pruža građu za ponavljanje i primjenu, a u prvom redu za 
samostalan rad. Današnji su razredi prenatrpani, pogotovu u 

školama s jednim odjeljenjem. Učitelj treba da dobro raspo¬ 
redi vrijeme da dospije ponavljati. Često će učenik i sam po¬ 
navljati kod kuće ili za vrijeme tihoga rada u školama s jed¬ 
nim odjeljenjem. Katkad bi i roditelji htjeli poučiti svoje di¬ 
jete koje je slabije nadareno ili je moralo izostati iz škole zbog 
bolesti ili drugoga kojeg razloga. U tom će slučaju i rodite¬ 
ljima i učeniku dobro poslužiti udžbenik, jer u njemu mogu 
naći što će i kako će svoje dijete učiti. 

Doživljaji i diktati u ovim udžbenicima mogu učitelju po¬ 
služiti za školske diktate, ali u tome odabiranju treba paziti 
da li je taj doživljaj u vezi s njegovom obukom. Pogotovu kod 
današnje kompleksne nastave ne može se udžbenik vezati samo 
na jedan kompleks, a niti je potrebno da daje doživljaje iz više 
kompleksa za jednu pouku. Učitelj bira doživljaj (diktat) u 
vezi sa svojom obukom koja je na redu, a doživljaj iz udžbe¬ 
nika daće novo gradivo za primjenu i ponavljanje. Na taj će 
način udžbenik dobro pomoći obuku. 

Osim udžbenika za III i IV r. dodano je ovoj knjizi i gra¬ 
divo za I i II r. da učitelj ima priručnik u kojem će naći sve 
gradivo za osnovnu školu. Ima građe koja se obrađuje u dva 
razreda ili više njih, pa je dobro da učitelj ima pregled u kom 
se opsegu obrađuje gradivo u pojedinom razredu. Budući da 
nema udžbenika za niža dva razreda, mlađi će se učitelji moći 
poslužiti u svom radu načinom kojim je gradivo obrađeno. 

Udžbenike su pregledali članovi Glavnog prosvjetnog sa¬ 
vjeta g.g. dr. Stjepan Bosanac, rektor Više ped. škole 
u Zagrebu, dr. R a d o s 1 a v B o š k o v i ć, docent Univerzi¬ 
teta u Beogradu i Stjepan Tomičić, upravitelj Građan¬ 
ske škole u Zagrebu. 

Ova imena poslužiće svakom učitelju kao jamstvo da su 
definicije dobre, metodički postupak ispravan, a jezik čist i 
pravilan. U ovoj zgodi zahvaljujemo pomenutoj gospodi na 
njihovim savjetima. 



metodičkih jedinica iz Pouka o jeziku za I, II, III i IV razred. 


I RAZRED 
Prezimena 

I Sastavljanje diktata 

Zašto vi, djeco, dolazite u školu? Kako se zovu ona djeca 
koja idu u školu? Što uče đaci u školi? Da li svi đaci jednako 
dobro uče? Da li svi jednako dobro računaju? Koji đak u na¬ 
šem razredu najbolje računa? (Pero Lukić najbolje računa.) 
Da li svi đaci jednako lijepo čitaju? Koji đak u našem razreda 
najljepše čita? (Vid Blažević najljepše čita.) Moraju li đaci do¬ 
laziti u školu uredni? Jesu li svi đaci jednako uredni? Koji jer 
đak u našem razredu najuredniji? (Branko Vuković je najured- 
niji.) Jesu li ova trojica najbolji đaci? (Oni su najbolji đaci,)) 

Sad će se ponoviti i sabrati u jednu cjelinu sve što se go¬ 
vorilo o najboljim đacima. Zgodno postavljenim pitanjima 
dobiće se odgovori koji su u prednjem dijelu u zagradama pot- 
crtani. 

Poslije toga pripraviće djeca bilježnice ili tablice, a učitelj 
će im diktovati najprije naslov diktata »Najbolji đaci« (koji 
se stavlja u sredinu). Zatim će, rečenicu po rečenicu, učitelj 
diktovati cijeli diktat. 

Dovršen i napisan diktat biće ovakav: 

Najbolji đaci 

Pero Lukić najbolje računa. Vid Blažević najljepše čita. 
Branko Vuković je najuredniji. Oni su najbolji đaci. 

Pri diktovanju valja paziti naročito na ovo: 

1) Svaku rečenicu izgovara najprije glasno i razgovijetno 
učitelj, a za njim ih ponavlja nekoliko učenika. Konačno mogu, 
je ponoviti i svi đaci u zboru. 

2) Zatim se utvrdi kako se i gdje ima pisati veliko slovo 
i staviti tačka. (U ostalim razredima i drugi pismeni znakovi.) 

.3) Kad učitelj naredi da se piše zadana rečenica, ne smije 
više ponavljati niti rečenice niti pojedinih riječi, jer to sama 
smeta đacima. 

4) Po svršenom diktovanju diktat se ispravlja sa zajed¬ 
ničkom suradnjom djece i učitelja na način kako je izloženo 
u uvodu pri kraju II poglavlja. 

II Čitanje diktata 

Poslije ispravka diktata čitaju učenici naizmjence reče¬ 
nicu po rečenicu. To se izvodi ovako: 

Pročitaj natpis. Koju si riječ napisao velikim slovom? 
Zašto? (Napisao sam je velikim slovom, jer je na početku 
natpisa.) Čitaj prvu rečenicu. Koliko riječi ima u toj reče¬ 
nici? Koju si riječ pisao velikim slovom? (Pero i Lukić.) Pot- 
crtaj riječ Lukić. Dalje ćemo pročitati drugu rečenicu. Koliko 
riječi ima ta rečenica? Koju si riječ pisao velikim slovom? 
(Vid i Blažević.) Potcrtaj riječ Blažević. Čitaj treću rečenicu. 
Koliko riječi ima ta rečenica? Koje si riječi pisao velikim 
slovom? (Branko i Vuković.) Potcrtaj riječ Vuković. Sada 
(ćemo) pročitati posljednju rečenicu. Koliko riječi ima ta re¬ 
čenica. 

III Pouka 

Zašto ste pisali u prvoj rečenici riječ Pero velikim 
■slovom? (Zato, jer je na početku rečenice.) I zašto još? (Zato, 
jer je to vlastito, krsno ime.) Zašto ste pisali u drugoj reče- 
čenici riječ Vid velikim slovom? (Zato, jer je na početku reče¬ 
nice, i jer je to vlastito, krsno ime.) Zašto ste pisali u trećoj 
rečenici riječ Branko velikim slovom? (Zato, jer je na početku 
rečenice, i jer je to vlastito, krsno ime.) 

A zašto ste pisali riječ Lukić velikim slovom? (Zato, jer 
je to Perino prezime.) Kakvim ste slovom počeli pišati riječ 
Blažević? (Velikim.) Zašto? (Zato, jer je to Vidovo prezime.) 
Kakvim ste slovom počeli pisati riječ Vuković? (Velikim.) 
Zašto? (Zato, jeir je to Brankovo prezime.) 

Kakvim se slovom počinju pisati prezimena? (Prezimena 
se počinju pisati velikim slovom.) 

Zapamtite, djeco: Prezimena se pišu velikim početnim 
slovom. 

Ko će mi to ponoviti? Ponovi ti, ti itd. Ponovite svi. 

Ova se pouka može i zapisati na kraju diktata, ako je pi¬ 
san diktat u bilježnici, a zatim se diktat datira i potpiše. 

Poslije toga će djeca radi vježbanja i učvršćivanja izgo¬ 
varati i pisati različna prezimena. Ovom prilikom valja naro¬ 



čito paziti da djeca nauče lijepo i čitljivo napisati svoje 
ime i prezime. 

Za domaću zadaću može se učenicima zadati da napisu 
imena i prezimena svojih ukućana, a po mogućnosti i ostale 
rodbine. 


II RAZRED 

Imenice ženskog roda 

I Sastavljanje diktata 

Ko se brine o djeci kod kuće? (Majka i otac.) Kako se 
zovu otac i majka jednim imenom? (Roditelji.) Ko radi kućne 
ili domaće poslove? (Majka.) Kako se zove ona žena koja vrši 
domaće poslove? (Domaćica.) Što je onda majka u kući? 
(Majka je naša domaćica.) Što majka radi po kući? (Kuha, 
šije i pere.) Kako se zove žena koja kuha? (Kuharica.) A koja 
šije? (Švelja ili krojačica.) A ona koja pere? (Pralja.) Što je 
dakle majka? (Ona je kuharica, krojačica i pralja.) Radi li ko 
mjesto nje te poslove? (Ne r^di. Sve sama radi.) Da li majka 
baš uvijek sama radi? (Ne. Katkad joj neko i pomaže.) Ko to 
majci katkad i pomaže? (Katkad joj pomaže i sestrica.) Kakve 
još poslove vrši majka? (Krpa.) Što krpa? (Košulje, marame, 
čarape i pregače.) Treba li svaku košulju i čarapu zakrpati 
kad se podere? (Svaku poderanu košulju i čarapu treba zakr¬ 
pati.) Kakvih stvari ima u kuhinji? (Zdjele, tave, žlice i viljuš¬ 
ke.) Kakva mora biti svaka zdjela i žlica? (Svaka zdjela i žlica 
mora biti oprana.) Radi li domaćica mnogo? (Domaćica mno¬ 
go radi.) 

Zgodnim pitanjima i ponavljanjem sažme se gradivo za 
ovakav diktat: 


Domaćica 

Majka je naša domaćica. Ona je kuharica, krojačica i 
pralja. Sve sama radi. Katkad joj pomaže i sestrica. Svaku 
poderanu košulju i čarapu treba zakrpati. Svaka zdjela i žlica 
treba biti oprana. Domaćica mnogo radi. 

Pri diktovanju postupa se kako smo naveli kod metodičke 
jedinice »Prezimena« u I razredu. 

II Čitanje diktata 

Nakon ispravka diktata čitaju učenici naizmjence rečenicu 
po rečenicu. U ovom slučaju to se izvodi ovako: 

Pročitaj natpis. Kakva je to riječ? (Imenica.) Pročitaj 
prvu rečenicu. Koliko riječi ima ta rečenica? Ima li koja 
imenica u toj rečenici? Potcrtajte imenice majka i domaćica. 
Čitaj drugu (rečenicu. Koliko riječi ima u toj rečenici? Koje 
su imenice? Potcrtaj imenice: kuharica, krojačica i pralja. 

Tako se nastavlja dalje sa svima rečenicama i u njima se 
potcrtavaju sve imenice. Zatim može jedan učenik pročitati 
sve potcrtane riječi. 

III Pouka 

Koje smo vrste riječi dosad učili? (Imenice.) Koje se ri¬ 
ječi zovu imenice? Kaži jednu imenicu muškoga roda. Zašto 
je to imenica muškoga roda? Reci još koju imenicu muškoga 
roda. Po čemu poznaješ da je to imenica muškoga roda? 

Pročitaj naslov diktata. Je li to imenica muškoga roda? 
Zašto nije? Pročitaj dalju imenicu. Da li je ta muškoga roda? 
Zašto nije? 

Tako se nastavlja sa svima imenicama u diktatu. 

Koje imenice u ovom štivu označuju lica ili ljude? Koje 
imenice označuju stvari? Da li imenica majka označuje ženu 
ili muškarca? Kojega je onda roda imenica majka? (Žensko¬ 
ga.) Ima ! li još koja imenica u ovom štivu koja označuje žen¬ 
ski rod? Kako bi ti rekao kad bi gledao i pokazao majku? 
(Ova majka.) Kako bi rekao za domaćicu? (Ova domaćica.) 
Kako bi rekao za kuharicu, krojačicu i pralju? (Ova kuha¬ 
rica, ova krojačica, ova pralja.) 

Ponovi nam još jednom sve imenice u ovom dik¬ 
tatu koje pokazuju stvari. Kako bi rekao kad bi pokazao ko¬ 
šulju? (Ova košulja.) A kako za čarapu, zdjelu i žlicu? (Ova 
čarapa, ova zdjela, ova žlica.) Jesu li onda i to imenice žen¬ 
skoga roda? Po čemu ćeš poznati imenice ženskoga roda? (Po 
tome što kažemo i za njih o v a.) 

Koje su, dakle, imenice ženskoga roda? Imenice su žen¬ 
skoga roda one pred koje možemo staviti riječ ova. 

Ko će mi to ponoviti? Ponovi ti, ti itd. Ponovite svi. 

Ova se pouka može i zapisati pri kraju diktata, ako je pi¬ 
san u bilježnice, a zatim se diktat datira i potpiše. 


f 

Poslije toga mogu djeca radi vježbanja i učvršćivanja, a 
na osnovu izvedene pouke reći po nekoliko imenica ženskoga 
roda. Mogu ih i pisati. Konačno se može zadati da djeca u 
jednom štivu iz čitanke za II razred, koje se već čitalo, potraže 
sve imenice ženskoga roda. 





III RAZRED 
Pridjevi 

I Sastavljanje diktata 
Koliko ima godišnjih doba? Koja su to? Koje je sada go¬ 
dišnje doba? Kada je počelo proljeće? Dokada će trajati 
proljeće? Da li je lijepo proljeće ove godine? (Ove je godine 
lijepo proljeće.) Pada li duga kiša? (Ne pada duga kiša.) Duva 
li hladan vjetar? (Ne duva hladan vjetar.) Kakvo je sunce? 
(Blago.) Kako djeluje sunce na cvijeće? (Budi ga na novi ži¬ 
vot.) Kako, dakle, djeluje blago sunce na cvijeće? (Blago sunce 
budi cvijeće na novi život.) Što se radi'sada u polju? (Ore se.) 
Čime se ore? (Plugom.) Kakvim se plugom ore? (Gvozdenim.) 
Što radi gvozdeni plug? (Gvozdeni plug reže zemlju.) A što 
on ostavlja za sobom? (On ostavlja za sobom crne brazde.) 
Što pucketa nad glavama konja? (Bič.) Od čega je bič? (Od 
kože.) Kakav je to onda bič? (Kožni bič.) Ko će mi sada lijepo 
reći u jednoj rečenici? (Kožni bič pucketa nad glavama 
konja.) Što curi seljaku s lica? (Znoj.) Čiji je onda to znoj? 
(Seljački znoj.) Kuda kaplje znoj? (Na zemlju.) Kako bismo 
to lijepo rekli? (Seljački znoj natapa zemlju.) Zašto ljudi oru 
i siju? (Treba nove hrane za obitelj.) Mora li se što i prodati? 
(Mora.) Zašto? (Za porez.) Kakav porez? (Državni i općinski 
porez.) Ko će mi od vas sve to lijepo izreći jednom rečeni¬ 
com? (Nešto se mora i prodati za državni i općinski porez.) 

Ponovi se i sabere u jednu cjelinu sve što' se govorilo o 
proljeću. 

Tako spremljeno gradivo za diktat biće ovako: 

Uproljeće 

Ove je godine lijepo proljeće. Ne pada duga kiša. Ne duva 
hladan vjetar. Blago sunce budi cvijeće na novi život. Gvoz- 

đeni plug reže zemlju. On ostavlja za sobom crne brazde. 
Kožni bič pucketa nad glavama konja. Seljački znoj natapa 
zemlju. Treba nove hrane za obitelj. Nešto se mora i prodati 
za državni i općinski porez. 

Pri diktovanju valja paziti i imati na umu one napomene 
koje su u tu svrhu napisane u obradbi metodičke jedinice za 
I razred. 

II Čitanje diktata 

Poslije ispravka diktata čitaju učenici naizmjence reče¬ 
nicu po rečenicu. U tom slučaju je postupak ovaj: 

Jedan đak pročita naslov, a drugi će odmah pročitati prvu 
rečenicu. Potom se postavlja pitanje: Kakvo je ove godine 
proljeće? (Lijepo.) Potcrtajte riječ lijepo. Kakva kiša ne 
pada? (Duga.) Potcrtajte riječ duga. Kakav vjetar ne duva? 
(Hladan.) Potcrtajte riječ hladan. Kakvo sunce budi cvi¬ 
jeće? (Blago.) Potcrtaj riječ blago. Na kakvi ga život budi? 
(Novi.) Kakav plug reže zemlju? (Gvozdeni.) Potcrtajte riječ 
gvozdeni. Kakve brazde ostavlja plug za sobom? (Crne.) 
Potcrtajte riječ crne. Kakav bič pucketa nad glavama ko- 
nja? (Kožni.) Potcrtajte riječ kožni. Kakav znoj natapa 
zemlju? (Seljački.) Potcrtajte riječ seljački. Kakve hrane 
treba za obitelj? (Nove.) Potcrtajte riječ nove. Za kakav se 
porez mora prodati nešto hrane? (Državni i općinski.) Pot¬ 
crtajte riječ državni i općinski. 

III Pouka 

Koje smo riječi dosad upoznali? (Imenice.) Što označuju 
imenice? (Ljude, životinje i,stvari.) Što još mogu imenice da 
označuju? (Prirodne pojave, osjećaje i zamisli.) Kako se di¬ 
jele imenice po sadržaju? (Zajedničke imenice i vlastita imena.) 
Kako se dijele imenice po rodu? Pročitaj u ovom diktatu sve 
imenice muškoga roda. Pročitaj sve imenice ženskoga roda. 
Pročitaj sve imenice srednjega roda. 

1) Što piše u prvoj rečenici? Kakvo je proljeće? (Lijepo.) 
Što kaže ta riječ o proljeću? (Kaže nam kakvo je proljeće.) 
Što nam kaže riječ duga o kiši? (Kaže nam kakva je kiša.) 
Što nam kaže u drugoj rečenici riječ hladan o vjetru? (Kaže 
nam kakav je vjetar.) što nam kažu u idućoj rečenici riječi 
blago i novi? (Kažu nam kakvo je sunce i kakav život.) Što 
nam kaže riječ crne o brazdama? (Kaže nam kakve su brazde.) 


Što nam kaže rizeč nove o hrani? (Kakve treba brane za 
obitelj.) 

Kojoj riječi je pridjenuta riječ lijepo? (Pridje- 
nuta je riječi »proljeće«.) Zašto? (Da riječ »proljeće« bliže 
označi.) Na koje pitanje riječ lijepo bolje ozna¬ 
čuje riječ »proljeće«? (Na pitanje kakvo je proljeće.) 
Kojoj riječi je pridjenuta riječ duga? (Pridjenuta je riječi 
kiša.) Zašto? (Da riječ »kiša« bliže označi.) Na koje pitanje 
riječ duga bliže označuje »kišu«? (Na pitanje kakva je 
kiša.) 

Tako se postupa sličnim pitanjima i za ostale pridjeve 
na pitanje kakvo je što, a zatim dolazi ova pouka: 

Riječi: 1 i j e p o, duga, hladan, blago, novi, crne, 
nove pridjenute su imenicama da ih bliže označe na pitanje 
kakvo je što. 

2) Što nam kaže riječ gvozdeni? (Kaže nam o d 
čega je plug, tj. da je od gvožđa.) Što nam kaže riječ k o- 
ž n i ? (Kaže nam od čega je bič, tj. da je od kože.) 

Kojoj riječi je pridjenuta riječ gvozdeni? 
(Pridjenuta je riječi »plug«.) Zašto? (Da riječ »plug« bliže 
označi.) Na koje pitanje riječ gvozdeni bliže 
označuje riječ »plug«? (Na pitanje od čega je plug.) Ko¬ 
joj riječi je pridjenuta riječ kožni? (Pridjenuta je ri¬ 
ječi »bič«.) Zašto? (Da riječ »bič« bliže označi.) Na koje 
pitanje riječ kožni bliže označuje riječ »bič«? (Na pitanje 
od č e g a j e bič.) 

Zatim dolazi pouka: 

Riječi: gvozdeni, kožni pridjenute su imenicama da 
ih bliže označe na pitanje odčegaješto. 

3) Što nam kaže riječ seljački? (Kaže nam čiji je 
znoj.) Što nam kažu riječi državni i općinski? (Kažu 
nam čiji je porez.) 

Dalje se postupa kao pod tač. 1 i 2, pa ćemo na taj na¬ 
čin dobiti i treću pouku: 

Riječi: seljački, državni, općinsKi pridjenute 
su imenicama da ih bliže označe na pitanje čije je što. 

Za sve ove riječi koje bliže označuju kakvo je što, 
od čegaještoičijeješto kažemo da označuju svoj¬ 
stva tih bića ili stvari. Dakle, i riječi: lijepo, duga, hladan, 

blago, novi, crne, nove, gvozdeni, kožni, seljački, državni, 
općinski pridjenute su imenicama da označe svojstva onih 
bića ili stvari koje te imenice pokazuju. Takove se riječi 
zovu pridjevi. 

Zato zapamtite: Riječi koje se pridijevaju imenicama da 
označe njihova svostva zovu se p r i d j e v i. Oni odgovaraju 
na pitanje kakvo je što, od čega je što i čije 
j e š t o. 

Ko će mi to ponoviti? Ponovi ti, ti itd. Ponovite svi. 
Neka jedan od vas dođe k tabli i napiše ovu pouku. Kako 
je ovo teža pouka, upisaće je učenici i u svoje bilježnice 
pri kraju diktata. 

Radi vježbanja i utvrđivanja djeca će govoriti i zapisi¬ 
vati sve tri vrste pridjeva, najprije zajedno sa imenicom, a 
zatim same pridjeve bez imenice. Djeca treba da umiju za 
svaki pridjev postaviti pitanje na koje on odgovara. (Kakvo 
je što, od čega je što, čije je što.) 

Za domaću zadaću može se zadati vježba koja se nalazi 
u udžbeniku za III razred pri kraju metodičke jedinice »Pri¬ 
djevi«. 

IV RAZRED 
Prilozi 

I Sastavljanje diktata 

Ovaj će se diktat uzeti poslije izleta na kakvo brdo. Ako 
u blizini mjesta nema brda, može se uzeti poslije šetnje u šu¬ 
mu, obližnje selo itd. 

Koji dan po izletu na brdo zada se đacima da napisu sa¬ 
stavak s izleta na brdo ili u šumu, obližnje selo itd. Od uče¬ 
nika će se tražiti da u sastavku upotrebe riječi: odmah, uz¬ 
brdo, polako, nedaleko, gore, dolje, desno, lijevo, osobito, 
divno, rano izjutra, nikada, a po potrebi i drugi kvakvi pri¬ 
lozi. Možemo djecu upozoriti da će najbolji sastavak poslu¬ 
žiti za novi diktat. 

Pošto su učenici u školi (ili kod kuće kao domaći rad) 
radnju svršili, izabere se najbolji sastavak i prema potrebi 
malo dotjera. Tako spremljen sastavak za diktat biće otpri¬ 
like ovakav: 

Na brdu 

Odmah kad iziđemo iz sela kreće cesta uzbrdo. Tako se 
uspinje sve do navrh brda. Kad stignemo polako na vrh, otvara 
se vidik nadaleko. Gore je plavo nebo, a dolje su lijepi kra¬ 
jevi. Desno od sela prostire se bujna šuma, a lijevo se vijuga 
potok. Osobito je divno gledati s brda rano izjutra izlazak 
sunca. Taj se doživljaj ne može nikada zaboraviti. 

Pri diktovanju valja paziti i imati na umu one napomene 
koje su u tu svrhu napisane u obradbi metodičkih jedinica 
za I i II razred. 

II Čitanje diktata 

Poslije ispravka diktata čitaju učenici naizmjence reče¬ 
nicu po rečenicu. U ovom slučaju je postupak ovaj: 

Pročitaj prvu rečenicu. Kada kreće cesta uzbrdo? (Od¬ 
mah.) Potcrtajte riječ odmah. Kuda kreće cesta? (Uz¬ 
brdo.) Kako se uspinje cesta? (Tako.) Kako smo stigli 
na vrh brda? (Polako.) K u d a se otvara s brda vidik? 
(Nadaleko.) Gdje nam je bilo plavo nebo? (G o r e.) A 
gdje krasni krajevi? (Dolje.) G d j e se prostire šuma? 
(Desno.) A g d j e se vijuga potok? (Lijevo.) Kako je 
gledati izlazak sunca? (O s o b i t o d i v n o.) A k a d a je to 
divno gledati? (Rano izjutra.) Kada se može taj do¬ 
življaj zaboraviti? (Nikada.) 

Poslije čitanja svake rečenice neka djeca potcrtaju prilog. 

III P o u k a 

Koje vrste riječi smo dosad učili? (Imenice, pridjeve, 
brojeve, zamjenice i glagole.) Pročitaj iz ovog diktata sve 
imenice. Pročitaj sve pridjeve. Nađi sve zamjenice i sve gla¬ 
gole u ovom diktatu. 

A sada ćemo promotriti sve potcrtane riječi. Na koje 
pitanje nam odgovara odmah? (Kada.) Što označuje ta 
riječ? (Vrijeme.) Na koje nam pitanje odgovara riječ u z- 
brdo? (Kuda.) Što označuje ta riječ? (Mjesto.) Na koje 
nam pitanje odgovara riječ tako? (Kako.) Što označuje 
ta riječ? (Naći n.) Na koje pitanje nam odgovara riječ p o- 
lako? (Kako.) Što označuje ta riječ? (N a č i n.) Na koje 
nam pitanje odgovara riječ nadaleko? (Kuda.) Što 
označuje ta riječ? (Mjesto.) Na koje pitanje odgovara riječ 
g o r e ? (G d j e.) A na koje pitanje odgovara riječ dolje? 

(Gdje.) Što označuju te dvije riječi? (Mjesto.) Na koje 
pitanje odgovara riječ osobito divno? (Kako.) Što 
označuje ta riječ? (Način.) Na koje pitanje odgovara riječ 
rano izjutra? (Kada.) Što označuje ta riječ? (Vrije- 
m e.) Na koje pitanje odgovara riječ nikada? (Kada.) 
Što označuje ta riječ? (Vrijeme.) 

Zatim će učenici razvrstati sve priloge iz ovog diktata 
na tri skupine, prema tome što označuju: 1) mjesto, 2) 
vrijeme i 3) način. Jedan će učenik pisati tako razvrstane pri¬ 
loge na školskoj tabli, a ostali u svoje bilježnice. 

Prije izvođenja pouke važno je da učitelj s djecom utvrdi 
da se prilozi prilažu glagolima. To se može izvesti 
ovako: 

Kada kreće cesta uzbrdo? (Odmah.) Kojoj je riječi 
priložena riječ »odmah«? (Priložena je riječi »kreće«.) Ka¬ 
kva je to. vrsta riječi? (Glagol.) Dakle, uz kakvu vrstu riječi 
je priložena riječ »odmah«? (Uz glagol.) Kuda kreće ce¬ 
sta? (Uzbrdo.) Kojoj je riječi priložena riječ »uzbrdo«? (Pri¬ 
ložena je uz riječ »kreće«, tj. uz glagol.) 

Tako se ustanovi u svima rečenicama da se prilozi pri¬ 
lažu samo glagolima. 

Sve ove potcrtane riječi označuju mjesto ili vrijeme ili 
način, a prilažu se uz glagole da nam pobliže označe gdje se 
radnja događa, ili kada se radnja događa, ili kako se radnja 
događa. Budući da se prilažu uz glagole, zovu se prilozi. 

Zato zapamtite: Prilozima zovemo one riječi koje se pri¬ 
lažu glagolima za bližu oznaku mjesta, vremena i načina. 

Ko će mi to ponoviti? Ponovi ti, ti itd. Ponovite svi. Neka 
jedan od vas dođe k tabli i napiše ovu pouku. Budući da je 
ovo teža pouka, upisaće je učenici i u svoje bilježnice pri 
kraju diktata. 

Konačno je još vrlo važno i to da se djeci skrene pažnja 
na razliku između pridjeva i priloga, jer djeca obično u tom 
griješe, na pr, desno, lijevo, divno, ravno. 

Postupak bi mogao biti ovaj: 

Pokaži desnu stranu naše sobe! Kakva je to stra¬ 
na? (Desna strana.) Koja vrsta riječi je »desna«? (Pri¬ 
djev.) Zašto? (Jer je pridjenut imenici »strana« na pitanje 
kakva.) 

Ivane, stani desno od sredine sobe! Gdje stoji Ivan? 
(Ivan stoji desno.) Koja vrsta riječi je »desno«? (Prilog.) 

Zašto? (Jer je priložen glagolu »stoji« na pitanje 
gdje ? 

Tako se može provesti poređenje sličnih pridjeva i pri¬ 
loga i u ostalim rečenicama. 

Radi vježbanja i utvrđivanja djeca će govoriti i ispisi¬ 
vati različne priloge, najprije uz glagol, a zatim same priloge 
bez glagola. Djeca moraju dobro znati za svaki prilog na 
koje pitanje odgovara: gdje ili kuda, kada i kako, tj. da li je 
prilog mjesta, vremena ili načina. 

Za domaću zadaću može se zadati vježba koja se nalazi 
u udžbeniku za IV razred pri kraju metodičke jedinice »Na 
brdu«. 

NASTAVNI PLAN I PROGRAM 
za osnovne škole u Kraljevini Jugoslaviji 

O. n. br. 48491 od 17 VII 1933 g. 

NASTAVNI PROGRAM IZ POJEDINIH PREDMETA 
NARODNI JEZIK 

Cilj: 

1) da đak dobro razumije književni jezik u govoru i 
pismu; 

2) da nauči jasno i s„ razumijevanjem čitati i pisati; 

3) da nauči pravilno iskazivati svoje misli; 

4) da razvija osjećanje i smisao za lijepo i dobro; 

5) da razvija u učeniku svijest o narodnom jedinstvu i 
narodni ponos. 

I razred 

1) Vježbanje u posmatranju, mišljenju, govoru i u ruč¬ 
nom radu. 

Upoznavanje učenika među sobom i sa školom; upozna¬ 
vanje s redom u školi i dvorištu. Razgovor o dječjim stva¬ 
rima, njihovoj upotrebi i čuvanju. Upoznavanje sa životinja¬ 
ma i biljkama iz neposredne okoline; ime, oblik, boja, dijelovi, 
položaj, korist, upotreba. Vježbanje u shvatanju pitanja i da¬ 
vanju odgovora. 

Razgovor o roditeljskoj kući, stvarima i životu u njoj. 

Opisivanje, crtanje i modelovanje onoga što se vidjelo, 
čulo, opipalo. Prema prilikama: rad drvcima, papirom, ple¬ 
tenjem i drugim načinom i materijalom. 

Upotreba sasvim kratkih pričica da bi se dječja pažnja 
navikla da se duže zadrži na jednom predmetu. 

2) Priprema za pisanje vježbama iz prostog crtanja i mo- 
delovanja. 

3) Čitanje mora biti u drugom polugodištu tečno (bez 
zaštajkivanja i sricanja) i prirodno. 

4) Pismeni sastavi: pisanje riječi, rečenica i malih štiva. 

5) Pouke o jeziku: tačka, zapeta, upotreba velikog slova 
na početku rečenice i kod osobenih imenica. 

6) Učenje naizust nekoliko dječjih pjesmica. 

II razred 

1) Vježbanje u posmatranju, mišljenju, govoru i ručnom 
radu. 

Pojam o porodici, zadruzi, opštini. Selo i grad. Zanima¬ 
nje stanovništva. Četiri strane svijeta, Sunce, Mjesec i zvijezde. 
'Pojam o brdu, dolini i rijeci. Crtanje učionice, školske zgrade, 
dvorišta, ulice i najglavnijih putova kao uvod u zemljopisnu 
nastavu. 

Godišnja vremena, dan i noć, sedmica i mjesec. 
Posmatranje, imenovanje, opisivanje i crtanje drugih 
predmeta iz okoline. Razgovor o biljkama, životinjama, čo- 
vjekovbm zanimanju iz okoline. Kratka usmena upoređenja 
srodnih predmeta. 

2) Čitanje: tečno i s razumijevanjem iz čitanke, a zatim, 
koliko je moguće, iz drugih preporučenih dječjih knjiga i li¬ 
stova. Prepričavanje sadržine. Važnije priče i pjesmice treba 
ilustrovati. 

Učenje napamet nekoliko pjesmica. 

3) Pismeni sastavi. Prepisivanje različitih sastava. Dik¬ 
tat riječi i rečenica. 

Pismeno odgovaranje na pismeno i usmeno učiteljevo 
pitanje. 

4) . Pouke o jeziku. Rečenica i riječ, riječ i slog, slog i 
glas. Dijeljenje riječi na slogove. Pretvaranje rečenica iz je¬ 
dnine u množinu i obrnuto. Upoznavanje s licima i rodovima. 

5) U drugom razredu uči se i latinica odnosno ćirilica. 

III razred 

1) Čitanje: tečno, lijepo i s razumijevanjem prvo iz či¬ 
tanke, a zatim iz drugih preporučenih knjiga i listova za uče¬ 
nike. Slobodno prepričavanje onoga što se pročitalo. Učenje 
napamet kratkih narodnih i umjetničkih pjesama. Ilustrova- 
nje važnijih priča i pjesama. 

2) Pismeni sastavi. Pisanje po diktatu. Pismeno iskazi¬ 
vanje ispričanih lakih pričica i događaja iz dječjeg života 
prema pitanjima i datoj osnovi. 

Dva školska zadatka mjesečno: jedan ćirilicom a drugi 
latinicom. 

3) Deklamovanje i učenje naizust pjesama, poslovica i 
kraćih proznih sastava. Dramatizovanje lakših priča i pjesama. 

1 

4) Pouke o jeziku. Podmet, prirok i predmet u rečenici. 
Potvrdna, odrična i upitna rečenica. Razlikovanje riječi koje 
označavaju ime, osobinu, radnju i broj. Upoznavanje svih 
pismenih znakova. Upotreba velikih slova. 

Napomena: U školama dravske banovine cio ovaj pro¬ 
gram izvodi se 11 a slovenačkom. U čitanci tri četvrtine štiva 
iz slovenačke, a jedna četvrtina iz srpskohrvatske književno¬ 
sti. Prepisivanje s latinice na ćirilicu i obrnuto. Čitanje lak¬ 
ših i kratkih sastavaka pripovjednog sadržaja. Prepričavanje, 
učenje napamet i recitovanje sastava i pjesama. Diktat i sa¬ 
stavci na osnovi obrađenog štiva. Dva zadatka na polugodi¬ 
šte. Razlike u jeziku uče se u obimu obrađene slovenačke 
gramatike i pravopisa. Govorne vježbe s obzirom na boga¬ 
ćenje riječi i upoznavanje na govorne, pravopisne i gramatičke 
razlike između slovenačkog i srpskohrvatskog književnog 
jezika. 

Jedan sat upotrebiće se nedjeljno za srpskohrvatski jezik. 

IV razred 

1) Čitanje: tečno, s razumijevanjem i lijepo. Prepriča¬ 
vanje pročitanog štiva. Čitanje štiva iz čitanke, zatim iz pre¬ 
poručenih knjiga i listova za učenike. 

2) Pismeni sastavi. Diktat kraćih članaka latinicom i ći¬ 
rilicom. Pismeno iskazivanje naučenih pričica i gradiva iz 
ostalih predmeta. Pisanje kraćih napamet naučenih pjesama, 
pisanje pisama, molbi, priznanica, telegrama itd. Dva pisme¬ 
na školska zadatka mjesečno: jedan ćirilicom a drugi lati¬ 
nicom. 

3) Deklamovanje i učenje naizust kraćih narodnih i umjet¬ 
ničkih pjesama i lakih pričica. Dramatizovanje podesnih priča 
i pjesmica. 

4) Pouke o jeziku. Rečenica: prosta i razgranata. Po¬ 
jam o složenoj rečenici. 

Poznavanje svih vrsta riječi. 

Napomena: U školama dravske banovine postupa se i 
proširuje se gradivo kao u napomeni III razreda. Dva zadatka 
na polugodište. Dva sata nedjeljno upotrebiće se za srpsko¬ 
hrvatski jezik. 

POUKE O JEZIKU ZA I RAZRED 

Nastavni je program u prvom razredu za Pouke o jeziku 
vrlo kratak. On traži da đaci nauče upotrebljavati tačku, za¬ 
petu i veliko slovo na početku rečenice i kod osobnih tj. vla¬ 
stitih imenica. Iz iskustva svaki učitelj zna da je taj program 
daleko širi. Zapravo je cjelokupna obuka u prvom razredu 
prožeta nastojanjem da učenik pravilno zapaža, misli, govori, 
čita i piše. Naročito kod početnog čitanja i pisanja treba 
dati gramatičke elemente: rečenicu, riječ, slog, glas i slovo, 
jer se bez njih obuka ne može pravilno razvijati. Prema tome 
oni pojmovi koje navodi program imadu se obraditi u poseb¬ 
nim metodičkim jedinicama pošto đak nauči čitati i pisati. 
To će se učiniti s pomoću diktata. Njime će se ponovo svra¬ 
titi dječja pažnja na izvjesne gramatičke i pravopisne poj¬ 
move, premda ih je dijete učeći pisati već steklo. Tako na 
primjer, pojam tačke dobije dijete već kod početnog pisanja, 
ali se ipak taj pojam da bi se znanje učvrstilo samostalno 
predaje kad se svrši čitanje i pisanje. Kako se ovi diktati 
provode u drugom polugodištu, razumije se, da ih ne može 
biti mnogo. 

REČENICA 
U školi 

U školi učimo. Već znamo čitati. Pišemo 
sva slova. Računamo do deset. Crtamo slike. 
Svi rado učimo. 

Pouka: Kad nešto mislimo pa izgovorimo, onda se to 
zove rečenica. 

NAPISANA REČENICA 
U vrtu 

Otac kopa. Majka sadi. Brat čisti voćke. 
Sestra mu pomaže. Ja čupam drač. Ptice pje¬ 
vaju. 

Pouka: Rečenicu možemo i napisati. 

Na početku rečenice piše se veliko slovo. 

r ■ 

TAČKA 

Proljeće 

Sada je proljeće. Sunce jače grij e. Trava 
raste. Voćke cvatu. Laste dolaze. Seljaci 
o r u. 

Pouka: Na kraju rečenice stavlja se tačka. 

RIJEČ 

Mačka 

Mačka mijauče. Ima oštre pandže. Tiho 
se šulja. Ona lovi miševe. Mačka je domaća 
životinja. 

Pouka: Rečenica je sastavljena od riječi. 

Svaka se riječ piše zasebno. 

VLASTITA IMENA 
Porodica 

Otac se zove Ivan. Majci je ime Marija. 
Djeca su im Marko i Ljubica. Djed i baka su 
umrli. 

Pouka: Vlastita imena pišu se velikim početnim slovom. 

PREZIMENA 
Najbolji đaci 

Pero Lukić najbolje računa. Vid Blaže- 
vić najljepše čita. Branko Vuković je naj¬ 
ure dnij i. Oni su najbolji đaci. 

Pouka: Prezimena pišu se velikim početnim slovom. 

ZAREZ (ZAPETA) 

Moja odjeća 

Ja imam kaput, košulju, hlače i cipele. 
Košulja je bijela, čista i zakrpana. Prije- 
spavanja uvijek složim odjeću. 

Pouka: Iza riječi koje nabrajamo stavljamo zarez. 

POUKE O JEZIKU ZA II RAZRED 

Ljudski govor 

Došao nepoznat čovjek u kuću i s majkom je dugo raz¬ 
govarao. Slušao ih mali Marko, ali ništa nije razumio. To 
mu je bilo čudno, pa upita: »Majko, zašto ja nisam razumio 
što je stranac govorio?« 

Majka mu odgovori: »Taj je čovjek došao iz daleke ze¬ 
mlje. On ne zna govoriti našim jezikom. Svaki narod govori, 
svojim jezikom, kao svaka ptica što svojim glasom pjeva. 
Lastavica cvrkuće, a golub guče.« 

»A kakvim jezikom mi govorimo?« nastavi pitati Marko.. 

»Mi Hrvati i Srbi govorimo istim jezikom koji se zove 
hrvatskosrpski jezik. Mene je učila govoriti moja 
mati, a ja tebe. To je naš m a t e r n j i jezik.« 

»U mojim knjigama piše malo drukčije, nego što mi go¬ 
vorimo. Zar ja još ne znam dobro govoriti?« 

»Ne, ti još ne znaš lijepo i pravilno govoriti!« — odgo¬ 
vori mu majka. — »To ćeš u školi naučiti. Pazi kako učitelj 
govori! Pamti što u knjigama piše!« 

REČENICA 

1) »Kako se zove tvoj otac?« upita učitelj Marka. On 
pomisli na oca i reče: »Moj se otac zove Ivan Lukić.« 

»Što je on?« nastavi učitelj. Marko opet pomisli na oca 
i odgovori: 

»On je ratar.« 

»Gdje stanuje otac?« zapita učitelj. Marko po treći put 
pomisli na oca i reče: 

»Otac stanuje u Grabovcu.« 

Koliko je puta Marko pomislio na oca? Koliko je puta 
govorio o svom ocu? Što je Marko govorio? 

Pouka: Najprije mislimo, a zatim govorimo. 

Kad nešto mislimo pa izgovorimo, onda se to 

zove rečenica. Mi govorimo rečenicama. Marko 

je kazao tri rečenice o svom ocu. 

2) »Kaži nekoliko rečenica o djedu!« reče učitelj Marku. 
On je dugo razmišljao pa je kazao: 

»Djed je star. 

On ima bijelu bradu. 

Djed čuva goveda.« 

Koliko je rečenica kazao Marko o svom djedu? Kaži ti 
još jednu rečenicu o djedu. Kaži nekoliko rečenica o baki. 

Pouka: O jednom čovjeku možemo kazati više rečenica. 

3) »Kaži nekoliko rečenica o psu!« reče učitelj. Marko 
se odmah sjeti i odgovori: 

»Pas je domaća životinja. 

On čuva kuću. 

Pas laje. 

Pas trči.« 

Koliko je rečenica kazao M'arko o psu? Kaži ti još je¬ 
dnu rečenicu o psu. Kaži nekoliko rečenica o konju. 

Pouka: O jednoj životinji možemo kazati više rečenica. 

4) »Kaži nekoliko rečenica o klupi!« nastavi učitelj. Opet 
se Marko zamisli pa reče: 

»Klupa je drvena. 

Ona je dugačka. 

Klupa je čista.« 

Koliko je rečenica kazao Marko o klupi? Kaži ti još je¬ 
dnu rečenicu o klupi. Kaži nekoliko rečenica o stolu. 

Pouka: O jednoj stvari možemo kazati više rečenica. 

Vježba 

1) Napiši po jednu rečenicu o sestri, bratu, stricu, su¬ 
sjedu, učitelju, kovaču, trgovcu. 

2) Napiši po dvije rečenice o mački, kravi, svinji, golubu, 
vrapcu. 

3) Napiši po tri rečenice o stolu, ormaru, krevetu. 

NAPISANA REČENICA 

Naša bakica 

Lijep je topao dan. Naša bakica sjedi pred kućom na 
suncu. Oko nje se skupljaju djeca. Bakica im pripovijeda 


razne priče. Govori kao knjiga. Sve je tiho. Djeca slušaju ba¬ 
kicu otvorenih usta. 

Koliko napisanih rečenica ima u ovom štivu? Da li je 
veliko i malo slovo na početku svake rečenice? Kakav je 
znak na kraju svake rečenice? 

Pouka: Rečenicu možemo i napisati. 

Na početku rečenice piše se veliko slovo. 
Na kraju rečenice stavi se t a č k a. 

Vježba 

Prepiši ove rečenice tako da napišeš veliko slovo i tačku 
tamo gdje treba: 

dolazi jesen lišće opada sunce slabije grije voće je zrelo 
ljudi beru kukuruze lastavice odlaze vrijeme je hladnije 

RIJEČI 

Naša porodica 

Imam oca i majku. Oni su moji roditelji. Otac se brine 
za hranu. Majka radi u kući. Još imam brata i sestru. Oni ne 
idu u školu. Djed pase goveda. Baka pomaže majci. Naša po¬ 
rodica ima sedam članova. Svi se volimo i poštujemo. 

Koliko rečenica ima ovo štivo? Čitaj glasno prvu reče¬ 
nicu! Možeš li je izgovoriti u jedan mah? Koliko dijelova 
ima prva rečenica? 

Svaki dio zove se riječ. Koliko riječi ima svaka reče¬ 
nica u ovom štivu? 

Pouka: Rečenica je sastavljena od riječi. 

Svaka se riječ piše zasebno. 

Vježba 
Mačka 

Mačka oštri svoje pandže. Sprema se u lov. Mrak joj 
ne smeta. Dobro vidi i u mraku. Tiho se šulja. Sada vreba. 
Gleda netremice u rupu. Nanjušila je miša. Imaće dobru 
večeru. 

1) Ispiši prve riječi iz ovih rečenica. 

2) Ispiši posljednje riječi iz ovih rečenica. 

3) Ispiši drugu riječ u svakoj rečenici. 

REČENICE OD DVIJE RIJEČI 
U dvorištu 

Otac pili. Majka mete. Pas laje. Tele skače. Krave pre- 
živaju. Pijetao kukuriče. Kokoši zoblju. Guske pasu. Vrapci 
živču. 

Koliko riječi ima prva rečenica? Kaži za svaKu rečenicu 
koliko ima riječi. 

Pouka: Rečenica može imati po dvije riječi. 

Vježba 

1) Odgovori rečenicama od dvije riječi na ova pitanja: 
Što radi sestra? Što radi brat? Što radi susjed? Ko pjeva? 
Ko uči? Ko šije? Što zvoni? Što šumi? Što teče? 

2) Napiši pet rečenica od dvije riječi. 

REČENICE OD TRI RIJEČI 
Na trgu 

Seljaci dovoze drva. Žene nose povrće. Mljekari pro¬ 
daju mlijeko. Mesari režu meso. Pekari dozivaju kupce. Po¬ 
stolari nude cipele. Domaćice kupuju hranu. Svi se žure. 
Svako nešto treba. 

Koliko riječi ima prva rečenica? Kaži za svaku rečenicu 
koliko ima riječi. 

Pouka: Rečenica može imati po tri riječi. 

Vježba 

1) Odgovori rečenicama od tri riječi na ova pitanja: Ka¬ 
kva je knjiga? Kakva je ploča? Kakav je prozor? Ko pravi 
klupe? Ko šije odijela? Ko gradi kuću? 

2) Napiši pet rečenica od tri riječi. 

REČENICE OD VIŠE RIJEČI 
Potok 

Kraj sela teče potok. Na obali rastu stare vrbe. Voda je 
brza i bistra. U vodi ima riba i raka. Na potoku se napajaju 
konji i goveda. Žene peru rublje. Ljeti dolaze ljudi na potok 
da se kupaju. 

Koliko riječi ima prva rečenica? Kaži za svaku rečenicu 
koliko ima riječi. 

Pouka: Rečenica može imati četiri i više riječi. 

Vježba 

1) Koliko riječi ima svaka rečenica u štivu: 

Mjesec i zvijezde 

Vedra je noć. Na nebu svijetli mjesec i zvijezde. Mjesec 
je velik i okrugao. Katkad je tanak kao srp. Zvijezde su bez¬ 
brojne. Sve nisu jednake. Ima ih većih i manjih. One tre¬ 
pere. Oblaci mogu zastrti mjesec i zvijezde. 

2) Napiši pet rečenica koje će imati više od tri riječi. 

REČENICE OD JEDNE RIJEČI 
U školi 

Prije obuke zapovijedi nam učitelj: »Ustanite!« Kad 
smo ustali nastavlja: »M o 1 i t e !« Poslije molitve opet nam 
reče: »Sjednite!« Zatim pokazujemo izrađene zadaće. 
Kad učitelj sve pregleda, kaže: »Spremite!« Kod čitanja 
prozove jednoga đaka i kaže mu: »Čitaj!« Pri kraju obuke 
čujemo opet zapovijed: »Spremite! — Molite!« 

Učitelj je rekao ove rečenice: 

Ustanite! Molite! Sjednite! Spremite! 
Čitaj! Molite! 

Koliko riječi ima svaka učiteljeva rečenica? 

Pouka: Rečenica može imati samo jednu riječ. 

Vježba 

1) Napiši pet zapovijedi (pet rečenica) da svaka ima sa¬ 
mo jednu riječ. 

2) Napiši deset odgovora (deset (rečenica) od jedne riječi 
na pitanje: Što radiš? (Ovako: Čitam. Pišem.) 

SLOGOVI 

Čitaj glasno ovu rečenicu: 

Ja pišem zadaću. 

Ovu si rečenicu pročitao u tri maha. Nisi mogao naje¬ 
danput izgovoriti sve tri riječi. Govorio si riječ po riječ. 

Slab đak čita ovako: 

Ja pi-šem za-da-ću. 

Slab đak čita polako i lomi riječi na manje dijelove. 

Pokušaj i ti tako čitati i pazi, koliko ćeš puta otvoriti usta 
kod svake riječi. 

• ■ ■ . • • • • • . . jedanput 

pi-šem .dvaput 

za-da-ću .triput 

Kod prve riječi otvorio si usta samo jedanput dok si je 
izgovorio. Kod druge riječi otvorio si usta dva puta. Kod 
treće riječi trebalo je tri puta otvoditi usta. 

Ako otvorimo usta samo jedanput, onda kažemo da ri¬ 
ječ ima jedan slog. Ako otvorimo usta dva puta, onda riječ 
ima dva sloga. Koliko puta otvorimo usta dok polako izgo¬ 
vorimo riječ, toliko ona ima slogova. 

Pouka: Riječi su sastavljene od slogova. Riječi mogu 
imati jedan slog, dva sloga i više njih. 

Ove riječi imaju jedan slog: nož, bič, konj. 

Ove riječi imaju dva sloga: pe-ro, klu-pa, knji-ga. 

Ove riječi imaju tri sloga: o-lov-ka, sto-li-ca, plo¬ 
čica. 

Ove riječi imaju četiri sloga: Fi-li-po-vić, Pe-tra- 
no-vić, Go-lu-bo-vić. 

Vježba 

1) Rastavi crticom na slogove sve riječi učtivu: 

Djevojčica i lutka 

Jedan čovjek zapita malu djevojčicu: »Koga više voliš: 
svoju lutku ili mačku?« — Djevojčica je malo šutjela, pa se 
onda primače uhu ovoga čovjeka i šanu: »Ja volim više ma¬ 
čku, ali nemojte to govoriti pred mojom lutkom, jer će joj 
biti žao na me.« 

2) Ispiši riječi od jednog sloga. 

3) Ispiši riječi od četiri sloga. 

GLASOVI 

Pročitaj glasno ovu rečenicu: 

U školi učimo. 

Koliko liječi ima ova rečenica? Rastavi riječi na slogove. 

U ško-li u-či-mo. 

Koliko slogova ima prva riječ? Kaži isto za drugu i treću 
riječ. Izgovaraj polako svaki slog ovako: 

U š..k..o - 1.. i u - č.. i - m.. o 

Riječ u ima jedan slog, a taj ima samo jedan glas: u. 

Riječ školi ima dva sloga. Prvi slog ima tri glasa: 
š .. k .. o, a drugi slog ima dva glasa: 1.. i. 

Koliko glasova ima svaki slog u trećoj riječi? 

Pouka: Slogovi su sastavljeni od glasova. Slog može 
imati jedan glas, dva glasa i više njih. 

Vježba 

1) Rastavi na glasove ove jednosložne riječi: pas, vuk, 
zec, krt, som, bič, zid, štap, stup, stol. 

2) Ove riječi rastavi na slogove, a slogove na glasove: 
pero, knjiga, čitanka, torba, klupa, prozor, vrata, ormar. 

SAMOGLASNICI I SUGLASNICI 

1) Rastavi na slogove i čitaj glasno ova imena: 

Adam, Obrad, Eva, Ivan, Uroš. 

A-dam, O-brad, E-va, I-van, U-roš. 

Koji slogovi u ovim riječima imaju samo jedan glas? 
Kaži te glasove koji sami za sebe čine slog. Od kojih su gla¬ 
sova sastavljeni slogovi: dam, brad, va, van, roš? Mogu li 
glasovi: d, m, b, r, d, v, n, š sami za sebe činiti slog? 

Pouka: Glasovi: a, o, e, i, u zovu se samoglasnici, jer 
mogu sami za sebe činiti jedan slog. 

Svi ostali glasovi: b, c, ć, č, d, dž, d, f, g, h, j, k, 1, lj, m, 
n, nj, p, r, s, š, t, v, z, ž zovu se suglasnici, jer čine slog samo 
onda kad su zajedno s kojim samoglasnikom. 

2) Pročitaj glasno ove riječi: prst, krst, smrt. 

Koliko slogova imaju ove riječi? Rastavi ih na glasove? 
Ima li koji samoglasnik među ovim glasovima? Da li se glas 
r nalazi između suglasnika ili samoglasnika? 

Pročitaj glasno ove riječi: rvač, rđa, rzati. 

Rastavi ih na slogove: r-vač, r-đa, r-za-ti. 

Da li je glas r na početku riječi ili na kraju? Dolaze li 
iz glasa r u ovim riječima samoglasnici ili suglasnici? 

Pouka: Glas r je samoglasnik kad je između dva suglas¬ 
nika i kad je na početku riječi ispred suglasnika. Glas r može 
biti suglasnik i samoglasnik. 

Vježba 

1) Koliko ima samoglasnika, a koliko suglasnika u na¬ 
šem jeziku? 

2) Kada je glas r samoglasnik? 

3) Koliko samoglasnika i suglasnika imaju ova imena: 
Dragutin, Rajko, Tomislav, Petar, Danica, Marija, Ljubica, 
Nevenka, Trpimir? 

SLOVA 

Glasove možemo napisati raznim znakovima. Kad se glas 
napiše zove se slovo. Svaki glas ima svoje slovo. Glasove iz¬ 
govaramo, a slova pišemo. Slova ima malih i velikih. U na¬ 
šem jeziku ima trideset glasova i toliko slova. Stalnim redom 
napisana slova zovu se abeceda ili azbuka. Mi pišemo latin¬ 
skim slovima ili latinicom i ćirilskim slovima ili ćirilicom. 

Latinska abeceda: TmpjuicKa a 3 đyKa: 

Vježba 

1) Koja se velika štampana slova u latinici ili ćirilici je¬ 
dnako štampaju i čitaju? 

2) Koja se velika latinska slova jednako štampaju kao 
i ćirilska, ali se drukčije čitaju? 

3) Koja se mala latinska slova jednako pišu i čitaju kao 
i ćirilska? 


RASTAVLJANJE RIJEČI NA SLOGOVE 

1) U prvom razredu slabi đaci ovako čitaju: 

Uz bo-le-snu maj-ku 

Maj-ka je bi-la bo-le-sna. Nje-zi-na ma-la Mi-li-ca vi-dje-la 
je na sto-lu u ča-ši li-jek, pa u-pi-ta-la: »Što je to?« — »To 
je ne-što gor-ko što mo-ram pi-ti da o-zdra-vim«, od-go-vo- 
ri maj-ka. Ta-da re-če Mi-li-ca: »Maj-ko, daj da ja to is-pi- 

jem, pa da ti o-zdra-viš.« Maj-ci o-ro-si-še su-ze bli-je-do 
li-ce, pa za-gr-li svo-je di-je-te. 

Kako čita slabi đak? Na što rastavlja riječi? Da ii mi u 
govoru rastavljamo riječi na slogove? 

Pouka: U govoru i čitanju ne smiju se riječi rastavljati 
na slogove. 

2) Više puta ne možemo cijelu riječ napisati, jer smo 
došli do kraja retka. 

Sada je zi¬ 
ma. 

Voda je lede¬ 
na. 

Što činimo kad na kraju retka ne možemo napisati cijelu 
riječ? Kako smo rastavili riječi zima, ledena. Što su ma, na? 

Pouka: Kad se na kraju retka ne može napisati cijela 
riječ, onda se rastavi na dva dijela. Takva se riječ rastavlja 
po slogovima kako se izgovara. Između rastavljenih slogova 
piše se crtica, koja se zove vezica (-). 

3) Zec je brz. 

Konj je jak. 

Koliko slogova ima svaka riječ? Možemo li na kraju 
retka rastaviti riječi od jednoga sloga? Zašto ne možemo? 

Pouka: Riječi od jednoga sloga ne mogu se rastavljati. 
One se uvijek pišu cijele na kraju retka ili na početku dru¬ 
goga retka. 

Vježba 

1) Rastavi na slogove ove riječi: klupa, vrata, prozor, 
knjiga, čitanka, jabuka, kukavica, oranica, pijetao, Zagreb, 
Sava. 

2) Rastavi prvi slog od ostalih slogova u ovim riječima: 
učenik (u-čenik), nedjelja (ne-djelja), četvrtak, subota, Nikola, 
Slavica, Milica, čekaonica, molitvenik. 

3) Rastavi posljednji slog od ostalih slogova u ovim ri¬ 
ječima: prijatelj, (prija-telj), učitelj, dobrotvor, Beograd, Lju¬ 
bljana, saonice, praporac, ptičica, postolar, trgovac. 

4) Koje se od ovih riječi ne mogu rastavljati: vuk, otac, 
noga, stup, lisica, brat, zid? 

PONAVLJANJE 
Pitanja i odgovori 

Kako zovemo jezik kojim govorimo mi Hrvati i Srbi? 

Odgovor: Jezik kojim govorimo mi Hrvati i Srbi zo¬ 
vemo hrvatskosrpski jezik. 

Zna li svaki čovjek tako lijepo govoriti kako u knjigama piše? 
Odgovor: Svaki čovjek ne zna tako lijepo govoriti 
kako u knjigama piše. 

Gdje učimo lijepo govoriti našim jezikom? 

Odgovor: Lijepo govoriti našim jezikom učimo u 
školi. 

Smisli nešto o svom ocu pa to izgovori. 

Odgovor: Moj otac ore. 

Što je to kad kažeš: »Moj otac ore.« 

Odgovor: »Moj otac ore« je rečenica. 

Što je to rečenica? 

Odgovor: Rečenica je kad nešto mislimo pa to izgo¬ 
vorimo ili napišemo. 

Koliko riječi ima rečenica »Moj otac ore«? 

Odgovor: Ova rečenica ima tri riječi. 

Od čega je sastavljena rečenica? 

Odgovor: Rečenica je sastavljena od riječi. 

Kaži rečenicu od dvije riječi! 

• Odgovor: Đak uči. 

Kaži rečenicu od jedne riječi! 

Odgovor: Slušaj! 

Koliko riječi mogu imati rečenice? 

Odgovor: Rečenice mogu imati jednu riječ, dvije, tri 
riječi i više njih. 

Kaži jednu rečenicu o psu. 

Odgovor: Pas trči livadom. 

Koja riječ u ovoj rečenici ima tri sloga? 

Odgovor: Riječ »li-va-dom« ima tri sloga. 

Koja riječ ima dva sloga? 

Odgovor: Riječ »tr-či« ima dva sloga. 

Koja riječ ima samo jedan slog? 

Odgovor: Riječ »pas« ima samo jedan slog. 

Od čega su sastavljene riječi? 

Odgovor: Riječi su sastavljene od slogova, 

Koliko slogova mogu imati riječi? 




Odgovor: Riječi mogu imati jedan slog, dva, tri sloga 
i više njih. 

Rastavi na slogove svoje ime. 

Odgovor: E-vi-ca. 

Koliko glasova ima u prvom slogu? 

Odgovor: U prvom slogu ima samo jedan glas. 

Po koliko glasova ima u drugom i trećem slogu? 

Odgovor: U drugom i trećem slogu ima po dva glasa. 
Od čega su sastavljeni slogovi? 

Odgovor: Slogovi su sastavljeni od glasova. 

Koliko ima glasova u našem jeziku? 

Odgovor: U našem jeziku ima trideset glasova. 

Koji glasovi mogu sami za sebe činiti slog? 

Odgovor: Glasovi a, o, e, i, u mogu sami za sebe 
činiti slog pa se zato zovu samoglasnici. 
Koji glasovi ne mogu sami za sebe činiti slog? 

Odgovor: Ostali glasovi ne mogu sami za sebe činiti 
slog, nego zajedno sa samoglasnicima, pa 
se zato zovu suglasnici. 

Kaži nekoliko suglasnika. 

Odgovor: Glasovi p, r, n, m, 1, nj itd. jesu suglasnici. 
Koji glas može biti samoglasnik i suglasnik? 

Odgovor: Glas r može biti samoglasnik i suglasnik. 
Kaži nekoliko riječi u kojima je glas r samoglasnik. 

Odgovor: U riječima prst, smrt, rđa je glas r samo¬ 
glasnik. 

Koja je razlika između glasova i slova? 

Odgovor: Glasovi se izgovaraju, a slova pišu. 

Koliko ima slova u našem pismu? 

Odgovor: U našem pismu ima trideset slova. 

Kojim slovima mi pišemo? 

Odgovor: Mi pišemo latinicom i ćirilicom. 

IMENICE 




Moji drugovi 

1) Milan, Branko iVlado su moji drugovi. S nji¬ 
ma idem u školu. Mi se volimo i pomažemo. U školi sjedimo 
u istoj klupi. Kad se igramo, dođu k nama Anka i 
Ljubica. 

Kome pripadaju imena Milan, Branko, Vlado, Ankica i 
Ljubica? Kada ljudi dobivaju imena? 

Pouka: Krsna imena zovu se imenice. Takve imenice 
pišu se velikim početnim slovom. Riječi Milan, Branko, Vla¬ 
do itd. zovu se imenice. 

2) Moja rodbina 

Brat je kovač. Sestra je krojačka. Stric je ratar kao i 
moj otac. Strina je dobra domaćica. Bratić je učenik. 

Što označuju riječi: brat, sestra, otac, strina, 
bratić? 

Što označuju riječi: kovač, krojačica, ratar, 
domaćica, učenik? 

Pouka: Imena ljudi po rodbinstvu i zanimanju zovu se 
imenice. 

3) Životinje 

Domaće životinje jesu: konj, govedo, svinja, ov¬ 
ca, koza, kokoš, guska, patka itd. 

U šumi žive divlje životinje: vuk, medvjed, lisica, 
jelen, kuna itd. 

Pouka: Imena životinja zovu se imenice. 

4) U vrtu 

U vrtu raste razno bilje. Krumpir, zelje, repa, 
luk i drugo povrće trebaju nam za hranu. Jorgovan, 
ruža, bosiljak i ostalo cvijeće služe nam za ukras. Naj¬ 
veće bilje u našem vrtu jesu kruška, orah i jabuka. 

Pouka: Imena bilja zovu se imenice. 

5) Školske stvari drži u redu 

Čitanka i računica moraju biti omotane papi¬ 
rom. B i 1 j e ž n i c a ne smije biti prljava. Olovka i pi¬ 
saljka neka su dobro zašiljene. Čisto pero najbolje piše. 
U školi pazi redar da sto, ploča, kreda, spužva i 
druge stvari budu čiste. 

Pouka: Imena stvari zovu se imenice. 

Zajednička pouka: Imena ljudi, životinja, bilja i stvari 
zovu se i m e n i c e. ' 

Vježba 

1) Napiši 10 imena svojih drugova. Kako se zovu riječi 
koje označuju krsna imena? Kakvim se početnim slovom pišu 
krsna imena? 

2) Koga imaš od rodbine? Kako se zovu riječi koje 
označuju imena ljudi po rodbinstvu? 

3) Kakvih obrtnika ima u našem mjestu? Kako se zovu 
riječi koje označuju imena ljudi po zanimanju? 

4) Nabroji sve ptice koje poznaš! Nabroji životinje koje 
prave štetu u vrtu! Kako se zovu riječi koje označuju imena 
životinja? 

5) Što raste u polju? Što raste u šumi? Kako se zovu 
riječi koje označuju imena bilja? 

6) Koje stvari zovemo pokućstvo? Koje stvari zovemo 
posuđe? Kako se zovu riječi koje označuju imena stvari? 

7) Nađi imenice u pjesmi: 

Bratova košulja 

Da sam vješta Košulju tanahnu, 

Švelja i vezilja, Izvezla mu 

Ja bih znala Prsi i rukave; 

Što bih učinila. Nek se znade 

Sašila bi brajku Da sestru imade. 

PISANJE VELIKIH SLOVA 
Dobri i slabi đaci 

1) U našem razredu najbolje uče: Ivan Lukić, Fra¬ 
njo Horvati Vid Petrovi ć. 

Najslabiji đaci jesu: Luka Barac, Zdravko Ma- 
tić i Zlatko Babić. 

Pouka: Imena i prezimena lica pišu se velikim početnim 
slovom. 

2) Naše selo 

Naše selo zove se G r a č a n i. Stanovnici se bave ratar¬ 
stvom i stočarstvom. Nekoji idu na rad u grad Zagreb. 
Blizu G r a č a n a ova su sela: Remete, Šestine i Bu¬ 
kovac. 

Pouka: Imena sela i gradova pišu se velikim početnim 
slovom. 

3) Izlet u Zagreb 

Iz Siska došli smo željeznicom u Zagreb. Odmah s ko¬ 
lodvora pošli smo šetalištem Zrinjevcem i došli na J e- 
lačićevtrg. Tu je lijep spomenik banu Jelačiću. Zatim 
smo razgledali trgovine u Ilici. Mesničkom ulicom 



došli smo u Gornji grad i posjetili muzeje i druge zna¬ 
menitosti. Poslije podne odvezli smo se tramvajem u Mak¬ 
simir, Tamo smo vidjeli razne životinje u zvjerinjaku. 

Pouka: Imena ulica, šetališta i trgova pišu se velikim 
početnim slovom. 

4) Na Sljemenu 

Prošle nedjelje popeo sam se s ocem na Zagrebačku 
Goru ili Medvednicu. Do vrha, koji se zove Sljeme, 
išli smo tri sata. Sa Sljemena vide se prema sjeveru 
Ivančica i Kalnik, a prema jugu Vukomeričke 
Gorice. Na Medvednici je zrak čistiji i hladniji nego 
u nizini. Obrasla je šumom. 

Pouka: Imena gora pišu se velikim početnim slovom. 
Kad ta imena imaju dvije riječi, onda se obje pišu velikim 
početnim slovom. 

5) Kod ujaka 

Ovog ljeta bio sam kod ujaka. S njime sam svaki dan 
lovio ribe na rijeci Kupi. Katkad smo lovili i na potoku 
Odri. Ujak ima puno udica i štapova. Na udice smo stavili 
gliste. Kad se riba ulovi, onda trza štapom. Ujak kaže da je on 
već lovio u Savi i Dunavu. Na Plitvičkim Jezeri- 
m a pecao je pastrve. Obećao mi je da će me jednom po¬ 
vesti na Jadransko More. Tomu se vrlo veselim. 

Pouka: Imena potoka, rijeka, jezera i mora pišu se ve¬ 
likim početnim slovom. Kad ta imena imaju dvije riječi, onda 
se obje pišu velikim početnim slovom. 

Vježba 

1) Napiši deset imena i prezimena svojih školskih dru¬ 
gova. 

2) Napiši imena sela i gradova u kojima si bio. 

3) Kojim ulicama ideš od stana do škole? 

4) Koje se gore nalaze u tvom zavičaju? 

5) Napiši imena potoka i rijeka, koje si vidio. 

IMENICE MUŠKOGA RODA 
Moj brat 

Moj brat se zove Ivan. On je dobar učenik. Uči¬ 
telj ga hvali. Otac mu je kupio kaput i šešir, pa se 

veseli. Kad bude velik, biće stolar. Meni će napraviti kre¬ 
vet, ormar, sto i sve što će mi trebati. 

Koje imenice u ovom štivu označuju lica ili ljude? Koje 
imenice označuju stvari? Da li riječ brat označuje muškar¬ 
ca ili ženu? Ima li još imenica koje označuju muški rod? 
Kad pokazujemo, onda kažemo: ovaj brat, ovaj Ivan, 
ovaj učenik, ovaj učitelj, ovaj otac. 

I za stvari možemo reći kao da su muškoga roda: ovaj 
kaput, ovaj šešir, ovaj stolar. 

Pouka: Imenice muškoga roda jesu one pred koje mo¬ 
žemo staviti riječ ovaj. 

Imenice brat, Ivan, učenik, učitelj, otac, kaput, šešir, sto 


jesu muškoga roda. 


Vježba 


1) Napiši pet imenica muškoga roda koje označuju 
obrtnike. 

2) Napiši pet imenica muškoga roda koje označuju 
životinje. 

3) Kakvoga su roda imenice u pjesmi: 


Šećer 

Imam pun džep šećera, 

Od mog kuma dar, 

Pa šećeru govorim: 

»Ja sam gospodar!« 


Šećer veli: »Jedi me 
Na želučev kvar. 

Kad se lakom prejedeš, 
Ja sam gospodar.« 


IMENICE ŽENSKOGA RODA 


Domaćica 

Majka je naša domaćica. Ona je kuharica, 
krojačica i p r a 1 j a. Sve sama radi. Katkad joj pomaže 
i sestrica. Svaku poderanu košulju i čarapu treba 
zakrpati. Svaka zdjelaižlica treba biti oprana. Doma¬ 
ćica mnogo radi. 

Koje imenice u ovom štivu označuju lica ili ljude? Koje 
imenice označuju stvari? Da li imertfca majka Označuje 
ženu ili muškarca? Ima li još imenica koje označuju žen¬ 
ski rod? Kad pokazujemo, onda kažemo: ova majka, 
ova domaćica, ova kuharica, ova krojačica, ova pralja. 

I za stvari možemo reći kao da su ženskoga roda: ova 
košulja, ova marama, ova čarapa, ova pregača itd. 

Pouka: Imenice ženskoga roda jesu one pred koje mo¬ 
žemo staviti riječ ova. 

Imenice majka, domaćica, kuharica, krojačica, pralja, se¬ 
strica, košulja, marama itd. ženskoga su roda. 

Vježba 

1) Napiši pet imenica ženskoga roda koje označuju 
voće. 

2) Napiši pet imenica ženskoga roda koje označuju 
ptice. 

3) Kakvoga su roda imenice u ovoj zagonetki: 

Drvena sam stvarca mala, 

Al’ mi vatre puna glava, 

Mene treba kuća svaka, 

Bila prosta ii’ bogata. 

IMENICE SREDNJEGA RODA 
Na dvorištu 

Dijete se igra. Uz njega je pile i mače. Tele 
trči. Prasence rokće. Jagnje bleji. Dvorište je 
puno svačega. Korito se prevrnulo. Drvo se raširilo. 
Stablo mu je debelo. Sunce dobro grije. 

Koje imenice označuju lica ili ljude? Koje imenice ozna¬ 
čuju životinje? Koje imenice označuju stvari? 

Označuje li imenica dijete muško ili žensko dijete? 
Imenica dijete može da označuje muško i žensko dijete. 
Zato kažemo da imenica dijete označuje srednji rod. 
Kad pokazujemo na dijete, onda velimo: ovo dijete. 

Označuju li imenice: pile, mače, tele, prasence 
stare ili mlade životinje? Označuju li te imenice mužjake ili 
ženke? Imenice mladih životinja označuju srednji rod. 
Kad pokazujemo onda kažemo: ovo pile, ovo mače, ovo 
tele, ovo prasence. 

I za imenice predmeta ili stvari kažemo: ovo dvorište, 
ovo korito, ovo drvo, ovo stablo, ovo sunce, kao i za 
srednji rod kod ljudi i životinja. 

Pouka: Imenice srednjega roda jesu one pred koje mo¬ 
žemo staviti riječ ovo. 

Imenice dijete, pile, mače, tele, prasence, jagnje, dvorište, 
korito, drvo, stablo, sunce srednjega su roda. 

Vježba 

1) Napiši pet imenica srednjega roda koje označuju 

stvari. 

2) Napiši pet imenica srednjega roda koje označuju 

mlade životinje. 

3) Razvrstaj po rodu ove imenice: Vid, jabuka, klupa, 
Milka, svrdlo, gušče, Blaž, đače, jelen, selo, roda, polje, vuk, 
ptiče, hrast, mreža. 

4) Kojeg su roda imenice u pjesmi: 

U proljeće 

U proljeće gora lista, U proljeće sve se budi. 

Sunce grije, trava niče; Rad počinje, znoj se lije; 

U proljeće rosa blista, U proljeće svijet se trudi, 

Ptica pjeva, pjesma kliče. Orač ore, sjeme sije. 

U proljeće pčela zuji, U proljeće stado pase, 

Mravac mili, lepir lijeta, Pastir svira, rog se javlja; 

U proljeće vjetrić bruji, U proljeće u sve glase 

Potok buči, cvijeće cvjeta. Dragog Boga sve pozdravlja. 

Josip Milaković 

IMENICE U JEDNINI 
Kod bravara 

Juče me bravar pozvao u svoj stan. Šegrt je pravio 
ključ. Pomoćnik je popravljao lokot. Kad sam ja 
došao, već je brava bila gotova. Bravar ima kavez. U 
njemu pjevaju kanarinac i češljugar. 

Označuje li imenica bravar samo jedno lice ili mnogo 
njih? Koliko lica označuje imenica šegrt? Imenica po¬ 
moćnik označuje također samo jedno lice. 

Označuje li imenica ključ samo jednu stvar ili mnogo 
njih? Koliko stvari označuje imenica lokot? Imenica bra- 
v a označuje također samo jednu stvar. 

Označuje li imenica kanarinac samo jednu ili mnogo 
životinja? Imenica češljugar označuje također samo j e- 
d n u životinju. 

Pouka: Kad imenica označuje samo jedno lice, jedan 
predmet, ili jednu životinju, kažemo da je u jednini. 

Imenice bravar, stan, šegrt, ključ, pomoćnik itd. jesu u 
jednini. 

Vježba 

1) Napiši deset imenica lica (ljudi) u jednini. 

2) Napiši pet rečenica o stvarima u kojima će imenice 
biti u jednini. 

3) Koje su imenice u jednini u narodnoj pjesmi: 

Tri kite 

Sadila sam bosiljak Jednu tebi za šešir, 

U našemu cvjetnjaku. Drugu meni u njedra, 

Hajdemo ga gledati Treću ćemo uzeti 

Je li niko, procvao. Kad pođemo u goste 

Berimo ga tri kite: Staroj našoj majčici. 

IMENICE U MNOŽINI 
U polju 

Kosci kose. Žeteoci žanju. Pastiri čuvaju go¬ 
veda. Konji pasu. Ptice veselo pjevaju. Pčele zuje. 
Leptiri lete. Seljaci su donijeli kose, motike i lo¬ 
pate, pa marljivo rade. 

Označuje li imenica kosci jedno lice ili mnogo njih? 
Imenice žeteoci, pastiri isto tako označuju mnogo 
lica. 

Označuje li imenica goveda jednu životinju ili mnogo 
njih? Imenice konji, ptice, pčele, leptiri također 
označuju mnogo životinja. 

Označuje li imenica kose jednu ili mnogo stvari? Ime¬ 
nice motike, lopate također označuju mnogo stvari. 

Pouka: Kad imenica označuje mnogo lica, mnogo živo¬ 
tinja i mnogo stvari, kažemo da je u množini. 

Jednina i množina zovu se jednim imenom broj 
imenica. 

Vježba 

1) Napiši u množini ove imenice: dan, sat, mjesec, go¬ 
dina, selo, ratar, dječak, žena, čovjek, kokoš, pura, patka. 

2) Napiši u jednini ove imenice: kovači, stolari, bravari, 
postolari, pekari, krojači, brijači, lončari, kožari, guske, svi¬ 
nje, ovce, sela, polja. 

3) Koje su imenice u jednini, a koje u množini u pjesmi: 

Mati budi Žarka 

Ustaj, ustaj Žarko, Jasne ko zvjezdice! 

Moje sunce jarko! Pruži mi, dušice, 

Majka tebe budi, Zlaćane ručice! 

Među oči ljubi, Reci, čedo: »Mati, 

Otvori očice, Odnesi me tati!« 

GLAGOLI 
Đački rad 

Đaci moraju u školi učiti, a kod kuće i druge po¬ 
slove raditi. Treba da pišu, čitaju 1 računaju 
da postanu pismeni. Kod kuće se mogu i poigrati, a 
potom zadaću pisati, vodu donositi, drva sjeći i druge 
poslove vršiti. Kad zora počne svitati i sunce grijati, 
dižu se s ostalom družinom na posao. 

Što moraju đaci raditi? Što označuju riječi: učiti, ra¬ 
diti, pisati, čitati, računati, igrati, donositi, 
sjeći, vršiti? Ove riječi označuju da se nešto radi. 

Što se zbiva ujutro sa suncem i zorom? Da li rade kao 
ljudi? Što označuju riječi: svitati, grijati? Ove riječi 
označuju daseneštozbivau prirodi. 

Pouka: Riječi koje označuju da se nešto radi ili zbiva 
zovu se glagoli. 

Riječi učiti, raditi, pisati, čitati, sjeći, svitati itd. jesu 
glagoli. 

Vježba 

1) Nađi glagole u ovim rečenicama: Kovač potkiva ko¬ 
nja. Stolar pili dasku. Postolar krpa cipelu. Krojač šije odi¬ 
jelo. Staklar popravlja prozor. Pekar peče kruh. Trgovac 
prodaje šećer. 

2) Napiši odgovore i podvući glagole na ova pitanja: 
Što majka mora raditi? Što otac mora raditi? Što brat mora 
raditi? 

3) Nađi glagole u pjesmi: 

Djevojka 

Moram mnogo htjeti, znati, 

Moram siti, tkati, prati; 

Moram dvore čisto mesti, 

Tanko vesti, sitno presti, 

Lan rediti i bijeliti, 

Krave musti i gajiti, . 

Perad hranit i čuvati, 

I krojiti i krpati; 

Vrt gajiti, zalijevati, 

I raniti zorom rano. 

Zmaj Jovan Jovanović 

MIJENJANJE GLAGOLA 
Utakmica u školskom vrtu 

Vid, Blaž i Franjo plijevili su drač u školskom vrtu. 
Svaki je morao očistiti jednu gredicu. Kad su svršili, kaže 
Vid Blažu: »Ja p 1 i j e v i m dobro, ali ti p 1 i j e v i š još 
bolje.« 

Što kažeš za Franju?« upita Blaž. »On p 1 i j e v i naj¬ 
slabije, jer je mnogo drača ostavio!« odgovori Vid. 

To je slušao učitelj pa im reče: »Evo vama još tri gredice. 
Svakom ću poslati po deset đaka, pa napravite tri družine. 
Da vidimo sada koja će družina biti najvrednija!« Tako i uči- 
niše. Kad su svršili posao, Vidova je družina priznala: »M i 
plijevimo slabo. Vi p 1 i j e v i t e« — rekoše Blaževoj 
družini — »mnogo bolje od nas. Franjina je družina najvred¬ 
nija. Oni plijeve najbolje, jer nisu ostavili ni travčice.« 

1) Koliko je dječaka bilo na početku utakmice? Koji je 
prvi dječak ili prvo lice? Koji je drugi dječak ili drugo 
lice? Kojetrećelice? 

Što je Vid rekao? 

Vid o sebi (1 lice): Ja p 1 i j e v i m. 

Vid Blažu (2 lice): T i p 1 i j e v i š. 

Vid o Franji (3 lice): O n p 1 i j e v i. 

Pogledaj posljednji slog riječi: plije-v i m, plije-v i š, plije- 
v i. Da li je glagol plijeviti mijenjao svoj oblik na kraju 
riječi? 

Pouka: Glagol može mijenjati svoj oblik kroz t r i 1 i c a. 
Prvo lice (ja) je ono koje govori. Drugo lice (ti) je ono 

komu se govori. Treće lice (on) je ono o komu se go¬ 
vori. Kad glagol označuje da nešto radi samo jedno lice, ka¬ 
žemo da je glagol u jednini. 

Glagol plijeviti mijenja se u jednini ovako: 

1 lice: ja plijevim 

2 „ : ti plijeviš 

3 „ : on plijevi (kaže se za muški rod) 

ona plijevi (kaže se za ženski rod) 
ono plijevi (kaže se za srednji rod) 

2) Da li je u družini bio samo jedan dječak ili mnogo 
njih? Koliko je bilo družina? Svaka družina radila je zajedno 
kao jedan čovjek ili jedno lice. 

Što je kazala Vidova družina? 

Vidova družina (1 lice) o sebi: Mi plijevimo. 

Vidova družina Blaževoj družini (2 lice): Vi pli¬ 
jevi t e. 

Vidova družina o Franjinoj družini (3 lice): O n i 
pli jeve. 

Pouka: Kad glagol označuje da radi mnogo lica, onda 
kažemo da je glagol u množini. I u množini mijenja se 
glagol kroz tri lica: 1 lice m i, 2 lice v i, 3 lice o n i. 

Glagol plijeviti mijenja se u množini ovako: 

1 lice: mi plijevimo 

2 „ : vi plijevite 

3 „ : oni plijeve (kaže se za muški rod) 

one plijeve (kaže se za ženski rod) 
ona plijeve (kaže se za srednji rod) 

Vježba 

1) Mijenjaj u jednini i množini glagole: kopati, nositi, 
voziti. 

2) Nađi glagole i kaži da li su u jednini ili množini, u 
ovim rečenicama: Ja lovim ribe. Ti čuvaš guske. On poji ko¬ 
nja. Mi peremo noge. Oni idu kući. Rijeka teče. Ribe pli¬ 
vaju. Lađa plovi. 

3) Napiši glagole u ovim rečenicama: Učenik. 

Orač ...... Kosac.Ti.Oni.Majka. 

Sestra. 

PRETVARANJE REČENICE IZ JEDNINE U 

MNOŽINU 

1) Krava muče. Svinja rokće. Konj rže. Ovca bleji. Koza 
mekeće. Pas laje. Mačka mijauče. Guska gaće. Kokoš koko¬ 
dače. Lastavica cvrkuće. Gavran grakće. 

Ko muče? O kome se govori u prvoj rečenici? Kaži tako 
za svaku rečenicu o kome se u njoj govori. Koje su riječi 
imenice u ovim rečenicama? Da li su ove imenice u jednini 
ili množini? 

Što se kaže o kravi? Što se kaže o svinji? Pitaj se tako 
za svaku rečenicu. Koje su riječi glagoli u ovim rečenicama? 
Da li su ovi glagoli u jednini ili množini? 

Pouka: Kad je imenica o kojoj se govori u jednini, onda 
je i glagol u jednini. 

2) Krave muču. Svinje rokću. Konji ržu. Ovce bleje. Koze 
mekeću. Psi laju. Mačke mijauču. Guske gaču. Kokoši ko- 
kodaču. Lastavice cvrkuću. Gavrani grakću. 

Koje su riječi imenice u ovim rečenicama? Da li su ove 
imenice u množini ili jednini? Koje su riječi glagoli u ovim 
rečenicama? Da li su ovi glagoli u množini ili jednini? 

Pouka: Kad je imenica o kojoj se govori u množini, 
onda je i glagol u množini. 

Rečenica se pretvara iz jednine u množinu tako da se 
imenica i glagol kažu u množini. 

Vježba 

1) Napiši u jednini ove rečenice: 

Seljaci žanju. Djeca pjevaju. Golubovi zoblju. Konji 
pasu. Krave preživaju. Lovci pucaju. Ptice lete. Vje¬ 
trovi duvaju. 

2) Napiši pet rečenica u jednini pa ih pretvori u množinu. 

PISMENI ZNAKOVI 
T a č k a 

1) Trava je već narasla. 

Kosci marljivo kose. 

Što smo stavili na kraju svake rečenice? 

Pouka: Na kraju rečenice stavlja se tačka. Pri čitanju 
kod tačke malo odahnemo i glas spustimo. 



2) Petar Marković, učenik osnovne škole. 

Skraćeno: P. Marković, uč. osn. šk. 

Kako smo skratili riječ Petar? Kako smo skratili riječ 
učenik? 

Pouka: Kad riječi skratimo, stavljamo iza njih tačku. 
Vježba 

1) Prepiši ove rečenice i na kraju svake stavi tačku: 
Kokoš je domaća životinja Hrani se zrnjem i kukcima 

Tijelo joj je pokriveno perjem Ona nosi jaja Iz jaja se izlegu 
pilići Kokošje meso i jaja su dobra hrana 

2) Skrati prvu i drugu riječ u natpisu: 

Državna narodna škola u Zagrebu 

Zarez ili zapeta 

Najbolji daći u našem razredu jesu: Ljubica, Ruža, Ivo, 
Franjo i Nenad. 

Ivo je dobar, pametan, poslušan, vrijedan i marljiv. 

Što smo nabrajali u prvoj rečenici? Što smo nabrajali u 
drugoj rečenici? Kakvi smo znak stavili iza riječi koje smo 
nabrajali? Da li smo stavili zarez iza imena Franjo? Dali 
smo stavili zarez iza riječi vrijedan? Koja riječ dolazi iza 
riječi Franjo i vrijedan? 

Pouka: Zarez stavljamo iza riječi koje nabrajamo. 

Pri nabrajanju pred i ne stavljamo zarez. 

Kod zareza glas dignemo. 


V ježba 

Stavi zareze u ovim rečenicama: 

Članovi porodice jesu: otac mati djeca djed i baka. Kru¬ 
ška jabuka šljiva breskva trešnja i višnja jesu voćke. Jabuka 
je crvena okrugla sočna i slatka. 

Upitni k(?) 

Kako se zoveš? 

Gdje si rođen? 

Imaš li žive roditelje? 

Što radi tvoj otac? 

Što se pita u prvoj rečenici? Kaži za svaku rečenicu što 
se u njoj pita. 

Pouka: Kad se u rečenici nešto pita, stavlja se na kraju 
upitnik (?). 


Vježba 

1) Napiši pet pitanja iz računa. (Ovako: Koliko je 8+9?) 

2) Pitaj nešto o travi, žitu, koscima, kolima, volovima. 
Napiši pitanja. 


Uz v i č n i k (!) 

Živio! Sretno nam došao! 

Donesi vode! Daj mu ručnik! 

Hura! Eh! Oh! Oj! Joj! Jao! 

Što želimo u prvoj rečenici? Čemu se radujemo u dru¬ 
goj rečenici? Što zapovijedamo u trećoj, a što u črtvrtoj re¬ 
čenici? Što uzvikujemo u posljednjim rečenicama? 

Pouka: Kad u rečenici iskazujemo želju, radost, žalost i 
zapovijed, ili uopće nešto uzvikujemo, onda stavljamo na 
kraju uzvičnik (!). 


Vježba 

1) Prepiši i stavi gdje treba uzvičnik i upitnik: 

Eno Luke Požurimo k njemu Dobro jutro Kako si 
Jesi li naučio pjesmicu Oh Oh Lako tebi 

2) Napiši sve pozdrave kojima se ljudi pozdravljaju kad 
se sretnu i kad se rastaju. 











Rečenica 

Ako u jesen motrimo prirodu, opazićemo da se malo 
promijenila. Pri tome mislimo. Ono što mislimo možemo 
izgovoriti ili napisati'. 

Gledamo sunce kako grije i kažemo: Sunce slabije grije. 

Gledamo lišće kako pada i kažemo: Lišće pada. 

Kušamo razno voće i kažemo: Voće je zrelo. 

Slušamo žuborenje potoka i kažemo: Potok jače žubori. 

Pouka: Kad nešto mislimo, pa to izgovorimo ili napiše¬ 
mo, zove se rečenica. O suncu smo kazali rečenicu: Sunce 
slabije grije. Tako isto rekli smo po jednu rečenicu o lišću, 
voću i potoku. 

Vježba 

1) Kakvim se slovom počinje pisati rečenica? Što se 
stavi na kraju rečenice? 

2) Smisli nešto i napiši rečenicu o: vjetru, ptici, lovcu, 
zecu, konju, kravi, svinji, ovci, danu, jutru, večeri. 

3) Koliko rečenica ima u štivu »U jeseni« na 106 strani 
naše Čitanke? 

Potvrdna rečenica 

Milan je došao kući iz škole, i na očeva pitanja odgo¬ 
vorio je ovim rečenicama: 

Učitelj je ozdravio. 

Škola je pobijeljena. 

Ploča je nova. 

Milan je kazao o učitelju da je ozdravio. O školi je re¬ 
kao da je pobijeljena. O ploči je kazao da je nova. On je 
potvrdio svojim rečenicama sve što ga je otac pitao. 

Kad je Milan došao kući, napisao je u zadaći ove re¬ 
čenice: 

Jabuka je slatka. 

Brat bere šljive. 

Ptice selice već odlaze. 

O jabuci tvrdi da je slatka. O bratu tvrdi da bere šljive. 
O pticama tvrdi da odlaze. On je tvrdio nešto o stvari, čo¬ 
vjeku i ptici, da ga nije niko o njima pitao. 

Pouka: Rečenica kojom se nešto tvrdi ili potvrđuje zove 
se potvrdna rečenica. Milan je odgovorio ocu i napi¬ 
sao zadaću potvrdnim rečenicama. 

Vježba 

1) Napiši četiri potvrdne rečenice o šljivi kojima ćeš 
potvrditi njezinu boju, oblik, okus i upotrebu. 

2) Odgovori potvrdnim rečenicama na ova pitanja: U 
koji razred ideš? Kako se zoveš? Gdje stanuješ? 

3) Koliko ima potvrdnih rečenica u štivu »U jeseni« na 
106 str. naše Čitanke? 



Odrična rečenica 

Milan je zakasnio u školu, i opravdao izostanak kod 
učitelja ovim rečenicama: 

Ja nisam kriv. 

Naša ura ne ide dobro. 

Mljekarica nije došla na vrijeme. 


Milan nije htio potvrditi da je on išta kriv. On je rekao 
da nije kriv, da ura ne ide dobro i da mljekarica nije došla 
na vrijeme. Svi su bili krivi, samo on nije bio kriv. Milan je 
sve nijekao ili odricao. 

Pouka: Rečenica kojom se nešto niječe ili odriče zove se 
odrična rečenica. Milan se opravdao odričnim rečeni¬ 
cama. 

Vježba 

1) Koja se rečenica zove potvrdna rečenica? Koja se re- 

I čenica zove odrična rečenica? 

2) Napiši pet odričnih rečenica o lošem đaku. Kaži o 
njemu kakav on n i j e i šta n e radi. 

3) Odredi najprije potvrdne, a zatim odrične rečenice u 
ovom štivu: 

Krava 

Krava se ne žuri. Ona ide polako. Noge ne može izra- 
niti. Ima dosta čvrste papke. Dugačkim repom tjera muhe. 
One se baš ne boje mnogo njezina repa. Na glavi ima šiljate 
rogove. Glavu ne drži' gizdavo kao konj. Brzo pase travu. 
Ona nema vremena za žvakanje. Kod kuće legne i preživa 
hranu. 

Upitna rečenica 1 

Milan je bio kod tetke na selu preko ljetnih praznika. 
Kad se vratio kući, brat ga je upitao: 

Što radi tetka? 

Da li je zdrava? 

Što nam je poslala? 

Koliko ima kokoši? 

Tko te je dovezao kući? 

Brat je bio radoznao. Htio je sve doznati, pa ga je mno¬ 
go ispitivao. Njegova su pitanja kratke rečenice, a brat je 
opširno odgovarao. 

Pouka: Rečenica kojom se nešto pita zove se upitna 
rečenica. Na kraju upitne rečenice piše se upitnik (?). 

Bratova su pitanja upitne rečenice. 

Vježba 

1) 'Kakve su ovo rečenice: Koliko je 12+8? Kakb se 
zove naš kralj? Što je izvor? Kakvu korist imamo od konja? 
Zašto slavimo sv. Ćirila i Metoda? 

2) Napiši po tri pitanja ili upitne rečenice iz zemljopisa, 
povijesti i računa. 

3) Nađi upitne rečenice u pjesmi: 

Riba i djevojka 

Djevojka sjedi kraj mora, Čula je riba u vodi, 

Pa sama sebi govori: Djevojci ona govori: 

»Ah mili Bože i dragi! »Djevojko, zlatna jabuko, 

Ima 1’ što šire od mora? Šire je nebo od mora, 

Ima r što duže od polja? Duže je more od polja, 

Ima I’ što brže od konja? Brže su oči od konja, 

Ima 1’ što slađe od meda? Slađi je šećer od meda« 

Podmet 

Otac ore. 

Brat mu pomaže. 

K i š a ne pada. 

Zemlja je tvrda. 

Ko ore? — Otac. 

Ko mu pomaže? — Brat. 

Što ne pada? — Kiša. 

Što je tvrdo? — Zemlja. 

O kome se govori u prvoj rečenici? Govori se o o c u. L! 
drugoj se rečenici govori o bratu. Dalje se govori o kiši 
i zemlji. U svakoj rečenici ima jedna riječ o kojoj se go¬ 
vori. 

Pouka: Ona riječ u rečenici o kojoj se govori zove se 
podmet. Podmet odgovara na pitanje ko ili što. U nave¬ 
denim rečenicama podmeti su riječi: otac, brat, kiša 
zemlja, jer se o njima govori. 

Vježba 

1) Nađi podmet u rečenicama ovoga štiva: 

Uvinogradu 

Lišće je žuto i crveno. Bobice su slatke. Ljudi dovoze 
burad. Ptice lete oko vinograda. Čuvar puca iz puške. Klo- 
potac klopoće. Grožđe je dozrelo. Berba će biti naskoro. 

Pitaj se: Što je žuto i crveno? Ko puca? Što 
kiopoće? Ovakvim pitanjima naći ćeš podmet. 

2) Napiši rečenice u kojima će biti podmeti ove riječi: 
kruška, jabuka, orah, šljiva, konj, krava, dječak, jesen. 

Prirok 

1. Susjed kosi. 

Konj pase. 

Pastir spava. 

Koje su riječi podmeti u ovim rečenicama. Zašto su ri¬ 
ječi: susjed, konj, pastir podmeti? Ima li i drugih riječi u re¬ 
čenici osim predmeta? (Ima i drugih riječi koje s podmetom 
čine potpunu rečenicu.) 

Što radi susjed (podmet)? Odgovor: kosi 

Što radi konj (podmet)? Odgovor: pase 

Što se događa s pastirom (podmetom)? Odgovor: 
spava. 

Riječi: kosi, pase kažu što podmet radi. Riječ spa- 
v a označuje što se s podmetom zbiva ili događa. 

2. Brat je visok. 

Sestra je učenica. 

Prirod: je visok, je učenica ne govore da podmet 
radi ili da se s njim nešto događa, nego samo nešto kazuju 
o pođmetu. 

Pouka: Ona riječ u rečenici koja o podmetu nešto ka¬ 
zuje zove se p r i r o k. Prirok se nađe pitanjima: Što radi? 
Što sezbiva? Što se kaže o podmetu? U navedenim 
rečenicama pri roci su riječi: kosi, pase, spava, je 
visok, je učenica, jer o podmetu nešto kazuju. 

I • Vježba 

1) Napiši rečenice u kojima će biti priroci ove riječi: 
ide, kuje, jede, je crna, je dobar. 

2) Kojim ćeš pitanjem naći podmet? Kojim ćeš pitanjem 
naći' prirok? 

3) Podvući podmet jedanput, a prirok dvaput u ovim 

rečenicama: _ — 

Vjetar duva. Oblaci lete. Munje sijevaju. Kiša pada, Potok 
raste. Voda žubori, Čamci plove. Ljudi veslaju. 

Podmet i prirok 


Potok 

Potok teče kraj sela. U njemu žive ribe. Njegovo korito 
je plitko. Jablani rastu na desnoj obali. Naša škola leži na li¬ 
jevoj (obali. Potok izvire ispod gore. 

Nađi podmet u svakoj rečenici. Nađi prirok u svakoj re¬ 
čenici. Ima li u ovim rečenicama osim podmeta i priroka i 
drugih riječi? 

Pouka: Rečenica ima podmet i prirok. Podmet i prirok 
su glavni dijelovi rečenice. Osim podmeta i priroka 
može rečenica imati i drugih riječi. 

Vježba 

1) Nađi podmet i prirok u ovim rečenicama: 

Mali potoci načine veliku rijeku. Tiha voda brijeg ruši. 
Brza voda nosi i kamenje. Desna obala je strma. 

2) Napiši pet rečenica o školi, i podvući podmete i 
priroke. 

Prosta rečenica 

Što ljudi rade 

Majka kuha. Sestra šije. Brat uči. Kovač kuje. Krojač 
kroji. Brijač brije. Pekar peče. Trgovac prodaje. 

Prebroj koliko ima riječi svaka rečenica. Može li reče¬ 
nica imati i više od dvije riječi? 

Koja se riječ u rečenici zove podmet? Nađi podmet u 
svakoj rečenici. 

Koja se riječ u rečenici zove prirok? Nađi prirok u sva¬ 
koj rečenici. 

Sve riječi u ovim rečenicama možemo razvrstati na pod¬ 
mete i priroke ovako - 


Podmet: 

Prirok: 

Majka 

kuha 

Sestra 

šije 

Brat 

uči 

Kovač 

kuje 

Krojač 

kroji 

Brijač 

brije 

Pekar 

peče 

Trgovac 

prodaje 


Ima li u ovim rečenicama osim podmeta i priroka još 
kakvih riječi? (Nema.) 

Pouka: Rečenica koja ima samo podmet i prirok zove se 
prosta rečenica. Sve navedene rečenice jesu proste re¬ 
čenice, jer osim podmeta i priroka nemaju drugih riječi. 

Vježba 

1) Koji su glavni dijelovi rečenice? Kako se zove reče¬ 
nica koja ima samo podmet i prirok? 

2) Napiši' 5 prostih rečenica u kojima će podmeti biti 
ove riječi: orač, sijač, kopač, žetelac, kosac. 

3) Napiši proste rečenice da prirok bude: leti, pliva, 
skače, trči, pjeva. 

Dodatak podmetu 

Na polju 

Vrane grakću. Stado pase. Pastir pjeva. Seljaci oru. Ko¬ 
nji vuku. Magla nestaje. 

Nađi podmet i prirok u svakoj rečenici. Imaju li ove re¬ 
čenice osim podmeta i priroka još i drugih riječi? 

Pitaj: Kakve vrane grakću? Kakvo stado pase? Čiji 
pastir pjeva? Kakvi seljaci oru? Čiji konji vuku? Koja 
magla nestaje? 

Na ta pitanja odgovori ovako: 

Crne vrane grakću. 

Bijelo stado pase. 

Naš pastir pjeva. 

Marljivi seljaci oru. 

Susjedovi konji vuku. 

Jutarnja magla nestaje. 

Podmetu vrane dodao si riječ crne. Podmetu stado 
dodao si riječ bijelo. O svakom podmetu u ovim rečeni¬ 
cama rekao si sada nešto jasnije i dodao mu jednu riječ. 

Pouka: Riječ koja se dodaje podmetu da ga jasnije 
označi, zove se dodatak podmetu. Riječi: crne, bi¬ 
jelo, naš, marljivi, susjedovi, jutarnja jesu do¬ 
daci podmetu. 


Vježba 

1) Dodaj koju riječ podmetu u ovim rečenicama: 

Krave pasu. Svinje ruju. Koze brste. Psi laju. Pastir svira. 

2) Nađi dodatak podmetu u štivu: 

Odmor u školi 

Školsko zvono zvoni. Naš učitelj odlazi. Mirni đaci sje¬ 
de. Neki đaci skaču. Slabi učenici 1 ponavljaju. Moja sestra 
jede. Stričev Ivo pjeva. 

Dodatak priroku 

Đaci 

Ivan čita. Branko piše. Milica crta. Ivka računa. Luka 
pjeva. Anka plete. 

Nađi podmet i prirok u svakoj rečenici. Imaju li ove re¬ 
čenice osim podmeta i priroka još i drugih riječi? Kako zo¬ 
vemo rečenice koje imaju samo podmet i prirok? 

Pitaj: Što Ivan čita? — Što Branko piše? Kaži pitanja 
za ostale rečenice. i 




Na. ta pitanja odgovori ovako: 

Ivan čita priču. 

Branko piše zadaću. 

Milica crta sliku. 

Ivka računa zadatke. 

Luka pjeva pjesmu. 

Anka plete čarapu. 

Priroku čita dodao si riječ priču. Priroku piše do¬ 
dao si riječ zadaću. O svakom priroku rekao si nešto po¬ 
bliže i dodao mu jednu riječ. 

Pouka: Riječ koja se dodaje priroku da ga jasnije označi 
zove se dodatak priroku. Riječi: priču, zadaću, 
sliku itd., jesu dodaci priroku. 

Vježba 

1) Pripiši dodatke prirocima u ovim rečenicama: 

Vjetar trese. Ivo bere. Mara jede. Otac nosi. Majka kuha. 

2) Nađi i podvući dodatke priroku i podmetu u rečeni¬ 
cama: 

Sjeverni vjetar duva. Ljudi spremaju zimnicu. Mnogi se¬ 
ljaci voze drva. Susjed kolje svinje. Naš načelnik opominje 
narod. Hladna zima dolazi. 

Proširena rečenica 

Kasna jesen 

Gole grane strše. Vjetar nosi lišće. Gladne ptičice traže 
hranu. Kukci se zavlače u zemlju. Ljudi oblače topla odijela. 
Seljaci dovoze drva. Marljive domaćice spremaju voće i po¬ 
vrće. ' 

Nađi podmet i prirok u svakoj rečenici. Ima li u prvoj 
rečenici osim podmeta i priroka još koja riječ? Kakav je 
dodatak riječ gole u prvoj rečenici? Kakav je dodatak 
riječ lišće u drugoj rečenici? Nađi dodatke u ostalim reče¬ 
nicama. „— 

U ovim rečenicama ima osim podmeta i priroka još i 
drugih riječi. - - 

Pouka: Rečenica koja ima osim podmeta i priroka još i 
drugih riječi zove se proširena rečenica. 

Vježba 

1) Koja se rečenica zove prosta rečenica? Koja se reče¬ 
nica zove proširena rečenica? 

2) Proširi ove proste rečenice: 

Ja nosim. Ivo cijepa. Ona čuva. Vjetar duva. Konji se od¬ 
maraju. Pas jede. Mačka se boji. 

3) Pretvori proširene rečenice iz štiva »Kasna jesen« u 
proste rečenice. 

Predmet 

Klanje svinje 

Otac zove mesara. Mesar brusi nož. Sestra loži v a- 
t r u. Brat nosi korito. Majka sprema zdjele. Svinja jede 
kukuruz. Mesar je zaklao svinju. Ja sam držao nož. 
Svi smo jeli kobasice. 

Da li su ove rečenice proširene ili proste? Nađi dodatke 
priroku u svakoj rečenici? Pročitaj prve' tri rečenice bez do¬ 
datka priroku. 

Otac zove. 

Mesar brusi. 

Sestra loži. 

Ove rečenice sada nisu potpuno jasne. Pitaj: Koga otac 
zove? Odgovori: Otac zove mesara. Riječ mesara do¬ 
punila je prirok. Pitaj: Što brusi? Odgovori: Mesar brusi 
nož. Ovdje je riječ nož dopunila prirok. Što sestra loži? 
Sestra loži vatru. 

Odgovorom na pitanja koga ili što možemo dopuniti 
prirok i proširiti rečenicu. 

Pouka: Dodatak koji dopunjuje prirok na pitanje koga 
ili što zove se predmet. Riječi: mesara, nož, vatru, 
korito, zdjele, kukuruz, svinju, kobasice jesu 
dopunjci, jer dopunjuju prirok da ga jasnije označe. Koga? 
pitamo za sve živo, a š t o? pitamo za sve stvari. 

Vježba 

1) Dodaj predmet na pitanje koga ovim rečenicama: 
Konj je udario ... Lovac je ubio ... Učitelj je kaznio ... On 
zove... 



2) Dodaj predmet na pitanje što ovim rečenicama: 
On piše... Marko računa... Ivo je naučio... Luka je za¬ 
boravio ... 

Ponavljanje o rečenicama 

Pitanja i odgovori 

Kaži potvrdnu rečenicu o klupi. i 

Odgovor: Klupa je drvena. 

Koja se rečenica zove potvrdna rečenica? 

Odgovor: Rečenica kojom se nešto tvrdi ili potvr¬ 
đuje zove se potvrdna rečenica. 

Kaži odričnu rečenicu o knjizi. 

Odgovor: Knjiga nije nova. 

Koja se rečenica zove odrična rečenica? 

Odgovor: Rečenica kojom se nešto niječe ili odriče 
zove se odrična rečenica. 

Kaži kakvo pitanje iz računa. / 

Odgovor: Koliko je 7 X 8? 

Koja se rečenica zove upitna rečenica? 

Odgovor: Rečenica kojom se nešto pita zove se 
upitna rečenica. 

O kome se govori u rečenici »Otac ore.« 

Odgovor: U ovoj rečenici govori se o ocu. 

Kako se zove riječ o kojoj se u rečenici govori? 

Odgovor: Riječ o kojoj se u rečenici govori zove 
se podmet. 

Što se kaže za oca u ovoj rečenici? 

Odgovor: Za oca se kaže da ore. 

Kako se zove riječ koja o podmetu nešto kazuje? 

Odgovor: Riječ koja o podmetu nešto kazuje zove 
se prirok. 

Ima li ta rečenica osim podmeta i prirok još i drugih 
riječi? 

Odgovor: Nema. 

Kako se zove rečenica koja ima samo podmet i prirok? 
Odgovor: Rečenica koja ima samo podmet i prirok 
zove se prosta rečenica. 

Čime se može prosta rečenica proširiti? 

Odgovor: Prosta rečenica može se proširiti dodat- 
| _ kom podmetu i dodatkom priroku. 

Proširi rečenicu »Otac ore« dodatkom podmetu. 

Odgovor: Moj otac ore. 

Proširi ovu rečenicu na pitanje što otac ore? 

Odgovor: Moj otac ore njivu. 

Kako se zove dodatak priroku koji ga dopunjuje na pi¬ 
tanje koga ili što? 

Odgovor: Dodatak priroku koji ga dopunjuje na 
pitanje koga ili što zove se predmet. 

Kako se zove rečenica koja osim podmeta i priroka ima 
i drugih riječi? 

Odgovor: Rečenica koja osim podmeta i priroka 
ima i drugih riječi zove se proširena 
rečenica. 

Imenice stvari, ljudi i životinja 

Popis 

1) Popis stvari u našoj kući: krevet, sto, sto¬ 
lica, klupa, ormar, korito, škrinja, pila, sje¬ 
kira, nož. 

2) Popis lica (ljudi) u našoj kući: otac, majka, 
djed, baka, brat, sestra, stric, strina. 

3) Popis naših domaćih životinja: konj, kra¬ 
va, svinja, ovca, koza, guska, patka, kokoš, pas, 
mačka. 

Što smo imenovali u prvom popisu? Koga smo imeno¬ 
vali u drugom popisu? Što smo imenovali u trećem popisu? 

Pouka: Riječi kojima imenujemo stvari, ljude i životinje 
zovu se imenice. Riječi: krevet, sto, stolica itd. jesu 
imenice stvari. Riječi.: otac, majka, djed itd. jesu imenice 
lica. Riječi: konj, krava, svinja itd. jesu imenice živo¬ 
tinja. 

Vježba i ■ 

1) Napiši 10 imenica koje znače stvari. 

2) Napiši 10 imenica koje znače životinje. 

3) Napiši: 1) imenice stvari, 2) imenice ljudi u ovim po¬ 
slovicama: 

Kakvo žito, takav klas, 

Kakvo drvo, takav klin, 

Kakav otac, takav sin, 

Kakvo zvono, takav glas. 

Imenice prirodnih pojava, osjećaja i zamisli 

Strašna noć 

Bila je zima. Sumrak je nestao, a mrka tama na¬ 
stala. Majka i otac još se nisu vratili iz grada. S a n me još 
nije obuzeo. Sve više me hvatao strah i žalost da se nije 
njima što dogodilo. Udaljenost do grada je velika, a 
počelo je strašno nevrijeme. Najednom začujem očev glas. 
Odmah mi pade teškoća sa srca. Odveseljai radosti 
skočim iz kreveta i otvorim vrata. Prva mi je pomisao bila 
na Boga koji ih je spasio. Poljubim roditelje i mirno zaspim. 

Riječi: noć, zima, sumrak, tama, san, nevri¬ 
jeme ne znače stvari, jer ih ne možemo izmjeriti niti 
opipati. Njima označujemo promjene u prirodi ili p r i 1 r o- 
dne pojave. 

Riječi: žalost, veselje, radost, teškoća tako¬ 
đer ne znače stvari, jer ni njih ne možemo mjeriti niti 
pipati. Njima označujemo nešto što osjećamo u sebi, naše 
osjećaje. 

Riječi: daljina, lakoća, pomisao ne označuju 
nikakvu stvar, nego nešto što samo zamišljamo, tj. zamisli. 

Pouka: I one riječi kojima imenujemo prirodne pojave, 
osjećaje i sve ono što samo zamišljamo kao predmet zovu 
se imenice. Riječi: noć, zima, sumrak itd. jesu i m e- 
nice prirodnih pojava. Riječi: žalost, veselje, 
radost, teškoća jesu imenice osjećaja. Riječi: 
daljina, pomisao, Bog jesu imenice kojima ne¬ 
što zamišljamo. 

Vježba 

1) Napiši po tri rečenice u kojima će biti imenice pri¬ 
rodnih pojava. 

2) Razvrstaj po značenju ove imenice: proljeće, ljeto, 
širina, ljutina, veselje, milost, bura, pjevanje, visina, jutro, 
večer. 

3) Razvrstaj imenice po značenju u ovim narodnim po¬ 
slovicama: 

Sloga od Boga, nesloga od zloga. 

Bolje je i malo s blagoslovom nego mnogo 
s prokletstvom. 

Bez poštenja nema življenja. 

Zajedničke imenice 

Šuma zimi 

Dubok snijeg je zapao i sakrio svaku travku. Svuda 
strše gole grane. Zima je. Srnai jelen tjerani gladu 
izlaze na obližnja polja da nađu kakvu zelenu vlat. Li¬ 
sica, kuna i lasica vrebaju na zeca i miša. Med¬ 
vjed i jazavac spavaju bez brige zimski san. T i š i- 
na je svuda. Nešto veselja i radosti donose sjenice 
svojim cvrkutanjem. One su na oprezu, jer kobac 
vreba na njih. U daljini čuje se udarac sjekire. Neki 
seljak siječe drvo. Tužna je šuma zimi. 

Poredaj sve imenice u ovom štivu na: 1 imenice pred¬ 
meta ili stvari, 2 imenice ljudi i 1 životinja, 3 imenice prirodnih 
pojava, 4 imenice osjećaja. 

1) Imenicom grana nazivamo svaku granu ma gdje 
bila, a ne samo jednu. Imenicom polje nazivamo svako 
polje i sva polja na svijetu. Tako i drugim imenica¬ 
ma stvari ili predmeta označujemo zajedni¬ 
čkom riječi sve stvari iste vrste. 

2) Imenicom srna nazivamo ne samo jednu nego sve 
srne. A isto tako imenicom seljak nazivamo sve seljake. I 
ostale imenice životinja i ljudi označuju 
jednom zajedničkom imenicom sve ljude i 
životinje iste vrste. 

3) Imenicama prirodnih pojava zima, san, snijeg, 
označujemo ne samo jednu takvu prirodnu pojavu nego sve. 
I one su zajedničke za sve pojave iste vrste. 

4) Imenicama glad, radost, veselje, izražavamo 
svoje osjećaje ne samo jedanput ili samo za sebe nego uvijek 
kad god osjetimo to u sebi ili opazimo na drugim ljudima. 
Imenice osjećaja jesu zajedničke za sve osje¬ 
ćaje iste vrste. 

Pouka: Imenice kojima nazivamo sve stvari, sve ljude, 
sve životinje, sve pojave i osjećaje iste vrste zovu se zajed¬ 
ničke imenice. 

Vježba 

1) Nađi zajedničke imenice u narodnoj pjesmi: 

Božićeve sestre 

U Božića tri sestrice. Koja ode k vinogradu 

Jednu posla ka ovcama, Ona dođe, glas donese: 

Drugu posla k vinogradu, »Gradi, brate, tvrde bačve, 
Treću posla ka pšenici. Vinograd je urodio, 

Koju posla ka ovcama Svaki čokot po desetak.« 

Ona dođe, glas donese: Koja ode ka pšenici 

»Gradi, brate, tvrde tore, Ona dođe, glas donese: 

Ovce su se izjagnjile, »Gradi, brate ambarove, 

Svaka ovca po dva janjca.« Pšenica je urodila. 

Svaki klasak po desetak.« 

Vlastita imena 

Izlet na more 

Naš cijeli razred sprema se na proljeće da vidi Jadran¬ 
sko More. Već štedimo novce. Milan, Žarko i Luka 
su siromašni, pa ćemo mi za njih sabrati. Učitelj je rekao 
da prije toga moramo dobro proučiti krajeve kuda ćemo pu¬ 
tovati. Cilj našega izleta je Sušak. Putovaćemo željezni¬ 
čkom prugom Z a g r e b—K a r 1 o v a c—O guli n—S u š a k. 
Kad željeznica prijeđe Savu, ostaje nam iza leda gora 
Medvednica. Lijevo od pruge prostire se ravno Turo¬ 
polje, a s desne strane brežuljkasti Gorjanci. Kod Kar¬ 
lovca je rijeka Kupa u koju utječe Korana. Od Ogu¬ 
lina dalje polazi željeznica kroz brdoviti kraj koji se zove 
Gorski Kotar. Kad dođemo na Sušak, vidjećemo plavo 
more i puno brodova. Strane države i zemlje: Italija, 
Egipat, Engleska, Amerika itd. šalju svoje brodo¬ 
ve u ovu našu luku. Mnogo se veselim kad pomislim na izlet. 
Ali postajem žalostan kad se sjetim da nekoliko dana ne će 
biti sa mnom dragi roditelji, stric Marijan i strina Dra- 
g i c a. Moj pas Hektor i mačak M i š o zacijelo će tugovati 
kad me ne budu vidjeli. 

Kad izgovorimo imenice: Milan, Luka, Žarko, Ma¬ 
rijan, Draga, onda mislimo samo na jednoga Milana, je¬ 
dnoga Luku, jednoga Žarka itd. Ovim imenicama ne ozna¬ 
čujemo sve ljude, nego samo pojedinoga čovjeka. 

Imenica H e k t o r pripada samo pojedinom psu, a ime¬ 
nica Miso samo pojedinom mačku. Kad pročitamo imenice 
Hektor i Miso, pomislimo samo na jednoga psa i jednoga 
mačka. Ove imenice pripadaju samo pojedinoj životinji, a 
ne svima iste vrste, ovdje pasje i mačje. 

Imenica mjesta Zagreb pripada samo jednom gradu. 
Isto tako i imenice: Karlovac, Ogulin, Sušak ozna¬ 
čuju pojedina 1 mjesta, a ne više njih. 

Imenice gora: Medvednica, Gorjanei označuju 
pojedine gore. 

Imenice nizina: Turopolje, Pokuplje označuju 
pojedine nizine. 

Imenice rijeka: Kupa, Korana označuju pojedine 
rijeke. 

Imenica Jadransko More pripada samo jednom 
moru na svijetu 

Imenice država: Italija, Egipat, Engleska pri¬ 
padaju pojedinim državama. 

Pouka: Imenice kojima označujemo samo pojedine ljude, 
pojedine životinje i pojedine stvari zovu se v 1 a s t i t a i m e- 
n a. Sva vlastita imena pišu se velikim početnim slovom. 

Vježba 

1) Napiši vlastita imena svojih drugova u školi. 

2) Koja vlastita imena pripadaju mjestima na pruzi Za¬ 
greb—Varaždin. 

3) Koja su vlastita imena u ovim stihovima iz pjesme 
»M a rko Kraljević i Ljutica Bog-dan«: 

Poranile tri srpske vojvode 
Od Kosova uz kršno primorje: 

Jedno bješe od Prilipa Marko, 

Drugo bješe Relja od Pazara 
Treće bješe Miloš od Pocerja; 

Udariše pokraj vinograda, 

Vinograda Ljutice Bogdana. 


Imenice po rodu 
Dvorište" naj selu 

Seosko dvorište je puno domaćih životinja. 
Otac pazi da konj i magarac ne ostanu bez hrane. 
Majka se brine da krava i svinja ne pogaze kokoš 
s pilićima. I dijete nešto radi u dvorištu. Treba pripa¬ 
ziti na druge životinje, jer svako pile, gušče i pače 
stoji truda i hrane dok odraste. Osim životinja ima 
u dvorištu ratarskog oruđa i drugih stvari. U kol¬ 
nici jesu: plug, brana i sječka. Ham i bič nalaze se 
u konjušnici, a sjekira, pila, svrdlo, dlijeto i 
čekiću drvarnici. 

1) Imenica otac označuje muškarca ili muški rod. 
Kad pokazujemo na oca onda obično kažemo: ovaj otac. 

Imenica majka označuje ženu ili ženski rod. Kad 
pokazujemo na majku, onda možemo reći: ova majka. 

Kad netko izgovori imenicu dijete, ne možemo znati 
da li je muško ili žensko. Imenica dijete može da označuje 
vrlo mladog muškarca i vrlo mladu ženu. Zato kažemo da 
imenica dijete označuje srednji rod. Kad pokazujemo 
na dijete možemo reći: ovo dijete. 

2) Imenice konj i magarac označuju kod ovih živo¬ 
tinja muški' rod. I za njih kažemo: ovaj konj, ovaj 
magarac. 

Imenice krava i svinja označuju kod ovih životinja 
ženski rod. I pred ove imenice možemo staviti riječ ova 
pa reći: ova krava, ova svinja. 

Imenice pile, gušče, pače označuju mlade životinje 
ili s r e d n j i r o d. Mi kažemo: ovo pile, ovo gušće, ovo 
pače. 

3) Ali i za imenice predmeta ili stvari kažemo: ovaj 
ham, ovaj bič, ovaj čekić, kao i za muški rod kod ljudi 
i životinja. 

Za imenice predmeta brana, sjekira možemo reći 
ova brana, ova sjekira, kao i za ženski rod kod ljudi 
i životinja. 

Imenicama predmeta svrdlo, dlijeto možemo do¬ 
dati riječ ovo pa kazati: ovo svrdlo, ovo dlijeto, kao i 
za srednji rod kod ljudi i životinja. 

Pouka: Imenice se po rodu dijele na imenice muškog, 
ženskog i srednjeg roda. 

Imenice muškoga roda jesu one pred koje možemo sta¬ 
viti riječ ovaj. 

Imenice ženskoga roda jesu one pred koje možemo sta¬ 
viti riječ ova. 

Imenice srednjega roda jesu one pred koje možemo sta¬ 
viti riječ ovo. 

Vježba 

1) Kako ćeš poznati koja je imenica muškoga roda? 
Kako ćeš poznati koja je imenica ženskoga roda? Kako ćeš 
poznati koja je imenica srednjega roda? 

2) Prepiši sve imenice muškog, ženskog i srednjeg roda 
u štivu »Drvo i ptice« na str. 14 naše Čitanke.- 

3) Odredi rod imenica u ovim narodnim poslovicama: 

Jesen je bogata, a zima rogata. 

Dok je čovjek zdrav i voda mu slatka. 

Moja kućica — moja slobodica. 

Crna zemlja bijelo žito rodi. 

Plug i brana — ratareva hrana. 


Imenice u jednini 

Rodno mjesto 

Moje rodno mjesto zove se Lipovac. Kroza nj teče 
rijeka. Na rijeci je drven most. Najveće su zgrade 
crkva, škola i općina. Moj djed i baka naseliše se 
ovdje već odavno. U Lipovcu se rodio moj otac i maj- 
k a. Ovdje mi je najljepše. U proljeće i ljeto pecam na 
rijeci. Katkad mi dođe na udicu šaran i štuka. To mi 
je veliko zadovoljstvo i radost. 

Imenice mjesto, Lipovac, rijeka, most, cr¬ 
kva, škola, općina označuju samo jedan predmet 
ili jednu stvar. 

Imenice djed, baka, otac, majka označuju samo 
jednog čovjeka ili jedno lice. 

Imenice šaran i štuka označuju samo jednu ži¬ 
votinju. 

Imenice proljeće i ljeto označuju samo jednu 
prirodnu pojavu. 

Imenice zadovoljstvo i radost označuju samo 
jedan osjećaj, a ne više njih. 

Pouka: Kad imenica označuje samo jedan predmet, jed¬ 
noga čovjeka, jednu životinju, jednu prirodnu pojavu ili je¬ 
dan osjećaj, kažemo da je u j e d n i n i. 

Vježba 

1) Napiši u jednini 5 imenica muškoga roda koje ozna¬ 
čuju obrtnike. 

2) Koje od ovih imenica označuju samo jedan komad 
voća: jabuka, jagode, kruška, breskva, šljive, orah, trešnja, 
višnja. 

3) Koje su imenice u jednini u ovoj pjesmi: 

Srce dječje 

Kakvo treba ovog svijeta 
Da je srce u djeteta? 

Kao ljiljan nek je čisto, 

Kao rosa nek je bistro, 

Ko ljubica nek je smjerno, 

Ko zrcalo nek je vjerno. 

Nek je svježe kao vrelo, 

Nek je čilo i veselo 
Ko ptica na grani, 

Kao da se kani 
Svakog časa u raj dići 
Združiti se s anđelčići. 

Imenice u množini 

Na sajmu 

Danas je bilo mnogo ljudi na sajmu. Seljaci, 
trgovci i obrtnici prodaju, aradnici i činovnici 
kupuju. Na sajmu svašta ima. Tu se prodaju kokoši, pu¬ 
rani, guske, tamo cipele, ormari i odijela, a 
ondje razna žita. Na marvinskom trgu prodaju se gove¬ 
da, svinje i konji. Čuju se glasni povici i veseli r a z- 
govori. Već dvije godine nije bilo tako velikoga sajma. 
Tri poplave i dvije suše uništiše prošlih godina skoro 
svu ljetinu. Rodna godina pruža ljudima mnoga uživa¬ 
nja i veselja. 

Imenice cipele, ormari, odijela, žita označuju 
mnogo stvari. 

Imenice suše i poplave označuju mnogo prirod¬ 
nih pojava. 

Imenice uživanja i,veselja označuju mnogo 
osjećaja, a ne samo jedan. 

Imenice ljudi, seljaci, trgovci, obrtnici, ra¬ 
dnici, činovnici ne označuju samo jednog čovjeka, se¬ 
ljaka, obrtnika itd., nego mnogo njih. 

Imenice kokoši, purani, guske, goveda, svi¬ 
nje, konji označuju mnogo životinja od svake vrste. 

Pouka: Kad imenica označuje mnogo predmeta, mnogo 
bića, mnogo pojava i mnogo osjećaja, kažemo da je ona u 
množini. 

Jednina i množina zove se jednim imenom broj 
imenica. 


Vježba 

1) Kad kažemo da je imenica u jednini? Kad kažemo da 
je imenica u množini? 

2) Kaži sve imenice iz štiva »Rodno mjesto« ove knjige u 
množini. 


3) Prepiši sve imenice koje su u množini iz štiva »Na 
sajmu«, i pored svake imenice napiši, kako se kaže u jednini. 

4) Koje su imenice u množini u narodnoj pjesmi: 

Marin sanak 

Mara je sanak usnila: 

U polju bijele dvorove, 

U dvorima zlatne stupove, 

U stupma zlatne stolove, 

Na stolma čaša srebrna, 

U čašam’ kite bisera. 

Štono su bijeli dvorovi, 

Ono su Mari domovi. 

Štono su zlatni stupovi, 

Ono su Mari svatovi. 

Štono su zlatni stolovi, 

Ono su Mari djeveri. 

Štono je čaša srebrna, 

Ono su Mari zaove. 

Što u čaši kite bisera, 

Ono su Mari jetrve. 

Ponavljanje o imenicama 

Pitanja i odgovori 

Kaži nekoliko imenica koje označuju stvari. 

Odgovor: Knjiga, klupa, sto jesu imenice stvari. 
Kaži nekoliko imenica koje označuju lica. 

Odgovor: Brat, stric, učenik jesu imenice lica. 
Kaži nekoliko imenica koje označuju životinje. 

Odgovor: Konj, krava, svinja jesu imenice životinja. 
Kaži nekoliko imenica koje označuju prirodne pojave. 
Odgovor: Zima,.noć, dan jesu imenice prirodnih 
• pojava. 

Kaži nekoliko imenica koje označuju osjećaje. 

Odgovor: Žalost, ljubav, veselje jesu imenice 
osjećaja. 

Kaži nekoliko imenica koje označuju zamisli. 

Odgovor: Daljina, težina, mudrost jesu imenice 
zamisli. 

Koje riječi zovemo imenicama? 

Odgovor: Riječi kojima imenujemo stvari, lica, ži¬ 
votinje, prirodne pojave, osjećaje i za¬ 
misli zovemo imenicama. 

Kaži nekoliko imenica koje su zajedničke za sve pred¬ 
mete ili sva bića iste vrste. 

Odgovor: Imenice nož, kuća, pas, stolar jesu zajed¬ 
ničke za sve što je iste vrste. 

Kako zovemo takve imenice? 

Odgovor: Takve imenice zovemo' zajedničke ime¬ 
nice, jer su zajedničke za sve ljude, živo¬ 
tinje, predmete, prirodne pojave i osje¬ 
ćaje i zamisli iste vrste. 

Kaži nekoliko imenica koje pripadaju samo nečemu po¬ 
jedinom (licu ili predmetu). 

Odgovor: Zagreb, Velebit, Sava, Ivan, Marko ime¬ 
nice su koje pripadaju samo nečemu 
pojedinom. 

Kako se zovu takve imenice? 

Odgovor: Takve imenice zovu se vlastita imena. 

Kako se pišu vlastita imena? 

Odgovor: Vlastita imena pišu se velikim početnim 
slovom. 

Kaži nekoliko imenica muškoga roda. 

Odgovor: Imenice čovjek, konj, stol, krevet imenice 
su muškoga roda, jer pred njih možemo 
staviti riječ ovaj. 

Kaži nekoliko imenica ženskoga roda. 

Odgovor: Imenice žena, ovca, klupa, zdjela imenice 
su ženskoga roda, jer pred njih možemo 
staviti riječ ova. 

Kaži nekoliko imenica srednjega roda. 

Odgovor: Imenice dijete, tele, pero, selo jesu ime¬ 
nice srednjega roda, jer pred njih mo¬ 
žemo staviti riječ ovo. 

Kako se dijele imenice po rodu? 

Odgovor: Imenice se dijele na tri roda: muški, žen¬ 
ski i srednji rod. 

Kaži nekoliko imenica u jednini. 

Odgovor: Imenice šešir, jelen, krava, pero jesu u 
jednini. 

Kad je imenica u jednini? 

Odgovor: Kad imenica označuje nešto jedno, kaže¬ 
mo da je u jednini; 

Kaži nekoliko imenica u množini. 

Odgovor: Imenice šeširi, jeleni, krave, pera jesu u 
u množini. 

Kad je imenica u množini? 

Odgovor: Kad imenica označuje mnogo nečega, ka¬ 
žemo da je u množini. 

Imenička promjena 

Jelen 

Jelen pase po livadi — aoj jelene! 

Vidio ga lovac kruti — našeg jelena, 

I naperi pušku dugu — protiv jelena 
Baš u glavu i rogovlje — hitrog jelena. 

Oj jelene, bježi jadan — da ne pogineš. 

Što će tvoje milo lane — i drugarica! 

Ali j e 1 e n dalje pase — ništa ne haje. 

Puška ciknu, jelen pade — jao jelene! 

A košuta leti k njemu — svome jelenu, 

Žalosti se teško za njim — svojim jelenom. 

Oj košuto bježi jadna — od svog jelena, 

I tebi će lovac kruti — život uzeti. 

Ali lovac ipak nije — u nju streljao, 

Već se smilovao njoj — i njenu lanetu. 

Da li je imenica jelenu ovoj narodnoj pjesmi ostala uvi¬ 
jek istog oblika? Ona se mijenjala ovako: jelen, jelene, 
jelena, jelenu, jelenom. 

Sve te promjene dobivamo na ova pitanja: 

Jednina 

1) K o (tko) pase? odgovor: jelen 

2) Protiv koga naperi lovac pušku? jelena 

3) Komu leti košuta ? jelenu 

4) Koga je lovac vidio? jelena 

5) Oj (poziv) jelene 

6) 0 kome se govori u pjesmi? o jelenu 

7) Za kim se žalosti košuta? za jelenom 


Množina 

jeleni 

jelena 

jelenima 

jelene 

jeleni 

jelenima 

jelenima 

Pouka: Imenica mijenja svoj oblik. Svaki oblik zove se 
padež. Takvih padeža ima sedam. To je i m e n i č n a pro¬ 
mjena. Imenica se mijenja u jednini i množini. Svaki padež 
odgovara na jedno pitanje. 

Pitanja za sve što je živo jesu ova: 

Pitanje za 1 padež: ko? (tko?) 

>> „2 „ : koga? 

„ „3 „ : komu? 

„4 „ : koga? 

„5 „ : oj! (poziv) 

„ „6 „ : o komu? 

„ „7 „ : kim? 

Imenice koje označuju stvari također se mijenjaju, 
samo što se u padežima postavljaju drukčija pitanja. Imenica 
sto mijenja se ovako: 




Jednina 

Množina 

1 padež: što je to? 

sto 

stolovi 

2 

„ : čega se plašiš u mraku? 

stola 

stolova 

3 

„ : čemu treba čistoće? 

stolu 

stolovima 

4 

„ : što si vidio? 

sto 

stolove 

5 

„ : oj (poziv) 

stole 

stolovi 

6 

„ : o čemu govorimo? 

o stolu 0 

stolovima 

7 

„ : za čim jedeš? 

za stolom za 

stolovima 


Pouka: Imenice, koje označuju stvari također imadu se¬ 
dam padeža. 

Pitanja za sve što je neživo jesu ova: 

1 padež: što 

2 „ : čega 

3 „ : čemu 

4 „ : što 

5 „ : oj! (poziv) 

6 „ : o čemu 

; , 7 „ : čim 

Vježba 

1) Mijenjaj: 1) imenice životinja: konj, v o, puran; 2) 
imenice stvari: n o ž, o r m a r, k i p. 

2) Odredi padeže imenice konj u članku »Konj« na 
str. 108 vaše Čitanke. 



Pridjevi 

U proljeće 

Ove je godine lijepo proljeće. Ne pada duga kiša. 
Ne duva hladan vjetar. Blago sunce budi cvijeće na 
novi život. Gvozdeni plug reže zemlju. On ostavlja za 
sobom crne brazde. K o ž n i bič pucketa nad glavama konja. 
Seljački znoj natapa zemlju. Treba nove hrane za obitelj. 
Nešto se mora i prodati za državni iopćinski porez. 

U ovom štivu piše: lijepo proljeće, duga kiša, h 1 a- 
đan vjetar, novi život. Svakoj imenici pridjenuta je još 
jedna riječ koja bolje označuje kakvo je što. Te su ri¬ 
ječi: lijepo, duga, hladan, novi'. 

Riječ gvozdeni označuje od čega je plug, a riječ k o- 
ž n i označuje o d čega je bič. Riječi gvozdeniikožni 

označuju od čega je što. . ,. 

Riječi: seljački označuje čiji znoj natapa zemlju, a 

državnii općinski kažu čiji je porez. Riječi: seljač¬ 
ki, državni, općinski označuju čije je što. 

Pouka: Riječi koje se pridijevaju imenicama da označe 
njihova svojstva zovu se pridjevi. Oni odgovaraju na pi¬ 
tanje kakvo ješto, od čegaješto i čijeje što. 

Vježba 

1) Koje se riječi zovu imenice? Koje se riječi zovu pri¬ 
djevi? . 

2) Dodaj pridjeve ovim imenicama: -noc, -aan, 

_ptica, _orač, -trava, -cvijeće. 

3) Nađi pridjeve koji odgovaraju na pitanje: 1) kakvo je 
što?, 2) od čega je što?, 3) čije je što? — u ovim narodnim 
poslovicama: 

U ratara crne ruke, ali bijela pogača. 

Lijepa riječ i željezna vrata otvara. 

Gospodarevo oko konja goji. 

Čuvaj bijele novce za crne dane. 

Brojevi 

Mjere za vrijeme 

Vrijeme mjerimo danima. Jedan dan ima dvadeset 
i č e t i r i sata. Sedam dana čine sedmicu ili nedjelju. Prvi 

dan u tjednu zove se ponedjeljak, drugi utorak, treći 
srijeda, četvrti četvrtak, peti petak, šesti subota, a 
sedmi je nedjelja. Jedan mjesec ima trideset dana. 
Godina ima dvanaest mjeseci, a tri stotine šezde¬ 
set i p e t dana. 

Riječ jedan uz imenicu dan kaže koliko je dana. 

Riječ dvadeset i četiri kaže koliko je sati. 

Isto tako riječi: trideset, dvanaest, tri stoti- 
ne šezdeset i pet kazuju koliko je čega. 

Riječi: prvi, drugi, treći, četvrti, peti, šesti, 
sedmi kažu koji je dan po redu. 

Pouka: Riječi koje označuju koliko je čega ili koje je 
što po redu zovu se b r o j e v i. 

Brojevi koji označuju koliko je čega zovu se osnovni 
brojevi. Jedan, dvanaest, trideset osnovni su brojevi. 

Brojevi koji označuju koje je što po redu zovu se redni 
brojevi. Prvi, drugi, treći, dvadeseti, stoti jesu redni 
brojevi. 

Vježba , 

1) Popuni ove rečenice osnovnim brojevima: 

Seljak je donio na trg . . . pilića, ... gusaka i . . . pu¬ 
rana. On je kupio . . kila soli, . . . litre petroleja i . . . pari 
cipela. 

2) Pretvori osnovne brojeve: devet, dvanaest, šesnaest, 
dvadeset i jedan, osam, šest, sto u redne brojeve. (Ovako: 
deveti, dvanaesti itd.) 

3) Koje su riječi brojevi u ovoj narodnoj pjesmi: 

T r i g o 1 u b a 

Poletjela tri goluba bijela 
Od onoga luga zelenoga. 

Svaki nosi u kljunu znamenje: 

Prvi nosi bjelice pšenice, 

Drugi nosi vinove lozice, 

Treći nosi zdravlje i veselje. 

Glagoli 

Rad u vrtu i polju 

Eto nam proljeća! Sada treba mnogo raditi. U vrtu 
moramo čupati korov, prekopati zemlju, urediti 
gredice i saditi povrće. I voćke treba njegovati. Suhe 
grane moramo rezati, a stablo krečom bijeliti. Seljaci 
idu na polje orati, kopati, branati i žito sijati. 
Kad počne grmjeti, sijevati i kiša padati, sklanjaju 
se ljudi u kuće. 

Riječi: raditi, čupati, prekopati, urediti, 
saditi, njegovati, rezati, bijeliti itd. označuju 
da se nešto radi. 

Riječi: grmjeti, sijevati, padati označuju da 
se nešto u prirodi zbiva ili događa. 

Riječi: t r e b a (trebati), moramo (morati), i d u (ići), 
počne (početi) sklanjaju (sklanjati) također označuju 
neku radnju. 

Pouka: Riječi koje označuju da se nešto radi ili zbiva 
zovu se glagoli. 

Vježba 

1) Nađi glagole u ovim rečenicama: 

Milan piše. Branko crta. Nenad računa. Anka pjeva. Ru¬ 
ža veze. Jela plete. Stanka pere. Otac ore. Majka kuha. Brat 
pili. 

2) Kažite što rade ovi obrtnici i dodajte glagole: 

Pekar . . . Kovač . . . Krojač . . . Brijač . . . Posto¬ 
lar .. . cipele. Lončar . . . lonce. 

3) Napiši po jednu rečenicu s ovim glagolima: 

gledati, slušati', kušati, mirisati, pipati, ići, sjeći, peći. 

(Ovako: Ja gledam. Marko sluša grmljavinu. Itd.) 

4) Nađi glagole u ovim narodnim poslovicama: 

Vrijedna će ruka uvijek gospodariti, a lijena dovijek ro¬ 
bovati. 

Bolje je početi, nego ne dočeti. Bolje je umjeti, nego 
imati. 







Glagolska promjena u jednini 
Tri dječaka 

Milan, Marko i Luka dobri su pjevači. Kad se sastanu, 
cijelo selo ori se od pjesme. Jedanput se sastali na potoku i 
dugo se igrali i pjevali. Milan reče Marku: »Ja pjevam 
dosta dobro, ali ti pjevaš kao ptica.« »A šta veliš za Lu¬ 
ku?« — upita Marko. »On pjeva slabo, jer je promukao«, 
— odgovori Milan. 

U ovom štivu spominju se tri dječaka ili tri lica. Prvi 
dječak ili prvo lice je ono koje govori, a to je Mi¬ 
lan. Drugo lice je ono komu se govori, a to je Mar¬ 
ko. Treće lice je ono okomu se govori, a to je 
Luka. 

Što je Milan rekao? 

Milan (1 lice) o sebi: Ja pjevam 

Milan Marku (2 lice): Ti pjevaš 

Milan o Luki (3 lice): On pjeva 

Glagol pjevati mijenjao je svoj oblik kroz tri 
lica. 

Milan je rekao za sebe: Ja pjevam. Da je žena govorila, 
i ona bi opet rekla: Ja pjevam. Dijete također kaže: Ja pje¬ 
vam. 

Prvo lice muškoga, ženskog i srednjeg roda uvijek kaže 
o sebi ja. 

Milan je rekao Marku: Ti pjevaš. Da je ženi govorio 
opet bi rekao: Ti pjevaš. I djetetu bi kazao: Ti pjevaš. 

Drugom licu muškog, ženskog i srednjeg roda uvijek 
kažemo: ti. 

Milan je rekao o Luki: On pjeva. Da je o žani govorio, 
kazao bi: Ona pjeva. A da je o djetetu govorio, rekao bi: 
Ono pjeva. Za 3 lice muškog roda kažemo on, za 3 lice žen¬ 
skog roda ona, a za 3 lice srednjeg roda ono. 

Glagol se mijenja kroz tri lica: 

1 lice: ja pjevam (kaže se za sva tri roda) 

2 „ ti pjevaš (kaže se za sva tri roda) 

3 „ on pjeva (kaže se za muški rod) 

ona pjeva (kaže se za ženski rod) 
ono pjeva (kaže se za srednji rod) 

Prvo lice bilo je jedan dječak (Milan). I drugo lice (Mar¬ 
ko) bio je samo jedan dječak. Isto tako i treće lice (Luka) 
bio je jedan dječak. 

Kad glagol označuje da nešto radi samo jedno lice ka¬ 
žemo da je glagol u j e d n i n i. 

Pouka: Glagolska promjena ima tri lica: 1 lice j a, 2 lice 
ti, 3 lice on, ona, ono. Kad glagol označuje da nešto radi 
samo jedno lice, onda je on u jednini. 

Vježba 

1) Mijenjaj u jednini ove glagole: čitati, računati, pi¬ 
sati. 

Ovako: ja čitam 
ti čitaš 
on 
ona 
ono 

2) Odredi lice glagolima u ovim rečenicama: 

Šta radiš? Ja sadim cvijeće. On vozi đubre. Sestra nosi 
vodu. Ti bereš kamenje. Dijete se igra. Ptica leti. Pčela zuji. 
Ti čistiš put. Ja čupam drač. 

3) Napiši rečenicu u kojoj će .biti u jednini ovi glagoli: 
učiti (učim, učiš, uči), moliti, ostati, ići (idem, ideš, ide), reći 
(rečem, rečeš, reče), zvoniti. 

Glagolska promjena u množini 

Tri dječaka 

(Nastavak) 

Luki je bilo krivo, što Milan kaže da on najslabije pje¬ 
va, pa reče: »Svaki od nas neka skupi još nekoliko dječaka 
i neka ih nauči pjevati. Za sedam dana opet ćemo se ovdje 
sastati da vidimo koja družina bolje pjeva!« 

»Ti pjevaš dobro kad nisi promukao!« — reče Milan. — 
»Ipak pristajem, jer će biti veselo kad nas bude mnogo!« 

U određeni dan sastanu se sve tri družine da se natječu. 
Kad su otpjevali, kaže Milanova družina: »M i pjevamo 
najslabije. V i p j e v a t e«, — okrene se Markovoj družini, — 
»bolje od nas. Lukina se družina danas pokazala. Oni p je- 
v a j u najbolje.« 

Luka je bio zadovoljan ovakvom ocjenom, i svi skupa 
nastave dalje pjevati da se čulo sve do drugog sela. 

Mjesto tri dječaka sada su tri družine. U svakoj 
družini ima mnogo ili 1 množina dječaka. Svaka družina 
drži se zajedno kao jedan Čovjek ili jedno lice. 

Glagol pjevati mijenjao je svoj oblik i kad je mno¬ 
žina dječaka govorila. Zato kažemo da se sada glagol mije¬ 
njao u množini ovako: 

1 lice: mi pjevamo 

2 „ : vi pjevate 

3 „ : oni pjevaju (kaže se za muški rod) 

one pjevaju (kaže se za ženski rod) 
ona pjevaju (kaže se za srednji rod) 

Pouka: Kad glagol označuje da radi mnogo lica, onda 
je umnožini. I u množini mijenja se glagol (spreže) kroz 
tri lica: 1 lice m i, 2 lice v i, 3 lice oni, one, ona. 

Mijenjanje glagola pjevati 

Množina 

1 lice: mi pjevamo 

2 „ : vi pjevate 

3 „ : oni 1 
one pjevaju 
ona 


Jednina 

1 lice: ja pjevam 

2 „ : ti pjevaš 

3 „ : on 

ona 
ono 


pjeva 


Mijenjanje glagola učiti 


Jednina 

ja učim 
ti učiš 
on 1 
ona i uči 
ono , 


Množina 

mi učimo 
vi učite 
oni ].; i 
one | uče 
ona j 


Pouka: Glagoli se mijenjaju kroz tri lica u jednini i tri 
lica u množini. 


Vježba 


1) Kako se zove mijenjanje imenica? Kako se zove mije¬ 
njanje glagola? Koliko padeža ima imenička promjena? Ko¬ 
liko lica ima glagolska promjena? 

2) Mijenjaj u jednini i množini ove glagole: brojiti, tre¬ 
sti (tresem), kušati, lomiti, plesti (pletem). 

3) Nađi glagole i odredi kojeg su lica i broja (jednine 
ili množine) u 3 kitici pjesme »Lijepa naša domovina«: 

Žanju srpi, mašu kose, 

Djed se žuri, snoplje broji; 

Škriplju vozi, brašno nose, 

Snaša preduć čedo doji; 

Pase marva, rog se čuje, 

»Oj, oj!« zveči, »oj!« u tmine, 

K ognju star i mlad šetuje: 

Eto naše domovine! 


Glagolska vremena 

Znanje 

»Učio sam« — to još nije znanje. 

A »u č i ć u« — to je obećanje. 

Ali »u čim« — to ti je najbolje, 

Zato, brajko, uči dobre volje. 

Glagolom »učio sam« kažem da sam učio u prošlosti ili 
prošlom vremenu. 

Kad kažem »učiću«, onda se spremam na učenje tek u 
budućnosti ili budućem vremenu. 

A kad kažem »učim«, onda to radim baš sada, to jest u 
sadašnjem vremenu. 

Pouka: Glagolom možemo reći da radimo u sadašnjosti, 
da smo radili u prošlosti, ili da ćemo raditi u budućnosti. 
Glagol može imati tri vremena: sadašnje, prošlo i bu¬ 
duće vrijeme. Ako glagolom ne kazujemo vrijeme, onda 
je on u neodređenom obliku (učiti, pisati, ići, reći.) U 
neodređenom obliku svršavaju se glagoli na t i ili ć i. 


Sadašnje vrijeme 

Poljski miš u gostima 

Debeli miš iz grada dođe poljskom mišu u goste. Polj¬ 
ski miš dade gostu pšenice i graška. Gradski miš zagrize 
malo, a onda mu reče: »Zato si ti mršav, što tako kukavno 
živiš. Ja jedem u gradu mnogo bolje!« 

Drugi put dođe poljski miš gradskomu mišu u goste. 
Noću čekaju oni dok ljudi pojedu i odu. Tada se 
popnu na sto. Kad poljski miš ugleda mnogo finih jela, 
reče svom drugu: — »Ti imaš pravo, naš je život kuka¬ 
van. Eto i mene naskoro da živim u gradu!« Uto uđe čo¬ 
vjek sa svijećom i stade miševe da lovi. Jedva jedvice po- 
p j e g n u u rupu. — »Brate« — uzdahne poljski miš — 
»bolji je život u polju. Ako i nema slatka jela u mene, ali 
zato ni takva straha ne poznaje m.« 

(Po Čitanci za III r.) 

Glagolski oblici: dođe, dade, zagrize, reče, ži¬ 
viš, jedem ftd. kažu da se te radnje vrše sada ili u sadaš¬ 
njem vremenu. 

Sadašnje vrijeme 


Glagol 

Jednina 

1 lice: ja lovim 

2 „ : ti loviš 

3 „ : on | 

ona lovi 
ono J 

Glagol 

Jednina 

grizem 

grizeš 

grize 


loviti 

Množina 

1 lice: mi lovimo 

2 „ : vi lovite 

3 „ : oni ) 

one | love 
ona J 

gristi 

Množina 

grizemo 

grizete 

grizu 

Mjesto ja grizem može se reći samo grizem, jer 
se i bez riječi j a razumije ko grize. 1 kod drugih lica može¬ 
mo izostaviti riječi ti, on, ona, ono, mi, vi, oni. 

Pouka: Ako se radnja vrši u sadašnjosti, kažemo da je 
glagol u sadašnjem vremenu. 

Vježba 


1) Mijenjaj u sadašnjem vremenu ove glagole: crtati 
(crtam), plesti (pletem), kuhati 1 , prati (perem), brisati (bri¬ 
šem). 

2) Nađi glagole u štivu »Poljski miš u gostima« i odredi 
njihovo lice, broj i vrijeme ovako: 

dođe — 3 lice jednine u sadašnjem vremenu 
jedem = 1 „ 

živiš =2 „ 

pojedu =3 „ 


>> » )> >) 

ff >> )> 

ff » y> >> 



Jednom je sjedio cvrčak u travi i gledao šarenog 
leptirića kako je letio od cvijeta do cvijeta. »Ah«, uz- 
d a h n u o j e, »Zašto mene Bog nije stvorio tako lijepim kao 
što je leptir! Zašto sam ja zaostao u svemu za njim.« 


3 

Uto su dotrčali obijesni dječaci i p o v i k a 1 i: »Hej, 
jeste li vidjeli onoga lijepog leptira?« I odmah su ga lo¬ 
vili šeširima i rukama. 

-i Ulovili su ga, premda j e brzo letio. Jedan dječak 
slomio mu je krilo, a drugi mu zgnječio slabo tijelo, 
te j e leptir pao mrtav na zemlju. Cvrčak j e sve to gledao 
i kliknuo nad mrtvim leptirom: »Tebi je tvoja krasota 
mnogo muke zadala i smrt donijela! Hvala dragom 
Bogu, što me j e ovako neugledna stvorio!« 

Narodna priča. 

Glagolski oblici je s j e d i o, g 1 e d a o, je letio, uz¬ 
dahnuo je, zaostao, su došli itd. kažu da se radnja 
vršila u prošlosti ili prošlom vremenu. 

Prošlo vrijeme 

Glagol loviti 

Jednina Množina 

Muški rod Ženski rod 

1 lice: ja Sam lovio 1 lice: ja sam lovila 

2 „ : ti si lovio 2 „ : ti si lovila 

3 „ : on je lovio 3 „ : ona je lovila 

1 lice: mi smo lovili 1, lice: mi smo lovile 

2 „ : vi ste lovili 2 „ : vi ste lovile 

3 „ : oni su lovili 3 „f one su lovile 

Možemo izostaviti riječi: ja, ti, on, mi, vi, oni i sprezati 
ovako: 

Jednina 

Muški rod 
lovio sam 
lovio si 

lovio je ■: : ■; i , 

Množina 

lovili smo 

, ; lovili ste , 
lovili su 


lovile smo 
lovile ste 
lovile, su 


Ženski rod 
lovila sam 
lovila si 
lovila je 

Glagol gledati 
Jednina i množina 

Muški rod Ženski rod 

ja sam gledao (gledao sam) . ja sam gledala (gledala sam) 
ti si gledao (gledao si) ti si gledala (gledala si) 

on je gledao (gledao je) ona je gledala (gledala je) 
mi smo gledali (gledali smo) mi smo gledale (gledale smo) 
vi ste gledali (gledali ste) vi ste gledale (gledale ste) 
oni su gledali (gledali su) one su gledale (gledale su) 

Pouka: Ako se radnja svršila u prošlosti, kažemo da je 
glagol u prošlom vremenu. 

Vježba 

1) Napiši u prošlom vremenu ove glagole: kositi, žeti„ 
nositi, plivati. 

2) U kojem su vremenu glagoli u narodnoj pjesmi: 

Loza 

Podigla se bijela loza vinova 
Oko jednog na kućici prozora: 

Tu se mila hladovina sazdala. 

Kroz taj prozor svako jutro i veče 
Brat i seja svoju lozu gledaju. 

Gledali su kad je loza pupala, 

Gledali su kad je loza cvjetala, . 

Gledali su kad je loza listala, 

Vidjeli su kad su cvijeci opali, 

Vidjeli su kad se grožđe zrnilo. 

Buduće vrijeme 

Što ću sutra raditi 

Ja ću ustati sutra oko šest sati i m o 1 i ć u se Bogu. 
Zatim ću se umiti, odjenuti i urediti. Kad se ure¬ 
dim, p o n o v i ć u zadaću i p o j e š ć u zajutrak. U školu ć u 
p o ć i u sedam i po sati. Tamo ću učiti sve do podne. 
Poslije podne n a p i s a ć u zadaću i pomagaču rodite¬ 
ljima u polju. Pred veče ću se poigrati sa drugovima. 
Iza večere leći ć u u krevet izahvaliću se dragom Bogu. 

Glagolski oblici: ja ću ustati, (ja) ću se umiti, 
ponoviću, poješću, (ja) ću poći itđ. kažu da će se 
radnja vršiti tek u budućnosti ili budućem vremenu. 

Buduće vrijeme 

Glagol učiti 

Jednina Množina 

1 lice ja ću učiti (učiću) 1 lice mi ćemo učiti (učićemo) 

2 „ ti ćeš učiti (učićeš) 2 „ vi ćete učiti (učićete) 

3 „ on 1 3 „ oni 1 

ona i će učiti (učiće) one 1 će učiti (učiće) 

ono J ona J 

Glagol poći 

ja ću poći (poći ću) mi ćemo poći (poći ćemo) 

ti ćeš poći (poći ćeš) vi ćete poći (poći ćete) 

on 1 on 1 

ona | će poći (poći će) one * će poći (poći će) 

ono J ona { 

Glagoli poći, doći, reći, peći i drugi koji se svr¬ 
šavaju na ći pišu se u budućem vremenu ovako: doći ću, 
reći ćeš, peći će itd. 

Pouka: Ako će se radnja vršiti tek u budućnosti, kažemo 
da je glagol u budućem vremenu. 

Vježba 

1) Napiši u budućem vremenu ove glagole: tresti, brati, 
kuhati, sjeći. 

2) Kaži sadašnje, prošlo i buduće vrijeme glagola: pli¬ 
vati, kupati se, putovati, ići. 

3) Nađi glagole i odredi njihovo lice, broj i vrijeme u 
ovim narodnim poslovicama: 

Kako posiješ, onako ćeš i žeti. 

Kako prostreš onako ćeš i leći. 

Kako radiš, onako ćeš imati. 


Ponavljanje o pridjevima, brojevima i glagolima 

Pitanja i odgovori 

Dodaj pridjev na pitanje: kakav?, kakva?, kakvo? ime¬ 
nicama otac, majka, dijete. 

Odgovor: Dobar otac, draga majka, poslušno dijete. 
Dodaj pridjev na pitanje: od čega je? imenicama šešir, 
čaša, pero. 

Odgovor: Suknen šešir, staklena čaša, željezno pero. 
Dodaj pridjev na pitanje: čiji je?, čija je?, čije je? ime¬ 
nicama kaput, cesta, polje. 

Odgovor: Bratov kaput, državna cesta, općinsko polje. 
Koje riječi zovemo pridjevima? 

Odgovor: Riječi koje se pridijevaju imenicama da 
označe njihova svojstva zovu se pridjevi. 
Oni odgovaraju na pitanja: kakvo je što?, 
od čega je što?, čije je što? 

Kaži nekoliko osnovnih brojeva! 

Odgovor: Jedan, devet, šesnaest, sto, tisuću jesu 
osnovni brojevi. 

Što označuju osnovni brojevi? 

Odgovor: Osnovni brojevi označuju koliko je čega. 
Kaži nekoliko rednih brojeva! 

Odgovor: Prvi, peti, dvadeseti, trideset šesti, stoti 
jesu redni brojevi. 

Što označuju redni brojevi? 

Odgovor: Redni brojevi označuju koji je po redu. 
Koje riječi zovemo brojevima? 

Odgovor: Riječi koje označuju koliko je čega ili koje 
je što po redu zovemo brojevima. 

Što radi sada tvoj otac? 

Odgovor: Moj otac kosi. 

Koja je to riječ kosi ili kositi? 

Odgovor: Riječ kositi je glagol. 

Kaži još nekoliko glagola! 

Odgovor: Voziti, nositi, učiti, ići, peći, grmjeti. 

Koje riječi zovemo glagolima? 

Odgovor: Riječi koje označuju da se nešto radi ili 
zbiva zovu se glagoli. 

Može li glagol, mijenjati svoj oblik? > \- 

Glagol može mijenjati svoj oblik kroz tri lica u jed¬ 
nini i tri lica u množini. 

Mijenjaj glagol čitati ! 

Jednina Množina 

Odg.: 1 lice: ja čitam 1 lice: mi čitamo 

2 „ : ti čitaš : - ' 2 : vi čitate 

3 „ : on čita 3 „ : oni čitaju 

Kad je glagol u jednini? 

Odgovor: Glagol je u jednini kad označuje da nešto 
radi samo jedno lice. 

Kad je glago u množini? 

Odgovor: Glagol, je u množini kad označuje da radi 
mnogo lica. 

Mijenjaj glagol pisati u sadašnjem vremenu! 

Jednina Množina 

Odg.: 1) ja pišem 1) mi pišemo 

2) ti pišeš 2) vi pišete 

3) on piše 3) oni pišu 

Kad je glagol u sadašnjem vremenu? 

Odgovor: Glagol je u sadašnjem vremenu, ako se 
radnja vrši u sadašnjosti. 

Mijenjaj glagol u prošlom vremenu! 

Jednina Množina 

Odgovor: 1) ja sam pisao 1) mi smo pisali 

2) ti si pisao 2) vi ste pisali 

3) on je pisao 1 3) oni su pisali 

Može se mijenjati i ovako: 

Jednina Množina 

pisao sam pisali smo 

pisao si pisali ste 

pisao je pisali su 

Kad je glagol u prošlom vremenu? 

Odgovor: Glagol je u prošlom vremenu ako se rad¬ 
nja vršila u prošlosti. 

Mijenjaj glagol u budućem vremenu! 

Jednina Množina 

Odg.: 1) ja ću pisati 1) mi ćemo pisati 

2) ti ćeš pisati 2) vi ćete pisati 

3) on će pisati 3) oni će pisati 

Može se mijenjati’i ovako:’ : >. 

Jednina Množina 

1 pisaću 1 pisaćemo 

2 pisaćeš 2 pisaćete 

3 pisaće: ■ ■’ 3 pisaće 

Kad je glagol u budućem vremenu? 

Odgovor: Glagol je u budućem vremenu, ako se rad¬ 
nja vrši tek u budućnosti. 



Pismeni znakovi 

Tačka 


Već znamo da se tačka stavlja uvijek na kraju rečenice. 
Ali ima još slučajeva kad se mora pisati tačka: 

1) Milan Petrović, učenik III razreda osnovne škole 

Skraćeno: M. Petrović, uč. III r. osn. šk. 

2) U školi smo učili čitati, pisati, računati i t a k o dalje, 
a zatim smo se odmarali. 

Skraćeno: U školi smo se učili čitati, pisati, računati i t d., a 
zatim smo se odmarali. 









40 


41 


3) Tvoje sam pismo primio 23 ovoga mjeseca i odmah 
odgovorio. 

Skraćeno: Tvoje sam pismo primio 23 o. m. i odmah od¬ 
govorio. 

Pouka: Kad riječi skraćujemo, stavljamo iza njih tačku. 

Dvije tačke (:) 

1) U našem selu rade ovi obrtnici: pekar, stolar, krojač 
i postolar. 

Hrvatsko Zagorje zatvaraju ove gore: Medvednica, 
Maceljska Gora, Ivančica i Kalnik. 

U prvoj smo rečenici stavili dvije tačke prije nego 
što smo nabrojili obrtnike. U drugoj rečenici stavili smo 
dvije tačke prije nego što smo počeli nabrajati gore. 

Pouka: Kad u rečenici nešto nabrajamo, pišemo prije 
toga dvije tačke. 

2) Isus je rekao: »Ljubi bližnjega svoga kao samoga 
sebe«. 

Na vratima piše: »Obrisi obuću!« 

U prvoj smo rečenici tačno naveli Isusove riječi. Pred 
njegove riječi napisali smo dvije tačke. U drugoj smo reče¬ 
nici naveli one riječi koje su napisane na vratima i pred njih 
stavili dvije tačke. 

Pouka: Kad navodimo nečije riječi baš onako kako ih 
je on rekao ili napisao, stavljamo pred njih dvije tačke 

Zarez ili zapeta (,) 

1) Domaće životinje jesu: govedo, konj, svinja, ovca, 
koza, kokoš itd. 

Ivan, Petar, Dušan i Branko moja su braća. 

U prvoj smo rečenici nabrajali životinje i iza svake ime¬ 
nice napisali zarez. Iza pretposljednje riječi (kokoš) nismo 
stavili zarez, jer iza nje dolazi i. Isto tako smo učinili i u dru¬ 
goj rečenici. 

Pouka: Zarez stavljamo iza riječi koje nabrajamo. Pri 
nabrajanju pred i ne stavljamo zarez. 

2) Anka čita. Milica piše. Jela računa. 

Od ove tri rečenice možemo načiniti jednu rečenicu 
ovako: 


Anka čita, Milica piše, a Jela računa. 

Iza prve i druge rečenice napisali smo zarez da ih odvoji 
jednu od druge. 

Pouka: Kad od više malih rečenica sastavimo jednu veću, 
onda one male rečenice odvajamo zarezom. 



Upitnik (?) 

Gdje si bio? 

Što radiš? 

Kamo ideš? 

Pouka: Upitnik se piše na kraju upitne rečenice. 

Uzvičnik (!) 

Dobar dan! Dobro nam došao! Živio! 

Skini kaput! Sjedi i uči! 

Jao! Oh! Ah! 

Pouka: Kad rečenicom iskazujemo želju, radost, žalost 
i zapovijed, ili uopće nešto uzvikujemo, onda stavljamo na 
kraju uzvičnik. 


Zagrada 

Zarez (zapeta) je pismeni znak. 

Svi đaci (1, 2, 3 i 4 razred) moraju doći u školu. 

Tamo seljaci goje patke (race). 

Pouka: Kad nekom riječi hoćemo bolje objasniti drugu 
riječ, onda je stavljamo u zagradu. 

Navodnici („ “) 

1) Putnik ga upita: „Kako se zoveš?” 

Dječak mu odgovori: „Ja se zovem Stanko!” 

Pouka: Kad navodimo nečije riječi baš onako kako ih 
je govorio, onda ih stavljamo među navodnike. 

2) On je pročitao knjigu „Narodne pjesme”. 

Kupio je čitanku u knjižari „Prosvjeta”. 

Ovo je odijelo iz tvornice „Tivar”. 

Pouka: Kad u rečenici spominjemo našlov knjige, trgo¬ 
vine, tvornice itd., onda takve naslove stavljamo medu n a- 
vodneznakove. 

Apostrof (’) 

Bi P poznala, čija j’ ovo ruka? 

Ne gad’te mi pred gospodom vina! 

Mjesto riječi li je piše u pjesmi samo P j’, a mjesto i 
stavljen je apostrof (’). Isto tako mjesto i u riječi gadite 
stavljen je apostrof. 

Pouka: Apostrof se stavlja umjesto izostavljenog 
slova. 


Tačka i zarez (;) 

Učitelj uči djecu i upravlja školskom zgradom; on; se 
brine da se djeca uče i lijepo vladaju; on upućuje i nadzire pod- 
vornika da svuda vlada red i čistoća; on nabavlja drva za 
ogrjev i druge potrebne stvari; on se brine da siromašna 
djeca dobiju hrane i odjeće. 

Ova duga rečenica sastavljena je od nekoliko manjih 
rečenica koje sve skupa čine jednu misaonu cjelinu. Sve te 
rečenice nisu povezane među sobom riječima, nego su odi¬ 
jeljene jedna od druge tačkom i zarezom (;). 

Pouka: Tačkom i zarezom odjeljujemo manje re¬ 
čenice kad nisu međusobno povezane nikakvom riječi, a sve 
skupa čine jednu rečeničnu i misaonu cjelinu. 














Ponavljanje 

0 rečenici 

Naša škola 

Naša je škola ures prostrane i krasne okolice. Bijeli se 
na brijegu u daljini i od više sati hoda. Već je ona po tom 
ogledalo naših seljana. Sagradiše je oni sami. Prve su godine 
bili ispekli opeku. Druge godine u općinskoj šumi prirediše 
i dovezoše drvenu građu. Treće godine digoše školu pod krov 
i dovršiše. . 

Koliko rečenica ima u ovom štivu? Može li se nešto izgo¬ 
voriti ili napisati prije nego što se pomisli? Kako se zove 
takova misao kad se izrekne? Može li se misao i napisati? 
Kakva je onda to rečenica? Kakvim slovom se počinju pisati 
ove rečenice? 

Pouka: Rečenica je izrečena ili napisana misao. Napisana 
rečenica počinje velikim slovom. 

Vježba 

1) Napiši nekoliko rečenica. 

2) Smisli nešto, a potom izgovori i napiši rečenice na 
ova pitanja: Što je Sava? Gdje izvire rijeka Sava? Kod kojeg 
mjesta i u koju rijeku utječe Sava? Koji su pritoci Save s li¬ 
jeve strane? Koji su pritoci s desne strane? Kako se zove kraj 
uz rijeku Savu? 

Pođmet i prirok 

Jesen 

Jesen počinje 23 septembra. Dani su kraći, a noći duže. 
Sunce slabije grije zemlju. Otac iskopava krumpir. Djeca beru 
jabuke. Majka sprema povrće. Laste odlaze u toplije krajeve. 

O čemu se govori u prvoj rečenici? Što se govori o je¬ 
seni? O čemu se govori u drugoj rečenici? Što se kaže o da- 

nima, a što o noćima? 0 čemu se govori u trećoj rečenici? 
Što se kaže o suncu? O komu se govori u četvrtoj rečenici? 
Što se kaže o ocu? Navedi dalje za svaku rečenicu o komu 
se govori i što se govori. 

Pouka: 1) Podmet je ona riječ u rečenici o kojoj se go¬ 
vori. Podmetom se odgovara na pitanje ko ili što. 

2) Prirok je ona riječ koja o podmetu nešto kazuje. 

Vježba 

1) Odredi podmet i prirok u ovim. rečenicama: 

Učitelj uči djecu. Djeca idu u školu. Služitelj čisti školu. 

Djevojčice su marljive. Dječaci se rado igraju. Petar je naj¬ 
bolji đak u školi. Marica je bolesna pa nije došla u školu. 

2) Odredi podmet i prirok u ovim rečenicama: 

Naše selo je veliko. Kuće su obično malene. Škola je naj¬ 
veća kuća u selu. Crkva je usred sela. Dućani su blizu škole 
i crkve. Nakraj sela je sajmište. Tamo se prodaje marva. 
Blizu sela teče potok. 

Sažete rečenice 

Životinje 

1) Konj pase. Konj rže. Konj vuče kola. 

Konj pase, rže i vuče kola. 

Što je podmet u prvoj rečenici? Što je' podmet u drugoj 
rečenici? Što je podmet u trećoj rečenici? Vidi se da ove 
sve tri rečenice imadu isti ili zajednički podmet. 

Što je podmet u četvrtoj rečenici? Koliko priroka ima 
u četvrtoj rečenici? Koliko puta smo napisali zajednički pod¬ 
met u četvrtoj rečenici? Jesmo li priroke ponavljali ili ih 
samo nanizali? 

2) Pas je domaća životinja. Mačka je domaća 
životinja. Krava je domaća životinja. 

Pas, mačka i krava su domaće životinje. 

Što je prirok u prvoj rečenici? Što je prirok u drugoj 
rečenici? Što je prirok u trećoj rečenici? Vidi se da ove sve 
tri rečenice imadu isti ili zajednički prirok. 

Što je prirok u četvrtoj rečenici? Koliko podmeta ima 
u četvrtoj rečenici? Jesmo li podmete ponavljali ili ih samo 
nanizali? 1 

Kada dvije ili više rečenica imadu zajednički podmet ili 
prirok, može se od njih napraviti jedna rečenica tako da se 
zajednički podmet ili prirok navede U rečenici samo jedanput. 
Koje smo rečenice saželi u prvom slučaju? Kako glasi sažeta 
rečenica? Koje smo rečenice saželi u drugoj slučaju? Kako 
glasi sažeta rečenica? 

Pouka: Rečenice sa zajedničkim podmetom ili prirokom 
dadu se sažeti u jednu rečenicu. Takva se rečenica zove sažeta 
rečenica. 


V j e ž b a 

1) Napiši dvije rečenice sa zajedničkim podmetom pa 
ih sažmi. 

2) Napiši dvije rečenice sa zajedničkim prirokom pa ih 
sažmi. 

3) Prepiši ove rečenice i potcrtaj zajedničke podmete i 
priroke: 

Majka i otac idu u grad. Putem majka priča, objašnjava 
i tumači. U gradu ode svako za svojim poslom. Otac je raz¬ 
gledao, prodavao i kupovao. Majka je otišla u pohode prija¬ 
teljici. Majka, prijateljica i njezina kćerka odu zatim u du¬ 
ćan da kupe što im treba. Naveče se vratiše otac i majka 
kući. Djeca su se veselila i radovala njihovu povratku. 

Potvrdna i odrična rečenica 

Pas i vuk 

Pas je domaća životinja. Vuk nije domaća životinja. Pas 
je koristan. Vuk nije koristan. Pas čuva kuću. Vuk ne čuva 
kuću. Vuk nam čini štetu. Pas ne čini štete. Pas je pitom. Vuk 
nije pitom. Ljudi psa vole. Vuka ne voli niko. 

Što se tvrdi u prvoj rečenici, a što se odriče u drugoj 
rečenici? (U prvoj rečenici se tvrdi da je pas domaća živo¬ 
tinja, a u drugoj se za vuka to odriče, tj. kaže se da vuk nije 
domaća životinja.) Što se tvrdi u trećoj rečenici, a što se 
odriče u četvrtoj rečenici? Što se tvrdi u petoj rečenici, a 
što se odriče u šestoj rečenici? Što se tvrdi u sedmoj, a što 
se odriče u osmoj rečenici? Prema ovim pitanjima odgovori 
i za posljednje četiri rečenice. 

Prema tome koliko vrsti rečenica ima ovo štivo? Po 
čemu. se te dvije vrste rečenica razlikuju? Što se stavlja na 
kraju ovih rečenica? 

Pouka: Rečenice kojima se nešto potvrđuje ili tvrdi zovu 
se potvrdne rečenice. Rečenice kojima se nešto odriče ili ni¬ 
ječe zovu se odrične rečenice. Na kraju potvrdne i odrične 
rečenice stavlja se tačka. 

Vježba 

1) Napiši pet potvrdnih i pet odričnih rečenica. 

2) Koje su potvrdne, a koje odrične rečenice u ovim po¬ 
slovicama: 

Sudu se možeš gdjekad oteti. Savjesti se ne možeš nikada 
oteti. Dobra je knjiga najbolji drug. Bez poštenja nema ži¬ 
vota. Dug je zao drug. Ko uči nauči. Lijenštini Bog ne po¬ 
maže. Čuvaj bijele novce za crne dane. Ko ništa ne uči 1 ne 
vrijedi da živi. 

Upitna rečenica 

Berba 

Jesu li obrani vinogradi? Kada se beru vinogradi? Jesu 
li vinogradi dobro urodili? Ko bere vinograde? Šta se pravi 
od grožđa? Koliko je susjed dobio vina? Je li vino za djecu? 
Koje je piće za djecu najzdravije? Gdje se sade vinogradi? 
Ima li u vinogradu kakvog voća? Koje je to voće? 

Da li se što u ovim rečenicama potvrđuje? Ili 1 se možda 
što odriče? Što se onda kaže ovim rečenicama? (Ovim se 
rečenicama uvijek nešto pita.) 

Što se pita u prvoj rečenici? Što se pita u drugoj reče¬ 
nici? Odgovori dalje prema ovim pitanjima za sve rečenice 
što se i o čemu u kojoj pita. Što se stavlja na kraju takove 
rečenice? 

Pouka: Rečenice kojima se nešto pita zovu se upitne re¬ 
čenice. Na kraju upitne rečenice stavlja se upitnik (?). 

Vježba 

1) Napiši u upitnom obliku ove potvrdne rečenice: 

Danas je kišovito. Ulice su pune blata. Cijeli dan pada 
kiša. Guske se vesele. Ljudi nose kišobrane. Potok je nabu¬ 
jao. Blago na paši je pokislo. Livada se zeleni. 


2) Napiši u upitnom obliku ove odrične rečenice: 

Zbog kiše ne možemo u šetnju. Ne vidi se sunce. Nema 
pravog veselja u školi. Ne da nam se pravo raditi. Bez kišo¬ 
brana se ne može iz kuće. Niko se ne zadržava na ulici. 

Uzvična rečenica 

Radio otac u vinogradu. Prolazio susjed, pa ga pozdravi 
i uzvikne: »Neka ti je s r e ć a n rad!« Otac odgovori: 
»Hvala! — Donesi mi, molim te, malo vode! 
Ah, kako sam žedan!« Susjed donese vode i poželi 
ocu: »Evo, i bilo ti na zdravlje!« Otac potegne 
ljudski iz vrča, odahne i sav razdragan uzvikne: »Krasne 
li vode! Baš ti od srcahvala! Bog te po živio!« 

Da li se u potcrtanim rečenicama ovog štiva što potvr¬ 
đuje? Ili se možda što odriče? Ili se možda što u njima pita? 
Što se iskazuje rečenicom »Neka ti je sretan rad!« (Iskazuje 
se želja.) Što se iskazuje u drugim potcrtanim rečenicama 
ovog štiva? Prema tome ima rečenica kojima se izriče neka 
radost, žalost, želja ili čuđenje. Obično se u takvim slučaje¬ 
vima uzvikuje. Što se stavlja na kraju takve rečenice? 

Pouka: Rečenica kojom se nešto uzvikuje zove se uzvična 
rečenica. Na kraju uzvične rečenice stavlja se uzvičnik. (!). 

Vježba 

1) Ispiši sve uzvične rečenice iz štiva »Svađa među bra¬ 
ćom« koje se nalazi na 20 str. Čitanke. 

2) Smisli i napiši pet uzvičnih rečenica. 

3) Što se stavlja na kraju uzvične rečenice? 


Vrste riječi 

1) Imenice 

Lov 

J a n k o je naš najbliži susjed. On vrlo voli pse. 
Njegov se p a s zove H e k t o r. Kad J a n k o uzme pušku 
i objesi je o r a m e da pođe ulov, njegov pas cvili i skače 
od v e s e 1 j a. U 1 o v u se lovi zvjerad i divljač. 

1) Imenica Janko označuje ime pojedinog čovjeka, a 
imenica Hektor označuje ime pojedinog psa. Zato se ta¬ 
kove imenice zovu vlastitaimena. 

2) Imenice pas, puška i rame označuju zajedničko 
ime za neku vrst životinja, stvari i dijelova tijela. Zato se ta¬ 
kove imenice zovu zajedničkeimenice. 

3) Imenice zvjerad i divljač označuju zajedničko 
ime za životinje kojih je više na okupu. Zato se takove ime¬ 
nice zovu zbirne imenice. 

4) Imenice lov i' veselje označuju ime neke radnje, 
odnosno osjećaja, pa se takove imenice zovu misaone 
imenice, jer se ono što one znače može samo zamišljati. 

5) Sve one imenice koje označuju neko biće, stvar ili 
životinju zovu se stvarne imenice. 

Pouka: Imenice se dijele na: 1) stvarne imenice koje 
označuju lica, životinje ili stvari; 

2) misaone imenice koje označuju neku zamisao, 
osjećaj, radnju ili stanje. 

Stvarne se imenice dijele na vlastita imena, za¬ 
jedničke i zbirne imenice. 

Sva vlastita imena pišu se velikim početnim slovom. 

Vježba 

1) Odredi koje su vlastite, a koje zajedničke od ovih 
imenica: brat, sestra, Mira, Ivo, knjiga, povijest, Zagreb, uči¬ 
telj, Petrović, trava, vrba, otac, Korana. 

2) Napiši pet zbirnih imenica. 

3) Ispisi sve imenice iz štiva »Posavski konj« na str. 152 
Čitanke pa ih razvrstaj na stvarne i misaone. 

Rod i imenica 

O ljudima 

Kad mi neki čovjek učini nešto nažao, ja pomislim: 
Ovaj čovjek nije dobar. Kad čujem lijepo djevojačko 
pjevanje, mislim i izgovaram: Ova djevojka lijepo pje¬ 
va. Vidim li zločesto dijete, odmah pomišljam: Ovo dijete 
je zločesto. 

U prvoj sam rečenici izgovorio ovaj čovjek. Ima 
još i drugih rečenica koje se dadu izgovoriti uz riječ ovaj: 
otac, učenik, kovač, sto, pas itd. 


U drugoj sam rečenici izgovorio ova djevojka. Ima 
još i drugih imenica koje se dadu izgovoriti uz riječ ova: 
majka, sestra, peć, klupa, mačka itd. 

U trećoj sam rečenici izgovorio ovo dijete. Ima još 
i drugih imenica koje se dadu izgovoriti uz riječ ovo: čedo, 
đače, selo, polje, ralo, tele itd. 

Pouka: I m enice koje se slažu s riječi ovaj muškoga su 
roda; koje se slažu s riječi ova jesu ženskoga, a koje se slažu 
s riječi ovo jesu srednjega roda. 

Vježba 

1) Napiši po pet imenica muškog, ženskog i srednjeg 
roda. 

2) Ispiši najprije imenice muškog, zatim ženskog i ko¬ 
načno srednjeg roda iz narodne pjesmice »Nebeska pravda« 
koja se nalazi u Čitanci na 22 strani. 

Broj imenica 

Porodica 

1) U mog prijatelja je samo jedna sestra. Osim 
sestre ima on o c a i majku. Kad prođu kroz selo, li¬ 
jepo ih je vidjeti. 

U ovim rečenicama se govori samo o jednom prija¬ 
telju, jednoj sestri, jednom ocu, jednoj majci i j e- 
dnom selu. 

2) Danas su moji prijatelji šetali sa svojim s e- 
strama. Svi oci i majke ljube svoju djecu. Po našim 
selima ima mnogo djece. 

U ovim rečenicama se govori o mnogo prijatelja, 
mnogo majki, mnogo djece, mnogo otaca i mnogo 
sela. 

Pouka. Imenice mogu stajati u jednini i množini. 
U jednini stoje imenice kad se govori samo o jednom licu, 
životinji ili stvari, a u množini stoje imenice kad se govori 
o mnogo životinja, lica ili stvari. 

Vježba 

1) Napiši po pet imenica muškoga, ženskog i srednjeg 
roda u jednini i množini. 

2) Napiši u množini ove imenice: kći, tetka, ujak, djed, 
baka, učitelj, đak, susjed, kuma, pastir, frula, stado, jato, 
ptica, gnijezdo, ševa, dan, mjesec, godina, ljeto. 

3) Napiši u jednini ove imenice: kokoši, pijetli, guske, 
vrtovi, polja, cvjetovi, ulice, sela, rođaci, posestrime, djeca, 
lađe, čamci, vesla, ruže, orasi, zrna. 

Imenička promjena 

Učitelj 

1) U č i t e 1 j je naš najveći prijatelj. Vrijedni se đaci ni¬ 
kad ne boje učitelja. Učenici moraju biti zahvalni svome 
učitelju. Dobra djeca ljube svoga učitelja. Kad mu 
pišu, nazivaju ga ovako: Dragi naš gospodine učitelju! 
Učenici iz zahvalnosti uvijek samo lijepo govore o svome 
učitelju. Cijelo selo se ponosi svojim učiteljem. 

U ovim smo rečenicama izgovorili imenicu učitelj 
svaki put drukčije. Svaka imenica može imati sedam raznih 
oblika ili padeža. Mijenjanje imenice po padežima zove se 
imenička promjena. 

2) Učiteljev je s t o uvijek čist. Često se đaci skupe oko 
učiteljeva stola. Kad pokazuju svoje zadaće, dolaze k uči¬ 
teljevu stolu. Ove je godine dobio učitelj novi sto. Kad 
su ga đaci vidjeli, povikaše: Oj stole, kako si lijep! Odmah 
počeše slagati učiteljeve stvari po stolu. Kad učitelj po¬ 
pravlja naše zadaće, on sjedi za stolom. 

I u ovim smo rečenicama izgovorili imenicu sto syaki 
put drukčije. I ova imenica može imati sedam raznih oblika 
ili padeža. 

Pouka: Imenice se mogu mijenjati kroz sedam padeža u 
jednini i množini. Mijenjanje imenica po padežima zove se 
imenička p r o m j e n a (deklinacija). 

Vježba 

Napiši oba prednja štiva u množini. 

Kako ćemo poznati padeže 

a) Ako hoćemo odgovoriti u prvom štivu uvijek imeni¬ 
com učitelj, moramo postaviti ovakva pitanja: 


J 


9 


1) Ko je naš najveći prijatelj? učitelj 

2) Koga se ne boje vrijedni đaci? učitelja 

3) Komu moraju biti zahvalni učenici? učitelju 

4) Koga ljube dobra djeca? učitelja' 

5) Kako ga u pismu zovu djeca? učitelju! 

6) O komu učenici govore samo lijepo? o učitelju 

7) Kim se ponosi cijelo selo? učiteljem 

b) Ako hoćemo odgovoriti u drugom štivu uvijek imeni¬ 
com sto, moramo postaviti ovakva pitanja: 

1) Što je uvijek čisto? sto 

2) Oko čega se kupe đaci? (oko) stola 

3) Čemu prilaze đaci? (k), stolu 

4) Što je dobio učitelj? sto 

5) Kako su zvali učenici? stole! 

6) Po čemu su slagali stvari? (po) stolu 

7) Za čim sjedi učitelj? (za) stolom 

Pouka: Pitanja za imenice lica i životinja po padežima 

su ova: 1) ko, 2) koga, 3) komu, 4) koga, 5) poziv, 6) kome, 
7) kim. Pitanja za imenice stvari i pojmova su ova: 1) što, 
2) čega, 3) čemu, 4) što, 5) poziv, 6) čemu, 7) čim. 

Mijenjanje imenica muškoga roda 

Kako se mijenjaju imenice muškoga roda, vidi se u 
prednjoj vježbi gdje smo mijenjali imenicu učitelj i sto. 
Sad ćemo navesti nekoliko primjera i za druge vrste ime¬ 
nica muškoga roda: 


Jednina Množina Jednina Množina 


1) Ko — 

što? 

vuk 

vukovi 

hrast 

hrastovi 

2) Koga - 

- čega? 

vuka 

vukova 

hrasta 

hrastova 

3) Komu 

— čemu? 

vuku 

vukovima 

hrastu 

hrastovima 

4) Koga - 

- što ? 

vuka 

vukove 

hrast 

hrastove 

5) Poziv 


vuče 

vukovi 

hraste 

hrastovi 

6) 0 kom 

— o čem? 

vuku 

vukovima 

hrastu 

hrastovima 

7) Kim - 

čim ? 

vukom 

vukovima 

hrastom 

hrastovima 

1) Ko — 

što ? 

jarac 

jarci 

posao 

poslovi 

2) Koga - 

- čega? 

jarca 

jaraca 

posla 

poslova 

3) Komu 

— čemu? 

jarcu 

jarcima 

poslu 

poslovima 

4) Koga - 

- što ? 

jarca 

jarce 

posao 

poslove 

5) Poziv 


jarče 

jarci 

posle 

poslovi 

6) 0 kom 

— o čem ? 

jarcu 

jarcima 

poslu 

poslovima 

7) Kim — 

čim? 

jarcem 

jarcima 

poslom 

poslovima 

Koji su padeži u jednini' jednaki kod imenica vuk i jarac? 

Koji su padeži jednaki kod imenice hrast i posao? 

Što označuju imenice vuk i jarac? Što označuju imenice 
hrast i posao? 

Pouka: Imenice muškoga roda koje znače neko biće ima- 
du četvrti padež jednine jednak s drugim padežom, a imenice 
muškog roda koje znače nešta neživo imadu četvrti padež 
jednine jednak s prvim padežom. 

Vježba 

Mijenjaj u jednini i množini ove imenice: majstor, bu¬ 
nar, orao, prijesto, kopač, jelen, kaput, vrt, dječak, vladalac, 
kralj, radnik, čekić, srp. 


Mijenjanje imenica ženskoga roda 


Imenice ženskoga roda mijenjaju se u jednini i množini 
kroz sedam padeža po istim pitanjima kao imenice muškoga 
roda. Imenica ženskoga roda ima dvije vrste: koje se svrša¬ 
vaju na a (majka, ruka itd.) i koje se svršavaju na sugla¬ 
snik (peć, stvar itd.). 



Jednina 

Množina 

Jednina 

Množina 

1) Ko — što? 

majka 

majke 

ruka 

ruke 

2) Koga — čega? 

majke 

majki 

ruke 

ruku 

3) Komu — čemu? 

majci 

majkama 

ruci 

rukama 

4) Koga — što? 

majku 

majke 

ruku 

ruke 

5) Poziv 

majko 

majke 

ruko 

ruke 

6) 0 kom — o čem ? 

majci 

majkama 

ruci 

rukama 

7) Kim — čim ? 

majkom 

majkama 

rukom 

rukama 


Jednina 

Množina 

Jednina 

Množina 

1) Ko — što?; 

peć 

peći 

stvar 

stvari 

2) Koga — čega? 

peći 

peći 

stvari 

stvari 

3) Komu — čemu? 

peći 

pećima 

stvari 

stvarima 

4) Koga — što? 

peć 

peći 

stvar 

stvari 

5) Poziv 

peći 

peći 

stvari 

stvari 

6) 0 kom — o čem? 

peći 

pećima 

stvari 

stvarima 

7) Kim — čim? 

peći 

pećima 

stvar ju 

stvarima 


Vježba 

Mijenjaj u jednini i množini ove imenice: djevojka, kći, 
učenica, tetka, ptica, klupa, krv, propast, daska, voda, ljubav, 
žalost. 



Mijenjanje imenica srednjega roda 

Imenice srednjega roda mijenjaju se u jednini i množini 
kroz sedam padeža po istim pitanjima kao imenice muškoga 
i ženskoga roda. 



Jednina 

Množina 

J ednina 

M n o ž i n a 

1) Ko - što? 

stado 

stada 

polje 

polja 

2) Koga — čega? 

stada 

stada 

polja 

polja 

3) Komu — čemu? 

stadu 

stadima 

polju 

poljima 

4) Koga — što? 

stado 

stada 

polje 

polja 

5) Poziv 

stado 

stada 

polje 

polja 

6) 0 kom — o čem? 

stadu 

stadima 

polju 

poljima 

7) Kim — čim? 

stadom 

stadima 

poljem 

poljima 


Jednina 

Množina 

Jednina 

Množina 

1) Ko — što? ; 

ime 

imena 

nebo 

nebesa 

2) Koga — čega? 

imena 

imena 

neba 

nebesa 

3) Komu — čemu ? 

imenu 

imenima 

nebu 

nebesima 

4) Koga — što? 

ime 

imena 

nebo 

nebesa 

5) Poziv 

ime 

imena 

nebo 

nebesa 

6) 0 kom — o čem? 

imenu' 

imenima 

nebu 

nebesima 

7) Kim — čim? 

imenom 

imenima 

nebom 

nebesima 


Vježba 


Mijenjaj u jednini i množini ove imenice srednjega roda: 
selo, gnijezdo, rame, tjeme, tijelo, tane, prase, jare, tele, 
kolo, uho, oko, šilo, dijete, dugme, maslo. 


Pridjevi 

Božić 

Za kratko vrijeme eto nam i Božića. B o ž i ć n i dani 
su najveće veselje za kršćansku djecu. Na Badnjak se 
kiti lijepim nakitom b o ž i ć n o drvce. Ispod zelenog 
i okićenog bora postave se dječji darovi. Ima tu d r- 
v e n i h lutaka, olovnih vojnika, nove odjeće i slatkih 
kolača. Sve je to priređeno za dobru kućnu čeljad. Drugi 
dan dolaze susjedova i kumova djeca čestitati očev 
imendan. 

U prvoj rečenici stoji riječ kratko uz imenicu vrijeme. 
U drugoj rečenici stoji riječ božični uz imenicu dani, a 
uz imenicu djeca stoji riječ kršćanska. U trećoj rečenici 
stoji riječ lijep uz imenicu nakit i božično uz imenicu 

drvce. U četvrtoj rečenici uz imenicu bora stoje riječi z e- 
lenog i okićenog, a uz imenicu darovi riječ dječji. 

Pouka: Riječi koje se pridijevaju uz imenice za oznaku 
kakvo je što, čije je što ili od čega je išto, zovu se p r i d j e v i. 

Vježba 

Nađi sve pridjeve u preostalim rečenicama štiva »Božić«. 


Vrste pridjeva 

a) Kakvo je što? 

Lijepa ptica. Krasan cvijet. Plava ljubičica. Z e- 
1 e n a trava. Dobro dijete. Marljiv učenik. Veliko 
selo. Pošten obraz. Divna noć. Sveti Josip. Svemo¬ 
gući Bog. 

Ovi pridjevi se zovu opisni pridjevi, jer opisuju ime¬ 
nicu kakva je. 

b) Č i j e j e š t o? 

Gradska straža. Seoski starješina. Zagrebački 
načelnik. Banska uprava. Sresko mjesto. Učiteljeva 
kći. Trgovčev sin. Materino čedo. M i 1 a n o v otac. 
M i 1 k i n a majka. 

Ovi pridjevi se zovu prisvojiti pridjevi, jer označuju 
nečiju svojinu ili čije je što. 

c) Od čega je što? 

Zlatan sat. Gvozdena vrata. Drveno bure. Sre¬ 
brna kašika. Mliječno jelo. Pšenično brašno. Kuku¬ 
ruzni kruh. Zemljano posuđe. Voćni sok. Čelično 
pero. 

Ovi pridjevi se zovu gradivni pridjevi, jer označuju 
od čega je nešto sagrađeno. 

Vježba 

1) Napiši po deset opisnih, prisvojnih i gradivnih pri¬ 
djeva. 

2) Nađi i ispisi sve pridjeve u štivu »Domaćica prednja¬ 
či« na str. 170 Čitanke. 



Prošla je blaga jesen. Nastala je hladna zima. S vi¬ 
sokih brda duva hladni sjever i vije sitnim bijelim 
snijegom. Pored visoke škole i širokoga školskog 
dvorišta stisnule se malene kućice kao da im je zima. Kro¬ 
vovi su im b i j e 1 i, a iz njih suklja gusti dim. Stariji 
ljudi sjede u kući pa pričaju davne događaje, a živahna 
se djeca grudaju i prave Snješka Bjelica. 

U svakoj od ovih rečenica nalazi se po jedan ili više pri¬ 
djeva. Svaki od ovih pridjeva pripada svojoj imenici: imenici 
jesen pridjev blaga, imenici zima pridjev hladna itd.. 
Kojega je roda imenica jesen? Kojega je roda pridjev 
blaga? Kojega je roda imenica zima? Kojega je roda 
pridjev hladna? Kojega je roda imenica s.j e v e r ? Ko¬ 
jega je roda pridjev hladni? Kojega je roda imenica dvo¬ 
rište? Kojega je roda pridjev široko? 

Pridjev je uvijek istoga roda s imenicom uz koju stoji. 
Ako je imenica u jednini, i pridjev je u jednini. Ako je ime¬ 
nica u množini, i pridjev je u množini'. 

Pouka: Svaki pridjev se slaže s imenicom u rodu i broju, 
i zato može imati sva tri roda u jednini i množini. 

Vježba 

1) Napiši u sva tri roda u jednini i množini ove pridjeve: 
mlad, star, crven, modar, malen, velik, domaći, tuđi, srebrn, 
zlatan, rani, kasni. 

2) Ispisi sve pridjeve iz štiva »U zimsko predvečerje« na 
str. 162 Čitanke. 

Određeni i neodređeni pridjevi 

Uoči gozbe 

1) Dan prije gozbe uhvatio otac purana da ga zakolje. 
Zato viknu sinu: »Požuri se i donesi mi oštar nož!« 

Iz ove rečenice se vidi da je otac želio da mu sin donese 
koji bilo nož, samo da bude oštar. 

2) Drugi put je otac, kad je htio da zakolje purana, re¬ 
kao sinu ovako: »Požuri se i donesi mi stričev oštri nož!« 

Sad je otac želio, da mu sin donese baš stričev oštri 
nož koji je sinu već poznat. 

U prvoj rečenici otac govori neodređeno, jer kaže 
samo kakav nož, tj. samo da bude oštar, bez obzira koji 
će to biti nož. U drugoj rečenici otac govori određeno, 
jer kaže ne samo kakav, tj. oštri nož, nego kaže i koji 
nož. On je time mislio na onaj'stričev oštri nož koji je 
sinu već otprije poznat. 

Pouka: Pridjevi se po obliku dijele na određene i 
neodređene. U muškom se rodu poznaju neodređeni pri¬ 
djevi po tome, što se svršuju na suglasnik, a određeni 
po tome, što se svršuju na samoglasnik i. U ženskom 
i srednjem rodu ta se razlika ne vidi. 

Vježba 

1) Napiši po pet neodređenih i određenih pridjeva. 

2) Napiši u određenom obliku ove neodređene pridjeve: 
ružan, tanak, debeo, mršav, visok, nizak, spor, brz, zelen, žut, 
lijep, svet, proklet. 

3) Napiši u neodređenom obliku ove određene pridjeve, 
crni, sivi, pametni, ludi, pošteni, čestiti, široki, uski, duboki, 
plitki, dugi, kratki, nagli', marljivi, lijeni. 



Poredba pridjeva 

Razgovor o Božiću 

Moj je bor bio lijep, tvoj ljepši, a Ivanov naj- 

ljepši. 

Moj je bor bio pun nakita, tvoj p u n i j i, a Ivanov 
n a j p u n i j i. 

Pod borom su bile rumene jabuke, na stolu r u m e- 
n i j e, a na boru najru menije. 

Moj je kolač bio sladak, tvoj slađi, a Ivanov naj¬ 
slađi. 

Ja sam dobio fine cipele, brat finije, a sestra naj¬ 
finije. 

U prvoj se rečenici kaže da je moj bor bio lijep, tvoj 
još ljepši, a Ivanov najljepši. Sva tri 1 su bora bila lijepa, ali 
kad smo ih usporedili, vidjeli smo da nisu jednako lijepi. 
Oblici lijep, ljepši i najljepši označuju poredbu pri¬ 
djeva lijep po kakvoći. Oni nam kazuju, je li nešto obi¬ 
čno lijepo, ili je u većoj mjeri lijepo, ili je u 
najvećoj mjeri lijepo. 

Takove oblike pridjeva nalazimo i u ostalim rečenica¬ 
ma: pun, p u n i j i, n a j p u n i j i; rumen, r u m e n i j i, 
najrumeniji; sladak, slađi, najslađi; fin, > f i-' 
n i j i, n a j f i n i j i. ^ 

Pouka: Pridjevi u poredbi imaju tri stepena: prvi stepen 
označuje običnu kakvoću, drugi označuje kakvoću u većoj 
mjeri, a treći stepen u najvećoj mjeri. Poređivati se mogu 
samo opisni pridjevi, a prisvojni i gradivni pridjevi ne mogu 
se nikako poređivati. 

Poredbeni stepeni zovu se latinskim riječima: 1) pozitiv, 
2) komparativ, 3) superlativ. 

Vježba 

1) Napiši drugi stepen poredbe ovih pridjeva: mlad, jak, 
snažan, drag, blaga, oštra, tupa, čvrsta, maleno, veliko, zdra¬ 
vo, bolesno. 

2) Napiši osam pridjeva pa ih poredi u sva tri stepena. 

3) Kako se zove latinskim riječima prvi, kako drugi, a 
kako treći poredbeni stepen? 


f 

Mijenjanje pridjeva 


Brankova želja 


Jednom reče Branko svome prijatelju: »Eh, da mi je ku¬ 
piti lijepa konja i laganu kočiju!« Nekoliko dana zatim 
govorio je Branko ovako: »Vidio sam kod kuma Marka 
lijepoga konja« Baš takvoga želim da imam!« 

Prvi put je Branko želio lijepa 'konja. Vidio je on 
mnogo lijepih konja, i 1 od tih je jednog poželio. Bilo kojega, 
samo da bude lijep konj. 

Govoreći drugi put s prijateljem o konju, pričao mu je 
da je vidio kod susjeda Marka lijepoga konja. Sad je že¬ 
lio da baš taj lijepi konj bude njegov. 

U prvom razgovoru stoji pridjev u neodređenom obliku 
(lijep), a u drugom razgovoru o određenom obliku (lijepi) uz 
imenicu muškoga roda konj. U oba slučaja slaže se pridjev 
s imenicom u rodu, broju i padežu. Samo je razlika u mije¬ 
njanju. Evo te razlike u muškom rodu: 

jednina Množina 

Neodređeni Određeni Za oba oblika 


1) lijep konj 

2) lijepa konja 

3) lijepu konju 

4) lijepa konja 

5) lijepi konju 

6) lijepu konju 

7) lijepim konjem 


1) lijepi konj 

2) lijepoga konja 

3) lijepomu konju 

4) lijepoga konja 

5) lijepi konju 

6) lijepom konju 

7) lijepim konjem 


1) lijepi konji 

2) lijepih konja 

3) lijepim konjima 

4) lijepe konje 

5) lijepi konji 

6) lijepim konjima 

7) lijepim konjima 


Ž 

Jednina 


e n s k i rod 

Množina 


Srednji rod 
Jednina Množina 


1) dobra žena 

2) dobre žene 

3) dobroj ženi 

4) dobru ženu 

5) dobra ženo 

6) dobroj ženi 

7) dobrom ženom 


1) dobre žene 1) malo selo 1) mala sela 

2) dobrih žena 2) maloga sela ■ 2) malih sela 

3) dobrim ženama 3) malomu selu 3) malim selima 

4) dobre žene 4) malo selo 4) mala sela 

5) dobre žene 5) malo selo 5) mala sela 

6) dobrim ženama 6) malom selu 6) malim selima 

7) dobrim ženama 7) malim selom 7) malim selima. 


Pouka: Padeži se pridjeva slažu s padežima imenica uz 
koje stoje. 


Vježba 

1) Mijenjaj u jednini i množini ove pridjeve: žut, plava, 
zeleno, mudri, pametna, razumno. 

2) Kakva je razlika u mijenjanju određenog i neodređe¬ 
nog pridjeva muškoga roda? 

3) Ima li kakve razlike u mijenjanju određenog i neod¬ 
ređenog pridjeva ženskog i srednjeg roda? 

Brojevi 

Bogojavljenje 

Pored pastira poklonila su se malom Isusu i t r i kralja. 
Prvi se zvao Gašpar, drugi Melhior, a treći Baltazar. 
Taj se događaj slavi trinaesti dan poslije Božića, a zove 
se Bogojavljenje. Na Bogojavljenje se sveti voda. Obično se 
pred crkvu postave dvije, tri, četiri ili više posuda s vo¬ 
dom. Oko crkve kreće procesija u kojoj idu u redu đaci dva 
i dva, a muškarci i žene četiri i četiri. 

U prvoj rečenici riječ t r i označuje koliko je bilo kra¬ 
ljeva. U drugoj rečenici riječi prvi, drugi i treći ozna¬ 
čuju koji je po redu bio Gašpar, Melhior i Baltazar. Ri¬ 
ječi dvije, tri, četiri označuju koliko je bilo posuda 
i koliko je đaka, muškaraca i žena išlo u redu. 

Pouka: Brojevi su riječi koje označuju koliko je čega, ili 
koji je po redu. 

Vrste brojeva 

U štivu »Bogojavljenje« vide se dvije vrste brojeva: 

1) tri (kralja) označuje, koliko je bilo kraljeva; 

dvije, tri, četiri (posude) označuje, koliko se 

postavlja posuda; 

dva (đaka) i četiri (muškarca, žene) označuje, ko¬ 
liko ih je bilo u redu. 

Svi navedeni brojevi odgovaraju na pitanje: koliko? 
Takvi se brojevi zovu osnovni brojevi. 

2) prvi, drugi i treći označuju koji se po redu 
kralj zvao Gašpar, Melhior i Baltazar; 

trinaesti (dan) označuje koji dan po redu. 

Svi navedeni brojevi odgovaraju na pitanje: koji po 
redu? Takvi se brojevi zovu redni brojevi. 

Pouka: Brojevi se dijele na osnovne i redne bro¬ 
jeve. Osnovni brojevi odgovaraju na pitanje koliko, a redni 
na pitanje koji po redu. 


2 

Vježba 

1) Napiši deset osnovnih brojeva, pa ih zatim pretvori 
u redne brojeve. 

2) Napiši deset rednih brojeva, pa ih zatim pretvori u 
osnovne brojeve. 

Rod brojeva 

Braća i sestra 

Bila t r i brata i dvije sestre. Jedan brat nije bio do¬ 
bar, a druga dvojica su bili odlični daći. Jedne ne¬ 
djelje pođu dva mlađa brata sa sestrama u crkvu. Na putu 
ih sastane jedno pseto. Sestre se uplaše, i jedna uteče u 
prvo dvorište, a druga se vrati kući. Braća dohvate šta¬ 
pove i otjeraju pseto. Kad je za taj događaj čuo onaj treći 
brat, bilo mu je žao, što nije i on bio sa svojom braćom da 
pomogne svojim dvjema sestricama. Od toga dana i on 
se popravio i bio vrlo vrijedan učenik. 

Koliko je bilo sestara? (Dvije). — Koliko je bilo braće? 
(Tri). — Koliko je bilo dobre braće? (Dva). — Koga su sa¬ 
stali na putu u crkvu? (Jedno pseto). Kojega je roda ime¬ 
nica brat, sestra, pseto? 

Izgovori svaku od tih imenica s brojevima: jedan, dva, 
tri, četiri itd. 

Prema rodu imenica mijenjaju svoj oblik 
osnovni brojevi jedan i dva, a svi ostali glase jednako u 
sva tri roda. 

Izgovori imenice brat, sestra, pseto s brojevima: prvi, 
drugi, treći, četvrti itd. 

Svi redni brojevi mogu stajati u svakom rodu, tj. redni 
su brojevi onoga roda kojega su r imenice uz koje stoje. 

Pouka: Brojevi se slažu u rodu s imenicom uz koju stoje. 
Od osnovnih brojeva imaju muški, ženski i srednji rod samo 
brojevi jedan i dva. (Jedan, jedna, jedno — dva, dvije, 
dva.) Redni brojevi imaju sva tri roda. 

Vježba 

1) Napiši broj jedan i dva uz imenice: orao, soko, 
vrana, čaplja, pile, tele. 

2) Napiši redne brojeve od jedan do deset uz ove ime¬ 
nice: učenik, djevojka, dijete. 



Mijenjanje brojeva 

Razgovor pod hrastom 

Pod jednim hrastom sjedile dvije djevojke. Malo 
podalje od njih igrale se t r i djevojčice i d v a dječaka. Dje¬ 
vojke su razgovarale o svojim č e t i r m a kravama. Prva 
djevojka reče drugoj: »Kad ja moje krave pomuzem ovim 
dvjema rukama, nije mi za mlijeko dosta ni lonac od d e- 
s e t litara.« Druga na to odgovori: »To je mnogo, jer se već 
od osam litara mlijeka mogu napraviti dva velika sira.« 


1) Broj jedan mijenja se ovako: 


Mju’šjk i rod 

1) jedan (pas) 

2) jednoga (psa) 

3) jednome (psu) 

4) jednoga (psa) 

5) jedan (pas) 

6) jednom (psu) 

7) jednim (psom) 


Ženski rod 

1) jedna (mačka) 

2) jedne (mačke) 

3) jednoj (mački) 

4) jednu (mačku) 

5) jedna (mačko) 

6) jednoj (mački) 

7) jednom (mačkom) 

' T-'f : 


Srednji rod 

1) jedno (pile) 

2) jednoga (piteta) 

3) jednome (piletu) 

4) jedno (pile) 

5) jedno (pile) 

6) jednom (piletu) 

7) jednim (piletom) 

2) Brojevi dva, tri i četiri mijenjaju se ovako: 


Muški rod 

I 1) dva (učenika) 

2) dvaju (učenika) 

3) dvjema (učenicima) 

4) dva (učenika) 

5) dva (učenika) 

6) dvjema (učenicima) 

7) dvjema (učenicima) 

II 1) tri (trgovca) 

2) triju (trgovaca) 

3) trima (trgovcima) 

4) tri (trgovca) - 

5) tri (trgovca) 

6) trima (trgovcima) 

7) trima (trgovcima) 


Ženski rod 

1) dvije (glave) 

2 ) dviju (glava) 

3) dvjema (glavama) 

4) dvije (glave) 

5) dvije (glave) 

6) dvjema (glavama) 

7) dvjema (glavama) 

1) tri (djevojke) 

2) triju (djevojaka) 

3) trima (djevojkama) 

4) tri" (djevojke) 

5) tri (djevojke) 

6) trima (djevojkama) 

7) trima (djevojkama) 

1) četiri (ruke) 

2) četiriju (ruku) 

3) četirma (rukama) 

4) četiri (ruke) 

5) četiri (ruke) 

6) četirma (rukama) 

7) četirma (rukama) 


Srednji rod 

1) dva (oka) 

2) dvaju (oka) 

3) dvjema (očima) 

4) dva (oka) 

5) dva (oka) 

6) dvjema (očima) 

7) dvjema (očima) 

1) tri (imena) 

2) triju (imena) 

3) trima (imenima) 

4) tri (imena) 

5) tri (imena) 

6) trima (imenima) 

7) trima (imenima) 

1) četiri (pera) 

2) četiriju (pera) 

3) četirma (perima) 

4) četiri (pera) 

5) četiri (pera) 

6) četirma (perima) 

7) četirma (perima) 


III 1) četiri (ormara) 

2) četiriju (ormara) 

3) četirma (ormarima) 

4) četiri (ormara) 

5) četiri (ormara) 

6) četirma (ormarima) 

7) četirma (ormarima) 


3) Ostali se osnovni brojevi ne mijenjaju. 

4) Svi 1 redni brojevi se mijenjaju kao određeni pridjevi. 
Pouka: Od osnovnih mijenjaju se samo brojevi: jedan, 

dva, tri, četiri, a svi ostali osnovni brojevi se ne mijenjaju. 
Redni brojevi se mijenjaju kao određeni pridjevi. 

Vježba 

Mijenjaj ove redne brojeve: prvi, treći, peti, osmi. 


Zamjenice 

Crkva 

J a idem svake nedjelje i blagdana u crkvu da s e Bogu 
pomolim. K o 1 i k o nas ima đaka, s v i m i polazimo u crkvu 
zajedno. Dogodi se da ovaj ili onaj ne dođe. Koji ne 
dođe, taj mora da opravda svoj izostanak. Svaki čovjek 
treba da ide u crkvu. On? nam krijepi dušu. Moji rodi¬ 
telji također idu u crkvu. K o hoće da na ovom svijetu 


bude srećan mora svoj život upravljati po Božjim odred¬ 
bama. 

Riječ ja zamjenjuje ime onoga koji to govori. Ri¬ 
ječ mi zamjenjuje imena svih đaka koji idu u crkvu. 

I ostale istaknute riječi: svake, se, koliko, nas, svi, ovaj, 
onaj, koji, taj itd. zamjenjuju imenice, pridjeve ili bro¬ 
jeve. Zato se takve riječi zovu zamjenice. 

Pouka: Zamjenice su riječi koje zamjenjuju imenice, pri¬ 
djeve i brojeve. 


Lične zamjenice 

Dvije djevojčice 

Razgovarale dvije djevojčice. Prva reče: »Juče sam t e 
čekala, ali t i nisi došla, a niti Marica.« Druga odgovori: »J a 
nisam mogla zbog posla, a o n a zbog bolesti majke. M i smo 
već o tom razgovarale i mnogo se žalostile, što nismo mogle 
doći.« Prva joj na to uzvrati: »Dobro! Sada ću v a m 
oprostiti, ali zato dođite sutra.« 

Kad govorimo o sebi, ne kazujemo svoje ime, nego ka¬ 
žemo samo j a. Kad govorimo s drugim licem, mjesto nje¬ 
gova imena kažemo mu t i. Ako govorimo o trećem licu 
koje nije nazočno nazivamo ga o n. 

Pouka: Riječi ja, ti, on zamjenjuju imena lica, i zato se 
zovu lične zamjenice. Lične zamjenice: ja, ti, on glase 
u množini: mi, vi, oni. Povratna je lična zamjenica za sva tri 
roda: sebe (se), sebi ("si), sobom. 

Pridjevske zamjenice 

Šumsko drveće 

Neka su drveta u jesen izgubila lišće. T a se drveta 
zovu bjelogorica. Neka opet ostaju zelena cijele zime. 
Takvo se drveće zove crnogorica. Čim zađem u šumu, od¬ 
mah raspoznajem svako drvo: O v o je hrast. T o je glog. 
Ono je bor. Nema nikakva drveta koje ne bih poznao. 

Mjesto da opisujemo sva drveta koja su izgubila lišće, 
kažemo: neka drveta. Mjesto da kažemo kakva su drveta, 
kažemo samo: ta drveta. 

Takove i sve dalje istaknute zamjenice zamjenjuju pri¬ 
djeve, pa se zato zovu pridjevske zamjenice. 

Pouka: Zamjenice: neka, ta, takva, svako, ovo, to, ono, 
nikakva pridijevaju se imenicama umjesto pridjeva, pa se zato 
zovu pridjevske zamjenice. One se dijele na p o- 
kazne i prisvojne zamjenice. 

a) Pokazne zamjenice 

Pokazne su zamjenice ove: ovaj, ova, ovo, taj, ta, 
to, onaj, ona, ono. 

Vježba 

Ispisi sve pokazne zamjenice iz štiva »Bledsko jezero« 
na str. 55 Čitanke. ' 

b) Prisvojne zamjenice 

Prisvojne su zamjenice ove: moj, moja, moje, tvoj, 
tvoja, tvoje, njegov, njegova, njegovo, nje¬ 
zin (njen), njezina (njena), njezino (njeno), 
naš, naša, naše, vaš, vaša, vaše, njihov, njiho¬ 
va, njihovo. 

Povratna prisvojna zamjenica je: svoj, svoja, 
svoje. 

. V j e ž b a 

1) Napiši za sva tri lica povratnu prisvojnu zamjenicu. 

2) Prepiši sve prisvojne zamjenice iz ovog štiva: 
Jednom mi je moj stariji brat pričao ovo: »Naš je otac do¬ 
selio ovamo iz Like. Njegovi su roditelji rano pomrli. Bio 
je siromah, pa je samo poštenim radom othranio svoju djecu. 
Sjećaš li se kako nam je rekao naš učitelj: »Vaš je otac vri¬ 
jedan i pošten čovjek.« 

Upitne zamjenice 

Koji od vas pozna sve lične zamjenice? K o ih zna sve 
nabrojiti? Šta si sad nabrojio? Kakvih još ima zamje¬ 
nica? Š t o ti misliš? Čiji je odgovor ispravan? Koja sam 
pitanja dosad postavio? 

Pouka: Sve istaknute zamjenice, kada stoje u upitnoj 
rečenici, zovu se upitne zamjenice. Upitne su zamje¬ 
nice: ko? što? koji? čiji? kakav? koliki? 

Vježba 

1) Napiši sve upitne zamjenice. 

2) Ispiši sve upitne zamjenice iz ovoga štiva: 

Danas je učitelj u školi pitao učenike: Koliko vas je da¬ 
nas u školi? Što je bilo iz računa za zadaću? Ko nije napi¬ 
sao zadaću? Čija je zadaća bez pogreške? Koliko sati ima 
jedna godina? Kakvom se mjerom mjere površine? Koji 
mjeseci imadu po 31 dan? 

Rod u zamjenica 

Učenici pjevaju 

Dječak je pjevao ovako: »J a sam đak, baš junak ...« 

Djevojčica je pjevala ovako: »J a sam mala ruža..« 

Dijete je pjevalo ovako: »J a sam junak do Boga...« 

Nato su sva djeca pjevala dječaku ovako: »T i si đak, 
baš junak ...« 

Zatim su sva djeca pjevala djevojčici ovako: »Ti si 
mala ruža...« 

Konačno su sva djeca pjevala djetetu ovako: »Ti si 
junak do Boga ...« 

Dječak s e tome smijao, djevojčica s e radovala, a dijete 
s e rasplakalo. 

Ko će mi od vas ponoviti što je pjevao on (dječak), što 
ona (djevojčica), a što ono (dijete?) 

Zamjenice: ja, ti, mi, vi, se, k o, što govore se je¬ 
dnako za sva tri roda. Samo treće lice (on, ona, ono) ima 
tri roda. 

Pouka: Lične zamjenice za prvo i drugo lice imadu po 
jedan oblik za sva tri roda. Lična zamjenica za treće lice (on, 
ona, ono) ima tri roda. Sve ostale zamjenice istoga su roda 
sa imenicom uz koju stoje. 

Vježba 

1) Napiši ove zamjenice u sva tri roda: ovaj, taj, onaj, 
neki, moj, tvoj, njegov, njezin, svoj. 

2) Navedi za svaku od ovih zamjenica u kojem je rodu: 
ja, on, tvoja, njegovo, njezin, svoje, ona, ti, to, ova. 

Broj u zamjenica 

Naši susjedi 

Svaki čovjek ima svoje susjede. Moja kuća je u 
susjedstvu s kumom Markom. J a rado zalazim u njegovu 
kuću. Mi se svi dobro slažemo. I njegovi ukućani do¬ 
laze k n a m a. O n i su dobri ljudi. Kuma s e zove Jela, a 
njihova djeca, Milka, Dušan, Petar i Đuro. Sva su im 
djeca dobra. O n a se uvijek s n a m a igraju. Kum. Marko 
nam često kaže: »V i ste dobra djeca. Samo t i, Dušane,, 
kao najstariji pazi na sestricu Milku. Ona je još malena, a 
k t o m e je i djevojčica. O n e su uvijek slabije od dječaka.« 

Lične zamjenice ja, ti, on, ona, ono glase u množini 
ovako: mi, vi, oni, one, ona. 

Pouka: Sve zamjenice mogu stajati u jednini i množini, 
osim povratne zamjenice sebe (se) i ličnih zamjenica za ne¬ 
poznata lica (ko, neko, niko, svako). 

Vježba 

1) Izgovori u množini ove zamjenice: onaj, onakav, taj, 
ti, ono, ona, moje, tvoj, njegova, ikakvo, ko, koji, svačija, 
samo, isti, ja. 

2) Napiši u jednini ove zamjenice: svi, sva, sve, ovakvi, 
kakva, nikakve, sama, kojekoji, njihove, naša, vaši, ičije, 
svoji, svoja, svekolike, svakolika. 

Mijenjanje zamjenica 

1) Lične zamjenice mijenjaju se ovako: 

Jednina 

1) Ko — što? ja ti on ona ono 

2) Koga — čega? mene (me) tebe (te) njega(ga) nje (je) njega(ga) 

3) Komu — čemu? meni (mi) tebi (ti) njemu finu) njoj (joj) njemu (mu) 

4) Koga — što? mene (me) tebe (te) njega(ga) nju (ju, je) njega (ga) 

5) Poziv — ti — — 

6) O kom — o čem? meni tebi njemu njoj njemu 

7) Kim — Čim? mnom (mnome) tobom njime (njim) njima njime 

Množina 


1) Ko - što? 

mi 

vi 

oni 

one 

ona 

2) Koga — čega? 

nas 

vas 

njih (ih) 

njih (ih) 

njih (ih) 

3) Komu — čemu? 

nama (nam) 

vama (vam) njima (im) 

njima(im) njima(im) 

4) Koga — što? 

nas 

vas 

njih (ih) 

njih (ih) 

njih (ih) 

5) Poziv 

— 

vi 

— 

— 

— 

6) Okom —očem? 

nama 

vama 

njima 

njima 

njima 

7) Kim — čim? 

nama 

vama 

njima 

njima 

njima 


2) Povratna lična zamjenica sebe (se) ima 
samo 2, 3, 4, 6 i 7 padež jednine, koji se upotrebljava i za 
množinu, a glasi ovako: 

2 padež: sebe (se), 3 padež: sebi (si), 4 padež: sebe (se), 
6 padež: sebi, 7 padež: sobom. 

Kraći oblici ličnih zamjenica me, mi, te, ti, je, joj, ga, 
ih, im, se itd. zovu se enklitike ili nenaglašene riječi. 

3) 'Upitne zamjenice ko, što, kao i druge od 
njih složene zamjenice (niko, ništa, neko, nešta, svako, sva¬ 
šta, kojeko, koješta, iko, išta) mijenjaju se, kako smo nau¬ 
čili u pitanjima za sedam padeža. Te se zamjenice mijenjaju 
samo u jednini. 

4) Sve ostale zamjenice -o kojima smo dosad 
učili mijenjaju se kao pridjevi. Na pr. koji — kojega itd., 
kakav — kakvoga itd., sav — svega itd. 

Vježba 

1) Mijenjaj u svim padežima jednine i množine zamje¬ 
nicu njegov. 

2) Napiši sve enklitike ličnih zamjenica. 

3) Iz štiva »Kralj Tvrtko Prvi« na str. 112 Čitanke ispiši 
sve zamjenice. 

Glagoli 

Proljeće 

Laste se vraćaju iz toplijih krajeva. Seljaci o r u, 
kopaju, siju i sade. Blago pase po livadama. Pastiri 
veselo pjevaju. Sunce jače grije zemlju. Trava se ze¬ 
leni. Starci izašli pred kuće, pa se sunčaju. Pčele 
već marljivo 1 i j e ć u od cvijeta do cvijeta. Ptice radosno 
cvrkuću i love kukce. Potok jače ž u b o r i. Sva je pri¬ 
roda oživjela. 

Riječi oru, kopaju, siju, sade, pjevaju, igra¬ 
ju, beru, cvrkuću, love, vraćaju se, grije, iza¬ 
šli, sunčaju, lijeću, žubori, zeleni se i oži¬ 
vjela znače neku radnju, stanje ili bivanje. 

Pouka: Riječi koje znače neku radnju, bivanje ili stanje, 
zovu se glagoli. 

Vježba 

1) Ispisi 1 sve glagole iz štiva »Pogibija Hrvata na Krbav¬ 
skom Polju« koje se nalazi u Čitanci na 119 strani. 

2) Koji od tih ispisanih glagola znače radnju, koji biva¬ 
nje, a koji stanje? 


Glagoli u neodređenom obliku 

Izgovori ove glagole: čitati, pisati, pjevati, sje¬ 
diti, stajati, ležati, kipjeti, hladiti, grijati, 
vući, peći, teći, doći, reći, moći, pobjeći, iz¬ 
leći. 

Koji od ovih glagola označuju radnju, koji stanje, a 
koji bivanje? 

Kazuju li ovi glagoli ko vrši radnju, stanje i bivanje? 
Kazuju li ovi glagoli kada se događa radnja, stanje i biva¬ 
nje? (Ne kazuju.) 

Pouka: Kad glagol ne kazuje ko vrši radnju, stanje i 
bivanje, niti kaže kada se vrši radnja, stanje i bivanje, onda 
stoji u neodređenom obliku. Takav glagolski oblik 
svršava uvijek na t i ili ć i. 

Vrste glagola 

Glagoli po trajanju 

Na bari 

Svanuo je lijep proljećni dan. Učitelj pozove uče¬ 
nike da p o d u do obližnje bare. Pred školom se svrstaju 
u redove i krenu selom. Cijelim su putem pjevali na¬ 
rodne pjesme. Na bari im je učitelj tumačio život roda, 
žaba, zmija i ostalih životinja. Đaci su pažljivo slušali 
svoga učitelja. Zatim su zašli u šumicu i u hladovini slatko 
ručali. Kad su se vraćali kući, poskakivali su i 
p o t c i k i v a 1 i od radosti. Pred selom se smire i prođu 
u redu kako dolikuje učenicima. 

Kojoj vrsti riječi pripadaju istaknute riječi u ovom šti¬ 
vu? Što nam kazuju glagoli? Ima li među tim glagolima ka¬ 
kve razlike po trajanju radnje? 

Neki glagoli (pjevati, tumačiti, slušati, ru¬ 
čati, vraćati, dolikovati) pokazuju radnju koja 
traje dugo i neprekidno. Takvi se glagoli zovu trajni 
glagoli. 

Neki glagoli (svanuti, pozvati, poći, svrstati, 
zaći, smiriti, proći) znače radnju koja traje samo tre- 

nutak I odmah prestaje. Takvi se glagoli zovu svr¬ 
šeni glagoli. 

Glagoli poskakivati, potcikivati kazuju da 
se radnja učestalo ponavlja. Takvi se glagoli zovu 
učestali glagoli. 

Pouka: Po trajanju radnje glagoli se dijele na trajne, 
svršene i učestale. Trajni glagoli znače radnju koja 
dugo traje, svršeni znače radnju koja traje samo trenutak, 
a učestali glagoli znače radnju koja se učestalo ponavlja. 

Vježba 

1) Rasporedi na trajne, svršene i učestale ove glagole: 
skočiti, trčati, vikati, početi, svršiti, učiti, misliti, reći, staviti, 
peći, nositi, prinositi, skinuti, ispravljati, ići, postajkivati, go¬ 
voriti, šaptati, prozivati. 

2) Ispisi i irazvrstaj prema trajanju glagole iz štiva »Slo¬ 
boda Dubrovnika« na str. 116 Čitanke. 

3) Napiši po deset trajnih, svršenih i učestalih glagola. 

Glagoli po vrsti radnje 

Veče na selu 

Pastir tjera ovce kući. Krave dolaze same s paše. 
Radnici se vraćaju s posla. Majka sprema večeru. Otac 
počiva na klupi pred kućom. Djeca se igraju. Ptice 
pjevaju svoju večernju pjesmu. Sunce je zašlo za pla¬ 
nine, a mjesec pokazuje svoje lice. Sve se sprema na 
počinak. 

Glagoli: tjerati (ovce), spremati (večeru), pje¬ 
vati (pjesmu) i pokazivati (lice) znače radnju koja 
prelazi na nekoga ili nešto. Takovi se glagoli zovu pre- 
lažni glagoli. 

Glagoli dolaziti, počivati i zaći zndče radnju 
koja ne prelazi ni na koga i ni na što. Takvi se glagoli zovu 
neprelazni glagoli. 

Ima giagola (vraćati se, igrati se, spremati 
s e) kod kojih se radnja povraća na onoga koji je radi. Ta¬ 
kvi se glagoli zovu povratni glagoli. Poznaju se po 
tome što imadu uza se povratnu ličnu zamjenicu s e. 

Pouka: Po vrsti radnje dijele se glagoli na prelazne, 
neprelazne i povratne. Prelazni su glagoli oni ko¬ 
jima radnja prelazi na nekoga ili nešto, neprelazni su oni 
kojima radnja ni na koga i ni na što ne prelazi, a povratni 
su glagoli oni kojima se radnja vraća na onoga ko je radi. 
Povratni glagoli imadu uvijek uza se povratnu ličnu zamje¬ 
nicu se. 

Vježba 

1) Rasporedi na prelazne, neprelazne i povratne ove 
glagole: zvati, spavati, voziti se, dići, skočiti 1 , smijati se, ku¬ 
hati, gorjeti, oblizivati se, pisati, sjediti, klanjati 1 se, gledati,, 
putovati, čuditi se. 

Glagolska vremena i lica 

Djed priča unuku 

Unuk upita djeda: »Djede, jesi li i ti nekada b i o 
mlad?« Djed mu na to odgovori: »Prošlo je to vrijeme 
kad sam j a b i o mlad. Onda samja radio i skrbio za 
kuću. O svemu sam vodio brigu. Tvoj s e otac onda tek 
rodio. On s e samo igrao kao i ti danas. Danas radi 
i skrbi tvoj otac. Ono svemu danas vodi brigu, a ti s e 
samo igraš, jer si dijete. Ali i tvoj otac će ostarjeti. 
Tada ćeš ti raditi i skrbiti. Vodićeš o svemu 
brigu, jer otac neće više moći, a ja ću umrijeti.« 

U ovoj priči ima više glagola. Svaki od njih kazuje rad¬ 
nju i koliko je trajala ta radnja. Osim toga neki od ovih 
glagola kazuju radnju koja je prošla, neki kazuju radnju 
koja se sada događa, a neki opet radnju koja će se tek do¬ 
goditi u budućnosti. 

Glagoli pored trajanja i vrste radnje kazuju i v r i 1 - 
j e m e kada se radnja događa. Prema tome, kada se radnja 
događa, tri su glavna glagolska vremena: sadašnje, pro¬ 
šlo i buduće vrijeme. 

Pored toga glagoli u ličnim oblicima označuju i lica 
koja radnju vrše. Lica su tri u jednini 1 (ja, ti, on) i tri u 
množini (mi, vi, oni). 

Pouka: Glagoli se mogu mijenjati kroz tri lica u jednini 
i množini u sadašnjem, prošlom i budućem vremenu. Takovo 
mijenjanje glagola zove se glagolska promjena. 

Vježba 

1) Pronađi u kojem su vremenu i licu ovi glagoli: mi¬ 
slim, pitaću, radio sam, kopaš, brinućeš se, govorio si, priča, 
slušače, vidro je, čitali ste, pisaćemo, crtali su, pjevamo, idu, 
vozićete. 

Sadašnje vrijeme 

Danas učenici u školi čitaju, pišu, računaju, 
crtaju i pjevaju. 

Pouka: Glagol je u sadašnjem vremenu kada se glagol¬ 
ska radnja vrši u sadašnjosti. 

Mijenjanje glagola u sadašnjem vremenu glasi ovako: 

I II 

Jednina: 1) ja čitam, ja pišem Jednina: 1) čitam, pišem 

2) ti čitaš, ti pišeš 2) čitaš, pišeš 

3) on čita, on piše 3) čita, piše 

Množina: 1) mi čitamo, mi pišemo Množina: 1) čitamo, pišemo 

2) vi čitate, vi pišete 2) čitate, pišete 

3) oni čitaju, oni pišu 3) čitaju, pišu 

Vježba 

) Mijenjaj u sadašnjem vremenu s naznakom lica (ličnih 
zamjenica) ove glagole: plivati, veslati, pecati, prati. 

2) Mijenjaj u sadašnjem vremenu po drugom načinu, tj. 
bez naznake lica (ličnih zamjenica) ove glagole: čistiti, ku¬ 
povati, peći. 

3) Napiši pet rečenica u sadašnjem vremenu. 

Prošlo vrijeme 

Juče su učenici u školi čitali, pisali, računali, 
crtali i pjevali. 

Pouka: Glagol je u prošlom vremenu kada se glagolska 
radnja vršila u prošlosti. 

Sprezanje glagola u prošlom vremenu glasi ovako: 

I II 

Jednina: 1) ja sam čitao, ja sam pisao 1) čitao sam, pisao sam 

2) ti si čitao, ti si pisao 2) čitao si, pisao si 

3) on je čitao, on je pisao 3) čitao je, pisao je 

Množina: 1) mi smo čitali, mi'smo pisali 1) čitali smo, pisali smo 

2) vi ste čitali, vi ste pisali 2) čitali ste, pisali ste 

3) oni su čitali, oni su pisali 3) čitali su, pisali su 



Vježba 

1) Mijenjaj u prošlom vremenu po I načinu ove glagole: 
ip 1 e s t i, vesti, tkati, siti. 

2) Mijenjaj u prošlom vremenu po II načinu ove gla r 
gole: krojiti, p’arat i, vezati. 

3) Napiši pet rečenica u prošlom vremenu, 


Buduće vrijeme 

Sutra ć e učenici u školi čitati, pisati, računati, 
crtatiipjevati. 

Pouka: Glagol je u budućem vremenu kada se glagolska 
radnja vrši tek u budućnosti. 

Mijenjanje glagola u budućem vremenu glasi ovako: 

I II 


Jednina: 1) ja ću čitati, ja ću pisati 

2) ti ćeš čitati, ti češ pisati 

3) on će čitati, on će pisati 

.Množina: 1) mi ćemo čitati, mi ćemo pisati 

2) vi ćete čitati, vi ćete pisati 

3) oni će čitati, oni će pisati 

Vježba 


1) čitaću, pisaću 

2) čitaćeš, pisaćeš 

3) čitaće, pisaće 

1) čitaćemo, pisaćemo 

2) čitaćete, pisaćete 

3) čitaće, pisaće 


1) Mijenjaj u budućem vremenu po I načinu ove gla¬ 
gole: loviti, pucati, nabijati, progoniti.. 

2) Mijenjaj u budućem vremenu po II načinu ove gla¬ 
gole: opaliti, tjerati, nositi, prodati. 

3) Napiši pet rečenica u budućem vremenu. 


Pomoćni glagoli* 

Glagol biti 

Svaki čovjek mora biti dobar. Ja jesam dobar. Jesi 
li i ti dobar? I on je nekada b i o dobar. Danas više nije 
dobar, jer ga je pokvarilo zlo društvo. 

U ovim rečenicama istaknute su neke riječi. Izgovorimo 
li rečenicu bez njih, biće rečenica bez smisla. Te riječi nisu 
glavne, ali' pomažu da misao bude u rečenici potpuna. To 
su različni oblici pomoćnog glagola biti. 

Pomoćni glagol biti može, kao i svi drugi gla¬ 
goli, biti u sadašnjem, prošlom i budućem vremenu. 

* Zvjezdicom označene metodičke jedinice mogu se obrađivati samo 
u najpovoljnijim prilikama. 

Sadašnje vri jeme 
I II 

Jednina: 1) ja jesam Jednina: 1) ja sam 

2) ti jesi 2) ti si 

3) on jest 3) on je 

Množina: 1) mi jesmo Množina: 1) mi smo 

2) vi jeste 2) vi ste 

3) oni jesu 3) oni su 

U drugom načinu označeno sadašnje vrijeme glagola 
biti skraćen je oblik sadašnjeg vremena. Skraćenice s a m,. 
si, je, smo, ste, su, zovu se e n k 1 i t i k e. 

Prošlo vrijeme 



I 


II 

Jednina: 

1) ja sam bio 

Jednina: 

1) bio sam 


2) ti si bio 


2) bio si 


3) on je bio 


3) bio je 

Množina: 

1) mi smo bili 

Množina: 

1) bili smo 


2) vi ste bili 


2) bili ste 


3) oni su bili 


3) bili su 


Buduće 

vrijeme 



I 


II 

Jednina: 

1) ja ću biti 

Jednina: 

1) biću 


2) ti ćeš bitij 


2) bićeš 


3) on će biti 


3) biće 

Množina: 

1) mi ćemo biti 

Množina: 

1) bićemo 


' 2) vi ćete biti 


2) bićete 


3) oni će biti 


3) biće 


Pouka: Glagol biti zove se pomoćni glagol, jer 
njegovi skraćeni oblici sadašnjeg vremena (sam, si, je, smo, 
ste, su) pomažu tvoriti prošlo vrijeme svih glagola. 

Vježba 

Mijenjaj u prošlom vremenu glagole slušati, misli¬ 
ti, govoriti, gledati, i podvući sve skraćenice pomoć¬ 
nog glagola biti. 

Glagol htjeti * 

Svaki čovjek mora htjeti da bude dobar. Ja hoću 
da budem dobar. Hoćeš li i ti biti dobar? I on ć e biti 
dobar. Mi ćemo svi nastojati da budemo dobri. Zato će 
nas voljeti Bog i ljudi. 

U ovim rečenicama nalaze se neke istaknute riječi, bez 
kojih te rečenice ne bi imale smisla. Te riječi pomažu da 
u rečenici bude misao potpuna. To su različni oblici p o- 
moćnog glagola htjeti. 

I taj pomoćni glagol ima svoje sadašnje, prošlo i buduće 
vrijeme. 


Sadašnje vrijeme 
I II 

Jednina: 1) ja hoću Jednina: 1) 

2) ti hoćeš 2) 

3) on hoće 3) 

Množina: 1) mi hoćemo Množina: 1) 

2) vi hoćete 2) 

3) oni hoće 3) 

Prošlo vrijeme 
I II 

(ednina: 1) ja sam htio Jednina: 1) 

2) ti si htio 2) 

3) on je htio 3) 

Množina: 1) mi smo htjeli Množina: 1) 

2) vi ste htjeli 2) 

3) oni su htjeli 3) 

Buduće vrijeme 
I II 

jednina: 1) ja ću htjeti jednina: 1) 

2) ti ćeš htjeti 2) 

3) on će htjeti 3) 

Množina: 1) mi ćemo htjeti Množina: 1) 

2) vi ćete htjeti 2) 

3) oni će htjeti 3) 

Pouka: Glagol htjeti zove se pomoćn 

jer njegove skraćenice (ću, ćeš, će, ćemo, ćete, 
tvoriti buduće vrijeme svih glagola. 


ja cu 
ti ćeš 


mi ćemo 
vi ćete 


htio sam 
htio si 
htio je 
htjeli smo 
htjeli ste 
htjeli su 


htjeću 

htjećeš 

htjeće 

htjećemo 

htjećete 

htjeće 

i glagol, 
će) pomažu 


3 

Vježba 

1) Mijenjaj u budućem vremenu glagole vikati, reći, 
nositi', čuvati, i podvući sve skraćenice pomoćnog gla¬ 
gola htjeti. 

3) Ispisi sve skraćenice glagola bitiihtjeti iz pjesme 
»Težak« na 194 st. Čitanke. 

Još neka glagolska vremena za prošlost* 

Pred polazak na izlet 

Bijaše to rano pred zoru. Slavuji pjevahu svoje 
jutarnje pjesme. Pijetao svojim kukurikanjem n a v j e š t a- 
š e dan. Ja se p r e n u h oda sna. S k o č i h s kreveta i p o- 
j u r i h napolje. Koke su bile s i š 1 e sa sjedišta i počeše 
čeprkati po dvorištu. Vani me bijaše dočekala majka 
i milo mi govoraše: »Hajde, sine, požuri da te drugovi 
ne čekaju.« Pogledah prema nebu po kojem se v a- 
1 j a h u sitni oblačići. Na istoku se bijaše pokazalo 
sunce. Brže se umih, spremih svoje stvari, p o p i h mli¬ 
jeko i p o ž u r i h pred školu. Kad stigoh pred školu, moji 
drugovi bijahu krenuli već na put. 

Ima li u ovom štivu glagolskih oblika koje još dosad 
niste učili? To su svi istaknuti glagolski oblici u ovom štivu. 

Jesu li navedeni glagoli u prošlosti ili kojem drugom 
vremenu? Svi su ti glagoli u prošlosti. 

Glagolski oblik »pjevah u« označuje radnju koja je 
u prošlosti dugo trajala. Takovo glagolsko vrijeme 
zove se pređašnje nesvršeno vrijeme, a pravi 
se samo od trajnih glagola. 

Pouka: Pređašnje nesvršeno vrijeme poka¬ 
zuje radnju koja je u prošlosti dugo trajala ili se ponavljala. 

Glagolski oblik »s k o č i h« označuje radnju koja se u 
prošlosti svršila. Takovo glagolsko vrijeme zove se p r e- 
đašnje svršeno vrijeme, a pravi se od svrše¬ 
nih glagola, a rjeđe od nesvršenih glagola. 

Pouka: Pređašnje svršeno vrijeme pokazuje 
radnju koja se u prošlosti svršila. 

Glagolski oblik »bijahu krenuli« označuje radnju 
koja je u prošlosti prošla prije neke druge ra¬ 
dnje u prošlosti koja se uz nju spominje. (Drugovi 


bijahu krenuli na put prije nego je on stigao 
pred školu.) Takovo glagolsko vrijeme zove se davno 
prošlo vrijeme, a pravi se od svršenih g 1 a- 
g o 1 a. 

Pouka: Davno prošlo vrijeme pokazuje radnju 
koja je u prošlosti prošla prije neke druge radnje u prošlosti 
koja se uz nju spominje. 


Pređašnje nesvršeno vrijeme 

Jednina: 1) bijah (bjeh) čuvah pletijah kupovah 

2) bijaše (bješe) čuvaše pletijaše kupovaše 

3) bijaše (bješe) čuvaše pletijaše kupovaše 

Množina: 1) bijasmo (bjesmo) čuvasmo pletijasmo kupovasmo 

2) bijaste (bjeste) čuvaste pletijaste kupovaste 

3) bijahu (bjehu) čuvahu pletijahu kupovahu 


Pređašnje s 

Jednina: 1) donesoh 

2) donese 

3) donese 

Množina: 1) donesosmo 

2) donesoste 

3) donesoše 


vršeno vrijeme 

viknuh spletoh očepih 

viknu splete očepi 

viknu splete očepi 

viknusmo spletosmo očepismo 
viknuste spletoste očepiste 
viknuše spletoše očepiše 


Davno prošlo vrijeme 

Jednina: 1) bijah (bjeh ili bio sam) pošao pročitao 

2) bijaše (bješe ili bio si) pošao pročitao 

3) bijaše (bješe ili bio je) pošao pročitao 

Množina: 1) bijasmo (bjesmo ili bili smo) pošli pročitali 

2) bijaste (bjeste ili bili ste) pošli pročitali 

3) bijahu (bjehu ili bili su) pošli pročitali 


Vježba 

1) Mijenjaj u pređašnjem nesvršenom vremenu glagole 
plakati i pjevati. 

2) Mijenjaj u pređašnjem svršenom vremenu glagole 
dići i propasti. 

3) Mijenjaj u davno prošlom vremenu glagole doći 
i p r o s 1 a v i t i. 

Buduće pređašnje vrijeme* 

Obećanja 

Jednoga dana reče nam otac: »Ako budete marljivo 
učili, ići ćete na Duhove k stricu. Možda ću i ja poći s va¬ 
ma, ako budemmogao od posla.« Zatim reče meni: »B u- 
deš li svršio razred s odlikom, kupiću ti sat.« Sestri je 
rekao ovako: »Onu haljinu ćeš dobiti čim budem imao 
novaca.« 

U ovom se štivu nalazi pored običnoga budućeg vremena 
(ići ćete, poći ću, kupiću, ćeš dobiti) i druga vrst budućeg 
vremena, a to je: budete učili, budem mogao, bu¬ 
deš svršio i budem imao. Takovo buduće vrijeme 
označuje radnju koja će se dogoditi u budućnosti, 
ali prije druge radnje koja se uz nju u buduć¬ 
nosti spominje. (Ako budem imao novaca, kupiću 
ti odijelo.« To znači: moraću najprije imati novaca, pa kad 
to bude, tek onda ću ti kupiti odijelo.) 

Takovo se glagolsko vrijeme zove buduće 
pređašnje vrijeme. 

Pouka: Buduće pređašnje vrijeme pokazuje 
radnju koja će se dogoditi prije neke druge radnje u buduć¬ 
nosti. 

Mijenjanje u budućem predašnjem vremenu 

Jednina: 1) budem kopao sadio sijao povezao zalio 

2) budeš „ „ „ „ „ 

3) bude ,, ,, ,, ,, „ 

Množina: 1) budemo kopali sadili sijali povezali zalili 

2) budete 

3) budu ,, ,, ,, ,, ,, 

Vježba 

Mijenjaj u budućem predašnjem vremenu glagole: reći, 
piti, klijati, izvući. 

Glagolski načini 

Zapovjedni način 

Ljubi, rode, jezik preko svega, u njem živi, umiri 
za njega! 


/ 

Čuvajmo i branimo svoju domovinu i svoga Kralja! 
Sine Marko, nemoj govoriti krivo! 

Što nije vrijedno da živi, neka izgine! 

U ovim rečenicama izriču se glagolima zapovijedi: 
ljubi!, živi!, irmiri!, čuvajmo!, branimo!, nemoj 
govoriti!, neka izgine! 

Pouka: Glagol stoji u zapovjednom načinu kad 
se njime nešto zapovijeda. Zapovjedni način nema prvoga 
lica jednine. 

Zapovjedni način može biti u potvrdnom i odrič- 
nom obliku, a pravi se od glagola ovako: 

Potvrdna zapovjed Odrična zapovjed 

Jednina: 1)— — 

2) piši ne piši 

3) neka piše neka ne piše 

Množina: 1) pišimo ne pišimo 

2) pišite ne pišite 

3) neka pišu neka ne pišu 

Jednina: 1) — — 

2) čitaj ne čitaj 

3) neka čita neka ne čita 

Množina: 1) čitajmo ne čitajmo 

2) čitajte ne čitajte 

3) neka čitaju neka ne čitaju 

Zapovjedni način u odričnom obliku može. glasiti 
i ovako: 

Jednina: 1) — — 

2) nemoj čitati nemoj pisati 

3) neka ne čita neka ne piše 

Množina: 1) nemojmo čitati nemojmo pisati 

2) nemojte čitati nemojte pisati 

3) neka ne čitaju neka ne pišu 

V ježba 

1) Napiši zapovjedni način u potvrdnom obliku od gla¬ 
gola: orati, piti, jesti. 

2) Napiši zapovjedni način u odričnom obliku od gla¬ 
gola; kopati, nositi, vući. 





38 


Pogodbeni način 

Da nam je prijeći preko rijeke, mi bismo lako osvo¬ 
jili grad. 

Kad bih imao novaca, ne bih molio da mi po¬ 
zajmiš. 

Ko bi htio meni pomoći, uvijek bih mu zahvalan 
ostao. 

Da me hoćete poslušati, vi bi uspjeli. 

Glagolski oblici: bismo osvojili, bih imao, ne 
bih molio, bi htio, bih ostao, biste uspjeli 
kažu da se radnja nije dogodila, ali da b i s e m o g 1 a do¬ 
goditi. 

Pouka: Kad glagol kaže da bi se neka radnja mogla do¬ 
goditi, onda stoji u pogodbenom načinu. 

Pogodbeni način može biti potvrdan i odričan, a može 
stajati u sadašnjosti i prošlosti. 

Pogodbeni se način pravi od glagola ovako: 

Sadašnje vrijeme 

Jedn.: 1) molio bih, ne bih molio 

2) molio bi, ne bi molio 

3) molio bi, ne bi molio 

Množ.: 1) molili bismo, ne bismo molili 

' 2) molili biste, ne biste molili 

3) molili bi, ne bi molili 

Prošlo vrijeme 

Jedn. 1) bio bih molio, ne bih bio molio 

2) bio bi molio, ne bi bio molio 

3) bio bi molio, ne bi bio molio 

Množ. 1) bili bismo molili, ne bismo bili molili 

2) bili biste molili, ne biste bili molili 

3) bili bi molili, ne bi bili molili 

Vježba 

1) Napiši potvrdni pogodbeni način u sadašnjosti od gla¬ 
gola siti. 

2) Napiši odrični pogodbeni način u sadašnjosti od gla¬ 
gola kucati. 

3) Napiši potvrdni pogodbeni način u prošlosti od gla¬ 
gola sanjati. 

4) Napiši odrični pogodbeni način u prošlosti od glagola 

pitati. 

Željni način* 

Srećna vam bila sjetva! 

Dao Bog, polje vam rodilo bjelicom pšenicom! 

Konji vam u štali r z a 1 i, ovce u toru blejale, a krave 
na pašnjaku mukale! 

Vas i sve vaše Bog p o ž i v i o ! 

Zašto me tužnu ucvijelio, ne dao mu Bog sreće! 

Glagoli: bila, dao, rodilo, r z a 1 i, blejale, mu¬ 
kale, poživio, ne dao u ovim rečenicama kažu neku 
želju. 

Pouka: Kad glagol kaže neku želju, onda stoji u želj¬ 
nom načinu. Željni način može biti potvrdan i odričan. 

Od glagola pravi se željni način ovako: 

Potvrdni oblik: Odrični oblik: 

Jedn.: 1) živio! živjela! živjelo! 1) ne mogao! ne mogla! ne moglo! 

2) živio! živjela! živjelo! 2) ne mogao! ne mogla! ne moglo! 

3) živio! živjela! živjelo! 3) ne mogao! ne mogla! ne moglo! 

Množ.: 1) živjeli! živjele! živjela! 1) ne mogli! ne mogle! ne mogla! 

2) živjeli! živjele! živjela! 2) ne mogli! ne mogle! ne mogla! 

3) živjeli! živjele! živjela! 3) ne mogli! ne mogle! ne mogla! 

Vježba 

1) Napiši željni način u potvrdnom obliku od glagola 

doći. 

2) Napiši željni način u odričnom obliku od glagola 

žaliti. 

Riječi koje ne mijenjaju svoj oblik 

Prilozi 

Na brdu 

Odmah kad iziđemo iz našeg sela krepe cesta u z- 
brdo. Tako se uspinje sve do navrh brda. Kad stignemo 

polako na vrh, otvara se vidik nadaleko. Gore je pla¬ 
vo nebo, a d o 1 j e su lijepi krajevi. Desno od sela prostire 
se bujna šuma, a lijevo se vijuga potok. Osobito je 
divno gledati s brda rano izjutra izlazak sunca. Taj 
se doživljaj ne može nikada zaboraviti. 


Kuda kreće cesta? 

Kuda se otvara vidik? 

Gdje je plavo nebo? 

Gdje su krasni krajevi? 

Gdje se prostire šuma? 

Gdje se vijuga potok? 

Kada kreće cesta uzbrdo? 

Kada je divno gledati izlaz sunca? 
Kada se to može zaboraviti? 
Kako se cesta uspinje? 

Kako se stigne na brdo? 

Kako je gledati izlazak sunca? 


Uzbrdo. 

Nadaleko. 

Gore. 

Dolje. 

Desno. 

Lijevo. 

Odmah. 

Rano izjutra. 
Nikada. 

Tako. 

Polako. 
Osobito divno. 


Sve ove riječi, kojima smo odgovorili na postavljena pi¬ 
tanja označuju mjesto, vrijeme i način. Takve se ri¬ 
ječi prilažu glagolima za bližu oznaku mjesta, vremena i na¬ 
čina, pa se zato zovu prilozi. 

Pouka: Prilozi su riječi koje se prilažu glagolima za 
bližu oznaku mjesta, vremena i načina. 


Vježba 

1) Ispisi sve priloge iz štiva »Crna Gora« na str. 118 Či¬ 
tanke. 

2) Rasporedi koji su prilozi mjesta, koji vremena, a koji 
načina od ovih priloga: 

napolje, kasno, lijepo, čvrsto, unutra, juče, danas, ovdje, 
lako, tamo, ljetos, uvijek, naglo, sporo, nizbrdo, jače, tu, 
ondje, sada, ovako, onako, tužno, milostivo. 

U z potok rastu vrbe. U potoku ima riba i raka. Preko 
potoka je drveni most. N a potoku peru žene rublje. Nad 
potokom su u jeseni magle. I z potoka vade ljudi pijesak. 
Kraj potoka vodi državna cesta. 

U ovom štivu su istaknute sve one riječi koje stoje 
pred imenicama. 

Riječ uz pred imenicom potok označuje mjesto gdje 
rastu vrbe. 

Riječ u pred imenicom jeseni označuje vrijeme kada 
su magle nad potokom. 

Riječi: u, preko, na, nad, iz, kraj pred imenicom 
potok označuju mjesto. 

Takve se riječi stavljaju pred imenice i zamjenice, a 
zovu se prijedlozi 

Pouka: Prijedlozi su riječi koje se stavljaju pred 
imenice i zamjenice da bolje objasne njihovo značenje (na 

pr. mjesto, vrijeme, društvo itd.). 

Vježba 

1) Ispiši prijedloge iz šitva »Balkanski rat« na str. 142 
Čitanke. 

2) Navedi za sve ispisane prijedloge u kojem se padežu 
slažu imenice ili zamjenice s tim prijedlozima! (Na pr.: Pre¬ 
ko (pet vjekova) stoji s drugim padežom; u (Staroj Srbiji) 
stoji sa šestim padežom itd.). 

Svezice 

Braća 

Mirko i Janko su dva rođena brata. Mirko je stariji, a 
Janko mladi. Oba su dobra, t e rado polaze školu. Ne zna 
se d a 1 i se više vole, i 1 i su bolji đaci. Kad oboli Janko, 
Mirku hoće srce da pukne od žalosti. A k o je zdrav Mirko, 
Janko sav sja od sreće. Nije to samo u bolesti, već i u školi. 
Što bolje Mirko odgovara, Janko je veseliji. Upita 1 i ih ko 
zašto se tako slažu, oni odgovaraju: »P a nije ni čudo! Mo¬ 
ramo se slagati, jer smo rođena braća. Bolje je da se mi 
slažemo, nego da nas drugi mire u svađi.« 

Riječi: i, a, te, da, ili, kad, ako, već, što, li, p a, 
jer, nego, vežu među sobom po dvije riječi ili rečenice. 
Zato se takve riječi zovu svezice. 

Pouka: Svezice su riječi koje vežu riječi ili rečenice^ 

Vježba 

1) Ispiši sve svezice iz štiva »Vuk i vjeverica« na str. 153 
Čitanke. 

2) Napiši pet rečenica u kojima će biti svezice: i, a, a 1 i r 

pa, da. 

Uzvici 

Kad prođu selom svatovi, čuje se često uz pjesmu: I j u! 
Haj! 

Kad se zađe na groblje, čuče se ovakvi uzdisaji: Jao 
meni! Kuku lele! Avaj! Aoh! 

Kad je čovjeku teško, uzdahnuće: Ah! Oh! Eh! Hu! 

Pri dokazivanju se često uzvikuje ovako: E j ! Oj! O ! 
Hej! 

Ako hoćeš koga potaknuti na rad, reći ćeš: D e ! D e d e 1 
Dela! Hajd! Gle! Neka! Eto! Evo! 

Ima nekih riječi kojima se iskazuje veselje (ijuh, haj), 
žalost (jao, kuku, lele, avaj, aoh), tegoba (ah, oh, eh, 
hu), uzbuđenje (o, ha, uh, ih), dozivanje (ej, oj, o 


haj) i potsticanje (de, dede, dela, hajd, gle, neka, eto, 
evo). Sve takove riječi zovu se uzvici. 

Pouka: Uzvici su riječi kojima se iskazuje veselje, 
tuga, tegoba, iznenađenje, uzbuđenje, strah, dozivanje i pot¬ 
sticanje. Iza uzvika i takvih rečenica gdje je uzvik stavlja se 
u z v i č n i k (!). 

Vježba 

1) Ispiši sve uzvike iz štiva »Prva brazda« na str. 26 
Čitanke. 

2) Napiši pet rečenica u kojima će biti uzvik. 

0 rečenicama 

Rečenice sa sakrivenim podmetom* 

Oluja 

Iskopavali smo krumpir. Iza ručka navukli se gu¬ 
sti oblaci. Najednom reče otac: »P o ž u r i t e s e ! Sijeva.« 
Mi smo prionuli snažnije uz posao. Iz daljine se čuo neki 
tutanj. Otac opet reče: »Radite brže! G r m i.« Za ne¬ 
koliko minuta morali smo prestati s poslom, jer je 
udario pljusak. Otac se nagledao iz kuće i govorio: »Baš 
p 1 j u š t i.« Nakon pola sata dođe majka u sobu i reče: »V e- 
d r i s e.« Poslije smo nastavili posao. 

Nađi podmet u svakoj rečenici ovoga štiva! Ima li svaka 
od ovih rečenica iskazan podmet? 

1) U rečenicama »S i j e v a«, »G r m i«, »Vedri s e« 
podmet je skriven u priroku, te se ne može odvojiti od njega. 

2) I u rečenicama »Požurite se«, »Radite brže«, 
podmet je skriven, ali ga možemo lako naći pitanjem k o 
radi, ko se žuri. Kad odgovorimo na ta pitanja, te 
bi rečenice glasile ovako: »Požurite se vi«, »Radite brže vi«. 

Svaka od tih rečenica ima svoj podmet (vi), samo nije 
izgovoren, jer je sadržan ili sakriven u priroku. To su re¬ 
čenice sa sakrivenim podmetom. 

Pouka: One rečenice u kojima podmet nije izgovoren ili 
napisan, već je sakriven u priroku, zovu se rečenice sa 
sakrivenim podmetom. 

Vježba 

1) U kojima od ovih rečenica možemo lako naći sakri¬ 
veni podmet: 

Tutnji. Pišem bratu. Dođi k nama. Sviće. Ne čuje se. 
Radićemo marljivo. Pjevaju. Čitaš. Duva. 

2) Napiši pet rečenica sa sakrivenim podmetom. 

Izostavljanje priroka u rečenici 

Ko tebe kamenom, ti njega kruhom. 

Tek što sunce za planinu, nas dvojica u planinu. 

Dobar dan ti, vrijedna djevojko! 

Sve, ali obraz ni za što. 

Nađi priroke u ovim rečenicama! 

U ovim rečenicama nije prirok nigdje izgovoren. 

Što bismo morali dodati rečenici »Ko tebe kame- 
n o m« da bude potpuno izrečena? 

U prvoj rečenici morali bismo dodati prirok »udar i«. 
Kad se doda toj rečenici prirok, glasiće ovako: »K o tebe 
udari kamenom, ti njega udari kruho m.« 

Koje bismo priroke morali dodati drugoj rečenici da 
bude potpuno izrečena? 

Kad se dodaju priroci drugoj rečenici, glasiće ovako: 
»Tek što sunce za planinu zađe, nas dvojica 
odosmo u planinu.« 

Kad se doda trećoj rečenici prirok, glasiće ovako: »D o- 
bar dan ti želim, vrijedna djevojko!« 

Kad se izgovore priroci u četvrtoj rečenici, glasiće ova¬ 
ko: »Sve dajem, ali obraz ne dajem ni za što.« 

Pouka: Rečenice mogu biti i bez izrečenog priroka kad 
se on lako nađe iz smisla rečenice. 

Vježba 

1) Dodaj prirok u ovim rečenicama: 

Mi o vuku, a vuk na vratima. Nas dvije kao lisice kod 
krznara. Prvi pijetli, a mi na put. Marko preko praga, a on 
iz kuće. On poče vikati, a ja pušku preko ramena, pa u lov. 

2) Smisli i napiši tri rečenice bez izrečenoga priroka. 

Proste rečenice 

Što ljudi rade 

Pekar peče. Kovač kuje. Trgovac prodaje. Krojač šije. 
Stolar blanja. Tesar teše. Cipelar je vrijedan. Lovac lovi. Ri¬ 
bar peca. Vojnik vježba. Učitelj poučava. Učenik uči. Majka 
kuha. Vrtlar sadi. Sestra je marljiva. 

Koliko riječi ima svaka ova rečenica? Nađi u svakoj re¬ 
čenici podmet! Nađi u svakoj rečenici prirok! Imadu li ove 
rečenice osim podmeta i priroka još kakvih drugih liječi? 

Sve ove rečenice imadu samo podmet i priiok. 

Pouka: Rečenice koje imadu samo podmet i prirok zovu 
se proste rečenice. 

Vježba 

1) Napiši deset prostih rečenica o školi, vrtu, nebu, 
suncu, ruci, glavi, bratu, sestri, djedu, baki. 

2) Koja se rečenica zove prosta rečenica? 

Proširene rečenice 

Dodaci 

Kasna jesen 

Nastaje kasna jesen. Guste magle pokrile zemlju. 
Sunce se sakriva iza oblaka. Kiša pada svaki dan. 
Zemlja je raskvašena od kiše. Seoski putovi su blatni. 
Šume su opustjele. Žuto lišće jepopadalo na zemlju. 
Ne čuje se više ptičji cvrkut. Samo se čuje poneka 
vrana i udaranje sjekirepo drveću. Vrijedni seljaci 
spremaju drva za zimu. Baba zima je najveći du- 
šmanin gole i bose sirotinje. 

Potraži u ovim rečenicama podmete i priroke. Ima li u 
tim rečenicama još i drugih riječi osim podmeta i priroka? 
Koje su to riječi? Navedi ih zasebno za svaku rečenicu. 

Te su riječi dodate podmetu i priroku radi neke oznake 
ili dopune. Takve dodate riječi u rečenici zovu se dodaci. 
Dodacima se proširuje prosta rečenica. Zato se rečenica 
u kojoj ima dodataka zove proširena rečenica. 

Pouka: Dodaci su riječi koje se dodaju podmetu ili 
priroku radi oznake ili dopune. 


46 


47 


Rečenica koja ima osim podmeta i priroka još i doda¬ 
taka zove se proširena rečenica. 

Vježba 

Svaka se prosta rečenica može proširiti dodacima. Evo 
nekoliko primjera: 

Majka šije haljinu. Vrijedni učenici marljivo 
uče. Laste odlaze u jesen u toplije krajeve. Orač ore 
plugom. 

Prema ovim primjerima proširi dodacima ove proste 
rečenice: 

Otac voli ..... . 

Djeca su zahvalna. 

Roditelji su dobročinitelji. 

Đaci se sanjkaju po. 

Lišće opada s. 

Majka se moli. 

Lovci love. 

Dodaci imenicama 

Sveti Nikola 

Sveti Nikola je bio biskup. On je volio dobru djecu. 
Još za života davao im je lijepe darove. Zato su ga sva 
djeca uvijek voljela. Poslije svoje smrti biskup Nikola 
postao je svetac. On nije zaboravio svoju dobru djecu 
ni poslije smrti. Za njih se moli dragomu Bogu. Naši 
roditelji darivaju djecu na njegovu uspomenu. Svetac 
Nikola je miljenik male djece. Djeca vole i druge svece, 
ali njega najviše. 

U ovim rečenicama ima dodataka koji stoje uz imenice. 
To su ovi dodaci: Sveti (Nikola), dobru (djecu), lijepe 
(darove), sva (djeca), svoje (smrti), biskup (Nikola), 
svoju dobru (djecu), dragomu (Bogu), naši (rodi¬ 
telji), njegovu (uspomenu), s v e t ac (Nikola), druge 
(svece). 

Ponovi koji su dodaci dodati u ovim rečenicama i kojim 
imenicama! 

Kakve su riječi ovi 1 dodaci? Kakve su riječi sveti, do¬ 
bru, dragomu? (pridjevi). Kakve su riječi sva, svoje, 


svoju, naši, njegovu? (zamjenice). Kakve su riječi 
biskup, svetac? (imenice). Kakva je riječ druge? 
(broj). 

Dodaci imenicama mogu biti imenice, zamjenice,, 
pridjevi i brojevi. Takvi dodaci imenicama zovu se 
atributi. Ako je atribut imenica, onda se takav atribut 
zove apozicija. 

Pouka: Atributi su riječi koje se dodaju imenicama 
za bližu oznaku na pitanje kakav, koji, čiji. 

Vježba 

1) Ispisi sve atribute iz štiva »Kralj Dmitar Zvonimir« na 
str. 102 Čitanke. 

2) Dodaj atribute ovim imenicama: 

livada, rijeka, drvo, grmlje, gavran, ljubica, papir, krv, 
pjesma, žalost, putnik, vrba, riba, Petar. 

Dodaci glagolima 

Predmet (objekt) 

Korist od domaćih životinja 

Pas čuva kuću. Mačka lovi miševe. Konj vuče kola. 
Krava daje mlijeko. Ovca daje vunu. Svinja daje mast. 
Koka nosi jaja. 

Što čuva pas? Koga lovi mačka? Što daje krava? Što 
daje ovca? Što daje svinja? Što nosi koka? 

Da li smo podmetima ili prirocima dodali riječi: kuću, 
miševe, kola, mlijeko, vunu, mast, jaja? 

U kojem padežu stoje te riječi? 

Na te riječi prelazi glagolska radnja. To su predmeti 
ili objekti u četvrtom padežu na pitanje koga 
ili što. 

Pouka: Predmet (objekt) je'obično u četvrtom pa¬ 
dežu. 

Vježba 

1) Dopuni predmetom ili objektom u četvrtom padežu 
ove rečenice: 








Đak piše .. 

Sestra šiva. 

Majka peče. 

Otac kosi. 

Djed čuva . 

Brat pase. 

Baka prede . 

2) Nađi i ispisi sve predmete (objekte) u četvrtom pa¬ 
dežu iz štiva »Drveće« na str. 158 Čitanke. 

Dalji predmeti 

Jedna lasta ne čini proljeća. 

Dajte nam hljeba. 

Majka je i meni obećala lijep dar. 

Sjetio sam se svoje majke. 

Osu se nebo zvijezdama i ravno polje ovcama. 

Ivo je dobio od ujaka drvenoga konja. 

Pouka: Dalji su predmeti ili objekti oni koji stoje 
u drugom, trećem i sedmom padežu ili u padežu s prijed¬ 
logom. 

Vježba 

1) U kojem su padežu predmeti u ovim rečenicama? 

2) Napiši po jednu rečenicu koja će imati predmet ili 
objekt u drugom, trećem i sedmom padežu, ili u padežu 
s prijedlogom. 

Mjesna priloška odredba (oznaka) 

Domaće životinje 

Krave pasu na livadi. Ovce brste po živicama. 
Konji se napajaju na rijeci. Koke čeprkaju na b u n j i- 
štu. Mačka prede u zapećku. 

Nađi podmete i priroke u tim rečenicama. 

Što je priloženo priroku u prvoj rečenici? Što je prilo¬ 
ženo priroku u drugoj rečenici? Odgovori tako i za dalje 
rečenice. 

Što označuje u prvoj rečenici na livadi? Što ozna¬ 
čuje u drugoj rečenici po živicama? Navedi tako i za 
dalje rečenice. 


Sve te riječi koje su priložene prirocima označuju u svi¬ 
ma ovim rečenicama mjesto gdje se radnja događa. Te 
priložene riječi zovu se oznake mjesta. 

Pouka: Dodaci koji kazuju u rečenicama mjesto gdje se 
radnja vrši zovu se mjesne priloška odredbe 
(oznake). 

Vježba 

1) Prepiši sve mjesne priloške odredbe (oznake) iz. štiva: 
»Kod kamenara« na str. 175 Čitanke. 

2) Napiši tri rečenice s mjesnim priloškim odredbama.. 

3) Nađi mjesne priloške odredbe u ovim rečenicama: 
Ptice pjevaju u šumi na zelenim granama. Lukava se lija. 
skriva u svoju rupu. Kukci prespavaju zimu pod zemljom. 
Državnim cestama jure automobili. Rode grade gnijezda na 
krovu. 




Vremenska priloška odredba (oznaka) 

Težaci 

Težaci idu rano na posao. Majka je ustala prije 
n j i h. D o zore je već skuhala doručak. O p o d n e im nosi 
ručak. Po podne sprema kuću. N a v e č e se vraćaju težaci 
kući. 

U rečenici »Težaci idu na posao« nalazi se oznaka 
rano. To je dodatak priroku na pitanje kada. Taj doda¬ 
tak označuje vrijeme kada idu težaci na posao. 

Potraži i u ostalim rečenicama vremenske priloške od¬ 
redbe na pitanje kada. 

Pouka: Dodatak koji označuje u rečenici vrijeme kada se 
radnja vrši zove se vremenska priloška odredba 
(oznaka). 

Vježba 

1) Prepiši sve vremenske priloške odredbe iz štiva »Noć 
i jutro« na str. 39 Čitanke. 

2) Napiši tri rečenice s vremenskom priloškom odred¬ 
bom. 

Načinska priloška odredba (oznaka) 

Oblačenje 

Susjedov Đuro je uvijek uredno obučen. U svakoj 
zgodi se učtivo ponaša. Svi ga drugovi mnogo vole, a 
roditelji naročito. Svaki učenik treba da se uredno i 
skromno oblači i pristojno vlada. 

U prvoj rečenici kazuje riječ uredno kako je bio Đuro 
obučen. Ta je riječ dodata priroku za oznaku načina na 
pitanje kako. 

Potraži takve oznake i u ostalim rečenicama. 

Pouka: Dodatak koji označuje u rečenici način kako se 
radnja dogodila zove senačinskapriloška odredba 
("oznaka). 

Vježba 

1) Prepiši sve načinske priloške odredbe iz štiva »Drugi 
ustanak za slobodu« na str. 133 Čitanke. 

2) Napiši tri rečenice s načinskom priloškom odredbom. 

Uzročna priloška odredba (oznaka) 

Prosjak 

Zbog vrućine nije se moglo iz kuće. Gledao sam 
<od dosade kroz prozor. Ulicom je išao prosjak. Jedva je 
od g 1 a d i hodao. Stislo me nešto u srcu od tuge. Uzeh 


komad kruha i mesa, i dadoh mu B o g a r a d i. Z b o g p 1 a- 
č a nije mogao ni zahvaliti, nego mi samo iz zahvalno- 
s t i poljubio ruku. 

Dodatak zbog vrućine u prvoj rečenici' kaže zašto 
se nije moglo iz kuće. Ta oznaka pokazuje uzrok zašto se 
radnja događala. 

Nađi takove oznake i u ostalim rečenicama. 

Pouka: Dodatak koji označuje u rečenici uzrok zašto se 
nešto dogodilo zove se uzročna priloška odredba 
(oznaka). 

Vježba 

1) Prepiši uzročne priloške odredbe iz ovih rečenica: 
Od bola je jedva govorio. Osudiše ga ni kriva ni dužna. Ne 
mogu doći k tebi zbog bratove bolesti. Pas laje sebe radi, a 
ne sela radi. 

2) Napiši tri rečenice s uzročnom priloškom odredbom. 

Složene rečenice 

Kukavica 

Kad je Bog stvorio ptice, odredio je svakoj ptici gdje 
će živjeti. Rodi je dao mjesto na krovu, lastavici pod kro¬ 
vom, ševi u polju, patki u vodi, a slavuju u grmlju. Svima je 
pticama bilo pravo, samo je kukavica bila nezadovoljna. Tada 
joj Bog reče da sebi potraži mjesto koje želi. Od toga doba 
luta kukavica od gnijezda do gnijezda da sebi nađe mjesto, 
ali ga sve do danas nije našla. 

Koliko rečenica ima u ovom štivu? 

Pročitaj prvu rečenicu. 

Može li se ta rečenica rastaviti? 

Kako se može rastaviti? 

Može li se još drukčije rastaviti, a ne samo na riječi? 

Ta se rečenica može rastaviti i na tri manje rečenice 
ovako: 1) Kad je Bog stvorio ptice, 2) odredio 
je svakoj ptici, 3) gdje će živjeti. 

Nađi podmet i prirok u svakoj od ovih triju rečenica. 

1) U prvoj rečenici je podmet B o g, a prirok je stvo- 

r i o. 

2) U drugoj rečenici je sakriveni podmet B o g, a prirok 
je odredio. 

'3) U trećoj rečenici je sakriveni pođmet ptice, a pri- 
Tok će živjeti. 

Ove sve tri rečenice imađu svoje pravo značenje tek 
onda kad su Složene u jednu rečenicu, jer jedna dopunjuje 
drugu. Takova se rečenica zove složena rečenica. 

Pouka: Složena rečenica je ona koja je sastavljena 
od dvije proste ili raširene rečenice ili od više takovih re¬ 
čenica. 

Vježba 

1) Rastavi i ostale četiri rečenice štiva »Kukavica« na 
proste rečenice od kojih su složene. 

2) Smisli i napiši tri složene, rečenice. 

Zavisno složena rečenica* 

Pravi rodoljub 

Pravi je rodoljub onaj koji voli sve građane svoje že¬ 
mlje. Bićeš nevrijedan, ako budeš prijekim okom gledao 
svoga sugrađanina i brata koji nije tvoje vjere. Kad nešto 
činiš, misli uvijek na sreću cijele domovine. Ne traži nikada 
da te svijet hvali i slavi. Najveća ti je dužnost da se brineš 
za sirote i nejake. Nikada ne mrzi na svoga susjeda zato, što 
drukčije od tebe misli. Ako misliš da ima krivo, moraš na¬ 
stojati da iga izvedeš na pravi put. 

Prema štivu na str. 84 Čitanke. 

Pročitaj prvu složenu rečenicu. 

Od koliko je rečenica složena ta rečenica? 

Pročitaj prvu! Ako kažeš: Pravi rodoljub je 
onaj, osjećaš da u toj rečenici nešto nije potpuno, jer od¬ 
mah pitaš: Ko je pravi rodoljub? 

Može li ta rečenica stajati samostalno? 

Pročitaj drugu! Ako kažeš: koji voli sve građane 
svoje zemlje, opet osjećaš da rečenica nije potpuna, jer 
odmah pitaš: Što je onaj koji ljubi sve građane svoje zemlje? 

Može li ta rečenica stajati samostalno? 

Te dvije rečenice čine potpunu misao tek onda kad stoje 
zajedno u jednoj složenoj rečenici. One zavise jedna 
o drugoj. 

Pouka: Složena rečenica u kojoj rečenice zavise jedna 
o drugoj zove se zavisno složena rečenica. 


Vježba 

Objasni na ovaj način i sve ostale rečenice u prednjem 
štivu »Pravi rodoljub«, 

Naporedne rečenice* 

Iz narodnih pjesama i poslovica 

Jetrve mi torbu nose, zaove me ispod ruke Vode. 

Njega mlada živa uhvatiše, do pasa jga u zemlju zariše, 
a polak ga strijelama strijeljaše. 

Ili cvile u planini vile, ili pište guje prisojkinje, ili ciče 
ptići sokolići. 

Šetnju seta sultan-care, pa caricu prekorio. 

Svaka sila za vremena, a nevolja redom ide, 

Pročitaj prvu složenu, rečenicu. 

Od koliko je rečenica složena ta rečenica? , 

Pročitaj prvu! Je li njome jasno i potpuno izrečena mi¬ 
sao? Može li ta rečenica stajati samostalno? Zavisi li ta 
rečenica o drugoj? 

Pročitaj drugu! Je li njome jasno- i potpuno izrečena 
misao? Može li ta rečenica .stajati samostalno? Zavisi li 
možda ta rečenica o prvoj? 

Ova svaka. rečenica može stajati potpuno samostalno i 
nezavisno od druge rečenice. Kad je jedna rečenica složena 
od takovih rečenica koje ne zavise jedna o drugoj, onda se 
takva složena rečenica zove nezavisno složena re¬ 
čenica. Rečenice od kojih je sastavljena nezavisno složena 
rečenica zovu se naporedne rečenice. . 

Pouka: Naporedno nezavisno složena re¬ 
čenica je ona koja je sastavljena od dvije naporedne reče¬ 
nice ili od više takovih rečenica. 

Vježba 

Objasni na ovaj način i sve ostale naporedno složene 
rečenice koje su navedene pod naslovom »Iz narodnih pje¬ 
sama i poslovica«. 

Analiza rečenica 

Što je rečenica? Što ima svaka rečenica? Kako se zove 
rečenica koja ima samo podmet i prirok? Može li se prosta 

rečenica proširiti? Čime se može proširiti? Koje dodatke u 
rečenici poznaš? Koji su dodaci imenicama? Kada se atribut 
zove apozicija. Koje glagolske dodatke poznaš? U kojemu 
padežu može stajati predmet ili objekt? Koji 1 se predmet zove 
bliži dodatak? Koji su dalji dodaci? Koliko ima priloških 
odredaba? Što je mjesna priloška odredba? Što je vremenska 
priloška odredba? Što je načinska priloška odredba? Što je 
uzročna priloška odredba? 

Nađi i napiši kako se zovu pojedini dijelovi ove rečenice: 

Krasne ptice pjevačice pjevaju divno svaki dan svoje pje¬ 
sme u šumici. 

Kad odredimo u jednoj rečenici kako se 
zove pojedini njezin dio, onda smo rečenicu 
analizirali. 


Evo primjera kako ćemo analizirati prednju rečenicu: 

1) Krasne = atribut, jer označuje imenicu ptice. 

2) p t i c e = podmet, jer se o njima govori. 

3) pjevačice = apozicija, jer je imenica atribut. 

4) pjevaju = prirok, jer kaže što podmet radi. 

5) d i v n o = načinska priloška odredba, jer kaže kako 

pjevaju. 

6) svaki dan = vremenska priloška odredba, jer kaže 
kada pjevaju. 

= atribut, jer označuje imenicu pjesme. 

= bliži dodatak, jer na njega prelazi rad¬ 
nja u četvrtom padežu. 

= mjesna priloška odredba, jer kaže gdje 
pjevaju. 

Pouka: Analiza rečenice određivanje je značenja 
svake riječi u rečenici. 


7) svoje 

8) pjesme 

9) u šumici 


Vježba 

1) Analiziraj ove rečenice: 

Vrijedni ljudi čine uvijek dobro svome bližnjemu. 
Dobra se djeca mole svako veče Bogu za zdravlje i sreću 
roditelja. 

Zapregnuti konji jure brzim kasom kroz selo. 

2) Napiši jednu proširenu rečenicu pa je analiziraj. 


Analiza riječi 

Koje vrste riječi poznaješ? 

Što su imenice? Kako se dijele imenice po rodu? Kako 
se zove mijenjanje imenica po padežima? Koliko ima pade¬ 
ža? Koja su pitanja za padeže? 

Što su pridjevi? Koliko vrsti ima pridjeva po značenju? 
Kako se još dijele pridjevi? Po čemu se raspoznaje određeni 
pridjev od neodređenoga? Kojega su roda pridjevi? 

Što su brojevi? Kako se dijele brojevi? Koji brojevi 
imadu sva tri roda? 

Što su zamjenice? Kako se dijele zamjenice? Koje su 
lične zamjenice? Koliko lica imadu zamjenice? Mijenjaj lične 
zamjenice. Koje zamjenice imadu sva tri roda? 

Što su glagoli? Kako se dijele glagoli po trajanju? Kako 
se dijele glagoli po vrsti radnje? Kako ćeš poznati neodre¬ 
đeni oblik glagola? Koja glagolska vremena poznaješ? Koje 
glagolske načine poznaješ? Koji su pomoćni glagoli? 

Što su prilozi? Kako se dijele prilozi? 

Što su prijedlozi? 

Što su svezice? 

Što su uzvici? 

Kad označimo kod svake riječi njezino 
ime, vrstu kojoj pripada, kojega je roda, u ko- 
jem jepadežu, vremenu i licu, tada kažemo da 
smo tu riječ analizirali. 

Evo jedne rečenice: 

Svaki je čovjek svoje sreće kovač. 

Riječi u ovoj rečenici analiziraju se ovako: 

1) Svaki = neodređena pokazna zamjenica u prvom 
padežu jednine. 

2) je = skraćeni oblik 3 lica jednine pomoćnog glagola 

biti. 

3) čovjek = imenica muškoga roda u prvom padežu 
jednine. 

4) s v o j e = prisvojna povratna zamjenica u drugom 
S' padežu jednine. 

5) sreće = imenica ženskoga roda u drugom padežu 
jednine. 

6) kovač = imenica muškoga roda u prvom padežu 
jednine. 

Pouka: A n a 1 i z a f i j e č i određivanje je njezine vrste, 
broja, padeža, lica i vremena. 

Vježba 

1) Analiziraj rijeci u ovim rečenicama: 

Bog nikomu dužan ne ostaje. 

Vuk dlaku mijenja, ali ćudi nikada. 

Ljubi bližnjega svoga kao samoga sebe. 

Čuvaj bijele novce za crne dane. 

2) Napiši jednu rečenicu i analiziraj u njoj sve riječi. 

Narječja 

Tri pitanja 

1) Kažider mi š t o je moje, što 1’ od carstva propalo je? 

2) Kaj ste tužni prijatelji, kaj vam je na srcu? 

3) Č a ste jutros podranili, č a vam se ne spava? 

Bi li mogao drugu i treću rečenicu još drukčije izgovo¬ 
riti? Kako? 

Kako je izgovorena zamjenica što u drugoj rečenici? 

(kaj) 

Kako je izgovorena zamjenica što u trećoj rečenici? 

(ča) 

Zamjenica što izgovara se na tri načina: Većina našeg 
naroda govori što, manji dio govori kaj, a najmanji dio na¬ 
šeg naroda izgovara ča. 

Prema upotrebi te zamjenice u govoru naš jezik ima tri 
narječja: štokavsko, kajkavsko i čakavsko. 

Pouka: U našem su jeziku tri narječja: štokavsko, 
kajkavsko i čakavsko. Naše se knjige pišu štokav¬ 
skim narječjem. 

Vježba 

Napiši tri rečenice u kojima će biti zamjenica što. Po¬ 
tom sve tri rečenice napiši u kajkavskom i čakavskom na¬ 
rječju. 


Tri govora u našem jeziku 

Razgovor 

U razgovoru reče neki čovjek: »Moja djeca žive najviše 
od m 1 i j e k a.« Drugi na to odgovori: »Za d e c u je doista 


najzdravije piće m 1 e k o.« Taj razgovor je slušao neki Liča¬ 
nin, pa im reče: »Da nije m 1 i k a i proje, moja bi d i c a po¬ 
mrla od gladi.« 

Kako je istaknute riječi, izgovorio prvi čovjek? (djeca, 
mlijeko) 

Kako je istaknute riječi izgovorio drugi čovjek? (deca, 
mleko) 

Kako je istaknute riječi izgovorio Ličanin? (dica, mli'ko) 

Sva trojica su izgovorila istu riječ, samo svaki na drugi 
način. Prvi je rekao djeca, drugi deca, a treći dica. 
Prvi je izgovorio mlijeko, drugi mleko, a treći m 1 i k o. 

U našem jeziku ima više takvih riječi koje se mogu iz¬ 
govoriti na tri načina. Evo nekoliko primjera: 


I 1) djevojka = 

2) mjesec = 

3) pjesma = 

4) pjevati = 

5) vjera = 


devojka 

= divojka 

mesec 

= misec 

pesma 

= pisma 

pevati 

= pivati 

vera 

= vira 


(izgovara se kratko) 

( n » >’ ) 

( » n » ) 

( » » n ) 

( » K 11 ) 


II 1) dijete = 

2) vrijeme = 

3) cijeniti = 

4) plijeviti = 

5) sijeno = 


dete 

-- dite 

vreme 

= vrirne 

ceniti 

= činiti 

pleviti 

= pliviti 

seno 

= šino 


(izgovara se dugo) 

( n » n ) 

( n V » ) 

( v ii ii ) 

( i> !> » ) 


Prvih pet riječi: djevojka, mjesec, pjesma, pje¬ 
vati, vjera izgovaraju se ekavski i ikavski kratko, pa 
se zato u ijekavskom govoru pišu sa je. 

Drugih pet riječi: dijete, vrijeme, cijeniti, pli¬ 
jeviti, sijeno izgovaraju se ekavski i ikavski dugo, pa 
se zato u ijekavskom pišu sa ije. 

Pouka: Naš jezik ima tri govora: ijekavski, ekav- 
skiiikavski. Kad se u ekavskom i ikavskom govoru izgo¬ 
vara jedna riječ sa kratkim e ili i, piše se u ijekavskom govoru 
sa j e. Kad se u ekavskom i ikavskom govoru izgovara jedna 
riječ sa dugim ć ili i, piše se u ijekavskom govoru sa i j e. 

Naše se knjige pišu ijekavskim i ekavskim govorom. 


Vježba 

1) Napiši ekavski i ikavski ove rečenice: 

Ko umije, tomu dvije. Posljednji će biti prvi. Najveći 
narodni neprijatelji su grijeh i bijeda. 

2) Napiši ijekavski i ikavski ove rečenice: 

Nije svaka muka doveka. 1 tu ćemo ranu preboleti. Što 
su zvezde nebeskoj pučini, svetla lica to su domovini. 

3) Napiši ijekavski i ekavski ove rečenice: 

Tirao lisicu, pa istirao vuka. Sikira šumu ruši. Hrabro 
snosi bide, opraštaj uvride; pa si cio čovik i sada, i — dovik. 

Upravni i neupravni govor 

1) Prije polaska u svijet upita sin oca: »Koga, oče, da se 
najviše bojim?« Otac mu odgovori: »Boj se Boga i svojih ru¬ 
žnih djela.« 

Ovdje je navedeno pitanje sina baš onako kako je on 
to pitanje izgovorio. 

Isto tako je i očev odgovor u drugoj rečenici naveden 
upravo onako kako je on sinu odgovorio. 

Pitanje sina i očev odgovor stavljen je pod navodnik 
(»-«), jer je naveden upravo onako kako su oni govorili. 

Pouka: Kad se nečije riječi navode upravo onako kako 
su izgovorene, kaže se da su u upravnom govoru. 
Upravni se govor stavlja pod navodnike. 

2) Pitala djeca majku da li će im otac donijeti 
iz grada darova. Majka im odgovori da će biti i 
darova, samo ako budu dobra. 

Ovdje nije dječje pitanje navedeno od riječi do riječi 
onako kako su ga djeca izgovorila, nego je izrečeno potpu¬ 
no slobodno. 

Isto tako i majčin odgovor nije naveden upravo onako 
kako je ona odgovorila, nego je i taj odgovor slobodno iz¬ 
rečen. 

Dječje pitanje ni majčin odgovor nisu ovdje stavljeni 
pod navodnike, jer nisu upravo onako, izgovoreni kako 
su majka i djeca govorili. 

Pouka: Kad se nečije riječi slobodno navode, kaže se 
da su u neupravnom govoru. 

Vježba 

1. Napiši štivo »Tuđi talir« na str. 8 Čitanke u neuprav¬ 
nom govoru. 



2) Napiši' u upravnom govoru ove rečenice: 

Učitelj me je pitao kako mi je ime. 

Ja sam odgovorio učitelju da se zovem Marko. 

Zatim mi je rekao učitelj da sjednem. 

Kad je ispitao sve đake, rekao nam je učitelj da se po¬ 
molimo Bogu i idemo kući. 

3) iNapiši u neupravnom govoru ove rečenice: 

Bog mi zapovijeda: »Poštuj svoje roditelje!« 

Pametni ljudi govore: »Čovjek se uči dok je živ.« 

Stara poslovica kaže: »Složna braća kuću grade, a ne- 

složna je razgrađuju.« 

Naši sU najveći rodoljubi uvijek govorili: »Hrvati, Srbi 
i Slovenci su rođena braća.« 







